(16 ފެބްްރުއަރީ 2017 އާ ގުޅޭ)\n"އާން! މަންމަ ބުނީ ސަމިއްޔަތައޭ އެހެން ބުނީ... ހިޝްމާ ވަރަށް ފޮނިކަނޑާފައޭ ބުނި ފުރައިގެން އެ ދިޔައީ... އަޅެ ނުބައި ނުލަފާވެގެން ގޮސް އެމީހުން ނުކުރާނީކީއް" ރުޅިގަނޑު ކޮންޓްރޯލު ކުރުން ލިޒީއަށް ފަސޭހައެއްނުވިއެވެ.\n"ޝަމްއާނަށް ބޭސްކުރަންކަމަށް ވެދާނެއެއްނު އިންޑިއާއަށް އެ ދަނީ" އައިރާ ވިސްނަން އިނދެފައި ބުނެލިއެވެ.\n"ކުރީން ވެސް ހިޝްމާ އޮތީ ޝަމްރާގެ ސުކޫލުގެ ޗުއްޓީއާ ދިމާކޮށް އިންޑިއާއަށް ދާން ރާވާފައި، އެކަމަކު އަތުގައި އެވަރަށް ފައިސާ ނެތްވާހަކަ އޮތީ ސަމިއްޔަތަ ގާތުގައި ދައްކާފައި، އެހެން އެކަން އޮއްވައި ޝަމްއާނުގެ ކޮނޑުހުޅަށް އަނިޔާވީ، އެކަން ބަހަނާއަކަށް ހަދާފައި އައިރާގެ އަތުން ފައިސާ އަތުލީ... އޭރުން ދެން މިހާރު ނޯންނާނެއެއްނު މީހުންގެ ކުރިމަތީގައި އެމީހުން ގޯސްވާނެ ގޮތެއް... ޝަމްއާނުގެ އެކްސިޑެންޓާ ގުޅުވައިގެން ބުނީމާ އައިރާގެ އަތުން ވެސް ފައިސާ ހޯދަން ފަސޭހަވާނެއެއްނު... އެހެންނޫނަސް ސަމިއްޔަތަ ދޮގެއް ނުހަދާނެ... އޭނާ ވެސް ހުރީ އޭނާއަށްވުރެ ކުރީން ހިޝްމާ ރާއްޖޭން ބޭރަށް ދާތީ އެކަމާ ދަތްބާރުވެފައި" ސިޓިންރޫމުގައި ދެކޮޅަށް ހިނގާލަހިނގާލާ ހުރި ލިޒީ ބުންޏެވެ.\n"ދެން ކުރެވޭނޭކަމެއްނެތް... މިހާރު އަހަރެންގެ އަތުގައި އޮތީ އެންމެ އެއްހާސް ރުފިޔާ... އަހަރެންގެ ވެސް މޮޔަކަމުން ވީ ގޮތެއް މީ... ދެނެއް މިގެއަކު ފޮރުވާކަށް ރުފިޔާއެއް ނުބަހައްޓާނަން... ލިޒީ، ދެން ހަމަޖެހިބަލަ... އާދެބަލަ އިށީންނަން... ހަފްތާއަކަށް ވިޔަސް އެމީހުން ނެތިއްޔާ އަހަންނަށް ހަމަނޭވާލައިގެން އުޅެވޭނެއެއްނު... އެވެސް ކިހާ ބޮޑު ނަސީބެއް" އައިރާގެ ބުނުމަށް ލިޒީ އައިސް ސޯފާގައި އިށީނެވެ.\n"އައިރާ... އަހަރެން ވާހަކައެއް ބުނިއްޔާ ޤަބޫލުކުރާނަންތަ؟" ސޯފާއަށް ހަށިގަނޑު ދޫކޮށްލައިގެން ކުރިމަތީ ހުރި ލަކުޑި ކުޑަ މޭޒަށް ދެފައި ނަގައިގެން އިނދެ ލިޒީ ބުންޏެވެ.\n"ލިޒީ ބުނާ އެއްވެސް ވާހަކައަކާ އަހަރެން ދެކޮޅު ހަދަންތަ؟ އަބަދުވެސް މިބަލަނީ ލިޒީ ބުނާ ފަދަ މީހަކަށް ވެވޭތޯ... އައި ނޯ އަހަރެން ފިނޑިކަން... ކަންކަމާ މާ އަވަހަށްކަން ޖެހިލުންވަނީ... ބަޓް ސްޓިލް... އައި އޭމް ޓްރައިން" ލިޒީއާ ދިމާއަށް އެނބުރިލާފައި އޭނާގެ ވައަތުގެ މުލައްދަނޑީގައި ދެއަތްބާއްވާލަމުން އައިރާ ބުންޏެވެ.\n"އައިރާ... އެމީހެއްގެ އުފާވެރިކަން ހޯދާނީ އެމީހަކު... އެ އުފާތަކަށް ހުރަސް އަޅަން އެތައްބަޔަކު މަސައްކަތްކުރާނެ... ދުނިޔެއަކީ ހުރިހާ އެންމެންނަށް އުޅޭކަށް އެހާ ފަސޭހަ ތަނެއްނޫން... އެކަން އައިރާއަށް އެންމެ ބޮޑަށް އިހުސާސްކުރެވޭނީ... އަހަރެންގެ ބެސްޓީގެ ވިސްނުން ވަރަށް ރަނގަޅުވާނެ... ސޯ އެ ވިސްނުމުގެ ބޭނުންހިފާ... އައިރާ ބޭނުންވާ އުފާވެރިކަން ހާސިލުކުރެވެން އޮތްގޮތަކުން އެ އުފާވެރިކަން ހޯދަން މަސައްކަތްކުރޭ... އައިރާގެ އުފާވެރިކަމާއި މުސްތަޤުބަލް ގުޅިފައިވަނީ ނިޔާނާ ކަމަށްވާނަމަ އޭނާއާއި އައިރާގެ ދެމެދަށް އެއްވެސް މީހަކަށް އާދެވިގެންނުވާނެ... ތި ދެމެދަށް ވަންނަން އުޅެފިނަމަ އެކަން އެހެން ނުވާނެކަން އެމީހަކަށް އައިރާވާނެ ރަނގަޅަށް ބުނެދޭން... އަމިއްލަ ހައްޤު ހޯދުމަށް ޓަކައި އެންމެ ފުރަތަމަ އިސްނަގަން ޖެހޭނީ ތިމާ އަމިއްލައަށް..." ލިޒީ ބުނަން ބޭނުންވަނީ ކީކޭކަން އައިރާއަށް ވިސްނުނެވެ.\n"ނިޔާނު އަހަންނާ ކައިވެނި ކުރާން ހުރިހާ ހިނދަކު އަހަރެން އޭނާއާ ވަތްކެއްނުވާނަން... އެއްވެސް ފިރިހެނެއްގެ ކުރިމަތީ އަހަރެން ބަލިކަށި އަންހެނަކަށް ނުވާނަން... އެއީ ނިޔާނު ކަމުގައި ވިޔަސް... އެ ލޯބި އިރާދަކުރެއްވިއްޔާ އަހަރެން ކާމިޔާބުކުރާނަން... އަންހެނަކަށްވެ ހުރެ އަހަރެން ނިޔާނަށް ފުރުޞަތެއް ނުދޭނަން އޭނާގެ ފައިބުޑަށް ވެއްޓި އާދޭސްކުރަން ޖެހޭވަރު ކަމަކަށް... އެންމެ ރަނގަޅެއްނު..." އައިރާގެ ބަސްތައް އިވިފައި ލިޒީ ބޯޖަހާލިއެވެ. ދެ އެކުވެރިންގެ މޫނުމަތިން ހިނިތުންވުން ފާޅުވެގެން ދިޔައެވެ.\nއައިރާގެ އެންމެ ބޮޑު ހިތްވަރަކަށް ވީ ލިޒީއެވެ. ކަނޑައެޅި އަޒުމުގައި ކަސިޔާރުނުވެ ސީދާމަގުން ދިއުމަށް ދަނޑިމާރުއެޅުމުގައި އައިރާގެ ފަހަތުގައި ލިޒީ ހުއްޓެވެ. ތާއިބުއާއި ހިޝްމާމެން ގޭގައި ނޫޅޭކަން އެނގޭތީވެ ގޭތެރެއިން ބައްދަލުކުރުމަށް ނިޔާނު އެދުނު ނަމަވެސް އެ ފުރުޞަތު އައިރާ ނުދިނެވެ. އަމިއްލަ ހިތަށް އިތުބާރު ނުކުރެވޭތީއެވެ. ފަޅި ސިކުންތެއްގެ ތެރޭގައި އޭނާގެ ހިތުގައިވާ ޖަޒުބާތުތައް އޭގެ ޒާތުން ވީއްލި އަމިއްލަ ޟަމީރަށް އޮޅުވާލާ ކަތިފިޔަވަޅެއް އެޅުމަށް ގޮވާލާފާނޭކަމުގެ ބިރު އޮތީމައެވެ. ނިޔާނުދެކެ ވާ ލޯބި އައިރާ ކަނުމީހަކަށް ހަދާފާނޭތީއެވެ. އައިރާގެ އެ ނިންމުމަށް ނިޔާނު އިހްތިރާމު ކުރީ ހަރުދަނާކަމާއެކުއެވެ.\nހަފްތާއަކަށްފަހު ތާއިބުގެ ޢާއިލާ އެނބުރި ރަށަށް އައެވެ. އެހެންނަމަވެސް އެމީހުން އައީ ކޮންތާކުންތޯ ވެސް އައިރާ ނާހައެވެ. އަހަން ބޭނުން ވެސް ނުވީއެވެ. ފުރައިގެން ދިޔައިރު ޝަމްއާނު އަޅާފައި ހުރި ޕްލާސްޓަރަށްވުރެ އެނބުރި އައިއިރު އަޅާފައި ހުރި ޕްލާސްޓަރު ކުޑައެވެ. ދޭތެރެއަކުން އޭނާގެ އަތް ހަރަކާތްކުރާތަން ފެނެއެވެ. އެ ހުރިހާ ކަމަކަށްވުރެ ވެސް ބޮޑަށް އައިރާ ކަންބޮޑުވެ ހާސްވެފައި ހުރީ ނިޔާނު ފުރަންޖެހޭ ދުވަސް ގާތްވަމުން އަންނާތީއެވެ. ނިޔާނާއި ބައްދަލުވާ ކޮންމެ ފަހަރަކު ވެސް އައިރާއަށް ތަކުރާރުކޮށް ކުރެވޭ ސުވާލަކީ ނިޔާނު އެނބުރި ދެން އަންނާނީ ކޮންދުވަހަކުންތޯއެވެ. އެ ސުވާލަށް ސީދާ ޖަވާބެއްދޭން ނިޔާނަށް ފަސޭހައެއްނުވިއެވެ. އޭނާ ބުނަމުންދިޔައީ މާލެ ގޮސް އޭނާ އެނބުރި އަންނާނީ އައިރާ ގެންދިއުމަށް ހުރިހާ ކަމެއް ހަމަޖައްސާފައިކަމެވެ. ވަގުތު ބޭނުންވަނީ އެކަންކަން ކުރުމަށް ކަމެވެ. ހިތް ނުތަނަވަސްވެފައިވާ ލޯބިވެރިޔާއަށް ވިސްނައިދިނުން ނިޔާނަށް ވެސް ފަސޭހައެއްނުވިއެވެ. އެހެންނަމަވެސް އޭނާގެ ފުރިހަމަ އިތުބާރު އައިރާއަށް ދެވޭތޯ ބެލިއެވެ. އޮފީހުގައި އައިރާ އިންނަ ވަގުތުތަކުގައި ވެސް މިހާރު އޭނާއަށް ގިނައިން އިނދެވެނީ ނިޔާނުގެ ޚިޔާލަކަށް ގެއްލިފައެވެ. ލޯކުރިމަތީ ހީނުކުރާހާ އަވަހަށް ދުވަސްތައް ހަފްތާތަކަށް ބަދަލުވެގެންދާތީ އެކަމާ ފިކުރުބޮޑުވެފައި ވެއެވެ. އައިރާއާ މެދު ކުޑަކޮށް ވެސް މި ދުނިޔެ ހަމްދަރުދީނުވާ ކަހަލައެވެ.\nފުންނޭވާއެއް ބޭރުކޮށްލުމާއެކު މޭޒުމަތީ ހުރި އޮރެންޖު ޖޫސްތަށިން އެދި ފޮދެއް ރުބީނާ ބޯލިއެވެ. ކޮންމެވެސް ފިކުރެއް އޭނާއަށް އުނދަގޫ ކުރާ ކަހަލައެވެ. ސީހައުސްގެ މޭޒެއްގެ ދޮށުގައި ރުބީނާ އިނީ އޭނާގެ އެންމެ ގާތް ދެ ރަޙުމަތްތެރިން ކަމަށްވާ ސަލްމާއާއި ހިދާއާއެކުއެވެ. މެންދުރުގެ ވަގުތަށް ވެފައި އޮފީސްތަކުން ބްރޭކްއަށް ނުކުމެ އުޅޭ ޒުވާނުންނާއިގެން އެތަނުގެ މޭޒުތައް ފުރިފައިވެއެވެ. ތަނުގެ އަޑުފަށްގަނޑު ގަދަވެފައި ވެއެވެ. ކޮންމެ ބަޔަކު އެބައެއްގެ ވާހަކަތަކުގައި މަސްއޫލުވެފައި ތިއްބެވެ. ޖެހިގެން ތިބި ބަޔަކަށް އެއްވެސް ސަމާލުކަމެއް ދޭހެނެއް ހިޔެއްނުވެއެވެ.\n"އޭތް! އޭތް! ރޫބީ... ބަލާބަލަ..." ސަލްމާ އިނދެފައި ނިކަން އަވަސްއަވަހަށް ސިއްރުން ބުނެލިއެވެ. އަދި ލޮލުން އިޝާރާތްކޮށްލީ ޓައީ އަޅައިގެން ސޫޓުގައި ތިބި ހަތަރުމީހުން ވަދެގެން އަންނަ ދިމާއަށެވެ.\n"މިއަދުވެސް އައީ ދޯ... މީ އެމީހުންގެ ޚާއްޞަ ތަނަކީއޭ..." ލާނެތް ހިންޏެއް އައިސްފައި އިނދެ ހިދާ ބުންޏެވެ.\n"އަސްލު ވެސް ހާދަ ސްމާޓޭ ދޯ... ޤަބޫލު ވެސް ނުކުރެވޭ އެ އުމުރުގައި އަނތްބަކު ނެތޭ ބުނީމާ..." ސަލްމާދެއްކި މީހުންތަކުގެ ތެރެއިން ވަކި ޚާއްޞަ ފަރާތަކަށް ނަޒަރު ހުއްޓާލައިގެން އިނދެ ރުބީނާ ބުންޏެވެ.\n"ރޫބީގެ ވެސް ފިރިއަކު ނެތެއްނު މިހާރު... އެހެންވެއޭ މިބުނަނީ އެކަން ކުރާން އުޅޭށޭ... ހުރިހާ ގޮތަކުން އެހާ ފުރިހަމަ މީހެއް މި މާލެއަކުން ހޯދާކަށް ފަސޭހައެއްނުވާނެ... ދަރިންތިއްބަސް އަދިވެސް ރޫބީމެން ނުލާހިކު ޗާލު... ޤައިސްމެން ކަހަލަ ރީތި ފިރިހެނަކާއެކު ހުންނައިރު އެހާމެ ގުޅޭނެ... އަޅެ އަހަރެން ބުނަންތަ ވަޖީހު ގާތުގައި އަހަރުމެން އެންމެން ދެން ބައްދަލުވާ ރެއަކުން ޤައިސް ގެންނަން... އޭރުން ރޫބީއާ ބައްދަލުވާނެއެއްނު... ތިހެން ދެން ހުސްކޮށް ހުންނާނެކަމެއްނެތޭ... ހަމަގައިމު ވެސް މިހާރު ތި ވާހަކަދައްކާ އާދިލްއަށްވުރެ އެތައްހާސް ގޮތަކުން ރަނގަޅުވާނެ ޤައިސް..." އެހެން ފަހަރުތަކަކޭ އެއްފަދައިން މިފަހަރު ވެސް ރުބީނާގެ ވިސްނުމާ ކުޅެން ސަލްމާ މަސައްކަތްކުރިއެވެ.\n"އާދިލަށްވުރެ ޤައިސް މާބޮޑަށް ވެސް ރީތި... އަނެއްކާ އޭނާއަށްވުރެ މުއްސަނދި... އަހަންނަށް އަހަރެން ބޭނުންވާ ފަދަ ދިރިއުޅުމެއް ޤައިސްއާއެކު ލިބިދާނެ..." ސަލްމާގެ ވާހަކަތައް އަޑުއަހަން އިން އިރު ރުބީނާގެ އަމިއްލަ ސިކުނޑީގައި ޚިޔާލުތައް ދައުރުވަމުންދިޔައެވެ. އަދިވެސް އޭނާއަށް ބެލެނީ ދުރުގައި ހުރި މޭޒެއްގެ ދޮށުގައި އިން ޤައިސްއަށެވެ.\n"ކޮންކަމަކާ ތި ވިސްނަނީ؟ މިހާރު ކުދީންގެ ޚީޔާލެއް ވެސް ބޭނުމެއްނުވާނެ... އުނދަގޫ ކުރާވަރުގެ ކުޑަކުއްޖަކު ވެސް ރޫބީގެ ނެތެއްނު... އަރާމު ދިރިއުޅުމެއްގައި އުޅެލަން މިއަށްވުރެ ރަނގަޅު ފުރުޞަތެއްކޮބާ؟ ކީއްވެތަ ރޫބީ ތިއުޅެނީ އޭނާއާ ބައްދަލުނުކުރާން" ހިދާ އިނދެފައި ރުބީނާގެ އަތުގައި ހިފާ ކުޑަކޮށް ތަޅުވާލިއެވެ.\n"އަމީރުއަކީ އަހަންނަށް ހެދުނު ގޯހެއް... ތެދަށް ބުނަންޏާ އަހަރެން މިހާރު ނުވޭ އަމީރުގެ ހިޔާވެހިކަމުގައި އެއްގޮތަކަށް ވެސް ހުންނާކަށް، އެކަމަކު ޖެހިލުންވަނީ ޤައިސްއަކީ ކިޔަވައިގެން ހުރި އެންމެން ދަންނަ މީހަކަށްވެފައި... އޭނާ އަހަރެން ލަދުގަންނަވާލާފާނެތީ..." ރުބީނާ އެންމެ ބިރުގަންނަ ކަންތަކުގެ ވާހަކަ ބުނެލިއެވެ.\n"އެކަހަލަ މީހެއްނޫނޭ ޤައިސްއަކީ... އަހަންނާއި ވަޖީހުއާ އެއްކޮށް ދެތިން ފަހަރެއްގެ މަތިން ދިމާވެއްޖެ... އޭނާއަކީ މަޑުމައިތިރި މީހެއް... ހިތްހެޔޮ މީހެއް... ވިޔަފާރީގައި ހުރިހާ ވަގުތެއް ހުސްކޮށްލައިގެން އުޅެނީ އަންހެނެއްގެ ކަންތައް ނުކުރާންވެގެން... އެކަމަކު ރޫބީއަށް އެކަން ވެދާނެ... ހަމަ ތެދެއް މިބުނީ..." ރުބީނާއަށް ސަލްމާ ޔަޤީންކަން ދިނެވެ.\n"ދެން ތިވާހަކަ އިހަށް ހުއްޓާލާ... އެނގޭތަ! ނިޔާނު އެބައާދޭ މި ހަފްތާ ތެރޭ... ދަރިން ބޮޑެތިވިޔަސް އެމީހުންގެ ގާތުގައި ބުނެލާފައި ނޫނީ އެހާ ބޮޑެތި ނިންމުން ނިންމާކަށް އަހަރެން ބޭނުމެއްނޫން... ނިޔާނު އެދިގެން އަހަރެން ޝަބްނަމްވާދީގައި ބަހައްޓާފައި އެ ހުންނަނީ... އަމީރު ބޭނުމެއްނުވޭ އެއްގޮތަކަށް ވެސް އަހަރެން އެގޭގައި ހުންނާކަށް... އާދިލް އަންނާތީ ވެސް އޭނާ އެކަމާ އެބަ ބެހޭ... އަހަރެން މީ މިހާރު މިނިވަނެއްނޫންތަ؟ އެ އަމީރު އަންގާފައި އޮތީ އެގެއަށް ފިރިހެނުން ވައްދައިގެން ނުވާނޭކަމަށް... ފިރިހެނުންނާ ބައްދަލުކުރާންވާނީ އެގެއިން ބޭރުގައި ކަމަށް..." ރުބީނާ މޫނު ހަދާލިއެވެ.\n"އަމީރު ފަހުން އިން މީހާ ކޮބާތަ؟ މިހާރު މާލެ އަތުވެއްޖެތަ؟" ހިދާ އަހާލިއެވެ.\n"އާން! އަތުވެއްޖެ... ސިޑިން ފައިބަނިކޮށް ދިމާވިޔަސް ހުންނާނީ ލޯއަޅާފައި... ހީވާ ކަހަލަ އަމީރު މީނާގެ އަތުން ޖަހައިގަންނަންށޭ އަހަރެން އުޅެނީ... އަހަރެން ފޫހިވެ އުޅެން ބޭނުންނުވީމަ ދޯ އޭނާއަށް އަމީރު ފުރަތަމަ ލިބުނީ ވެސް... އެކަމަކު ވެސް މަވަރުގެ މީހެއްނެތްހެން ހުންނާނެ ފުއްޕާފައި.." ރުބީނާ ހީވީ ހިތުގައި އޮތް އުދާސްގަނޑެއް ބޭރުކޮށްލި ހެނެވެ.\n"ނިޔާނު އައީމާ އެ ވާހަކަ ދައްކާނަން ދޯ..." ސަލްމާ އަހާލިއެވެ. ރުބިނާއާއި ޤައިސް ގުޅުމަކީ ސަލްމާގެ ހުވަފެނެއް ކަހަލައެވެ. ތަކުރާރުކޮށް އެ ވާހަކަ ސަލްމާ ދެއްކުމުގެ ބޭނުމަކީ އެއީ ކަމަށްވުން އެކަށީގެންވެއެވެ. ނޫނީ އެކުވެރިޔާ މުއްސަންޖަކާ ގުޅުމުން އެކަމުން ވަނޭ ފައިދާތަކާ މެދު ވިސްނާފައި ރާވާރޭވުމަކަށް ވެސް ވެދާނެއެވެ.\n"ހޫމް! ދެން އައީމަތާ ތިކަމާ އުޅެވޭނީ... އަމީރުދެކެ ކިތަންމެ ފޫހިވިޔަސް އަހަރެންގެ ދަރިން އަހަރެން ބޭނުން... އެކުދިން އަހަންނާ ވަކިވެދާނޭ ފަދަ ފިޔަވަޅެއް ނަގާކަށް އަހަރެން ބޭނުމެއްނޫން... ނިޔާނު ސުކޫލު ނިމޭންދެން ވަރިނުވެ ކެތްކޮށްލައިގެން އުޅުނީ ވެސް އެހެންވެ... އަމީރު ގާތުގައި އެކުދިން ބައިތިއްބަން ޖެހިދާނޭތީވެ... މިހާރު ބުނަންޏާ ހާސްވާކަށް ނުޖެހޭ... ދެ ދަރީން ވެސް ތިބީ އަހަންނާއެކު" ފަޚުރުވެރިވާ ފަދަ ގޮތަކަށް ރުބީނާ ހިނިތުންވެލިއެވެ.\nނިޔާނުގެ މޫނުމަތީގައިވި ހިނިތުންވުން ފަނޑުވެގެން ދިޔައީ ލިޒީ އައިސް ދިން ޚަބަރުންނެވެ. ޖެހިގެން ހުރި ޖޯލީގައި އޮތް ޖުވައިންއަށް ބަލާލާފައި ޖޯލިން ނިޔާނު ތެދުވިއެވެ.\n"ޔަޤީންތަ؟" ނިޔާނު އަހާލިއެވެ.\n"އައިރާ އަމިއްލައަށް ބުނީ... މެސެޖު ވެސް މިއޮތީ..." ލިޒީ އޭނާގެ ފޯނު ނިޔާނަށް ދިއްކޮށްލިއެވެ. އެއާއެކު ލިޒީގެ ފޯނުގައިވާ އައިރާގެ މެސެޖު ނިޔާނު ކިޔާލިއެވެ.\n"އެމީހުންނަށް އައިރާއާ މެދު އެގޮތަށް ކަންތައް ކުރުމުގެ އެއްވެސް ހައްޤެއް ނޯންނާނެ" ނުރުހިފައި ނިޔާނު ބުންޏެވެ.\n"ދެން ކިހިނެއް ހަދާނީ؟ ދެ ދުވަސްފަހުން ނިޔާނު ފުރާނެއެއްނު" ލިޒީ ވެސް ހުރީ ކަންބޮޑުވެފައެވެ.\n"އަހަންނަށް ހީވަނީ ހިޝްމާ އެ އުޅެނީ ނިޔާނާއި އައިރާ ގުޅުނަ ނުދޭންވެގެންހެން... އެހެންވެ ގަސްދުގައި ކުރާ ކަމެއްހެން ހީވަނީ... އައިރާ އެ އޮތީނު ބުނެފައި އޭނާއަކަށް ވެސް ނޭނގެއޭ... ބޭބެ ހަމަ މިއަދުއޭ ބުނީ އައިރާގެ ކައިވެނީގެ ވާހަކަ... އެންމެފަހުން ހަވީރު ސައިބޯން ގެއަށް ވެސް ގެނައީ... އައިރާ ގާތުގައި އޭނާއާ ވާހަކަދައްކަން މަޑުކުރާށޭ ވެސް ބުނީ..." ލިޒީ ބުނެލިއެވެ.\n"އެބުނާ އިދުރީސްއަކީ ކާކުކަން ލިޒީއަށް އެނގޭތަ؟" ނިޔާނު އަހާލިއެވެ.\n"އިދުރީސްގެ ފިހާރައެއް އެކޮޅުމަގުގައި ދެބުރިއަށް ހުންނަ ފިހާރައަކީ... އިދުރީސްގެ ދަރިއާ ކައިވެނިކުރާން ހަމަޖެއްސީ... އަހަންނަށް ވެސް ނޭނގެ އެގޭ ކޮންކުއްޖަކާކަމެއް... އައިރާއާ ދިމާވީމަ އެނގޭނީ ކިހިނެއްކަން މިވަނީ" ލިޒީ ބުންޏެވެ. އެހިނދު ނިޔާނު އޭނާގެ އަތުކުރީ އޮތް ގަޑިއަށް ބަލާލިއެވެ. ޖޯލީގައި އޭނާއާއި ޖުވައިން ވާހަކައިގައި ތިއްބަސް އޭނާ އިންތިޒާރު ކުރަމުން ދިޔައީ އައިރާ އަންނާނޭ އިރަކަށެވެ. އެހެން ދުވަސްދުވަހަށްވުރެ އައިރާ ލަސްވީ ސަބަބު އެނގުނު ހިނދު ނިޔާނުގެ ހިތަށް ވަރަށް ބޮޑަށް އުނދަގޫވެފައިވެއެވެ. އައިރާ އަންނާނޭ އިރަކަށް ކެތްތެރިކަން ކުޑަވެގެން ހިނގައްޖެއެވެ. ފުރަން ދެ ދުވަހަށްވެފައި ވަނިކޮށް ލިބުނު ޚަބަރުން ނިޔާނުގެ ހިތްމުޅިން މިލައިފިއެވެ.


Aisha Ali Rasheed (Media) – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nކުށުގެ ޝިކާރައަކަށްވާ މީހުންގެ ތެރެއިން، ޕްރޮސިކިއުޓަރ ޖެނެރަލްގެ އޮފީހުގެ ސަމާލުކަމަށް އަންނަ މީހުންނަށް ބޭނުންވާނެކަމަށް ފެންނަ ޚިދުމަތްތަކާއި ވަޞީލަތްތައް ފޯރުކޮށްދެވޭތޯ މަސައްކަތް ކުރުމަށް، ޕްރޮސިކިއުޓަރ ޖެނެރަލްގެ އޮފީހަށް ލިބޭ މަޢުލޫމާތު ޖެންޑަރ މިނިސްޓްރީއަށް ފޯރުކޮށްދިނުމާއި، ފޯރުކޮށްދޭ މަޢުލޫމާތު ބަލައިގަނެ، އެ މަޢުލޫމާތުގެ މައްޗައް ޢަމަލުކުރުމާ ގުޅޭގޮތުން، ޕްރޮސިކިއުޓަރ ޖެނެރަލްގެ އޮފީހާއި ޖެންޑަރ މިނިސްޓްރީއާ ގުޅިގެން މަސައްކަތް ކުރެވޭނެ ނިޒާމެއް ޤާއިމްކުރުމުގެ ފަހުމު ނާމާއެއްގައި ސޮއިކޮށްފިއެވެ. ޕްރޮސިކިއުޓަރ ޖެނެރަލްގެ އޮފީހުގައި 2022 މެއި 8 ވަނަ ދުވަހު ބޭއްވި\nޚާއްޞަ އެހީއަށް ބޭނުންވާ މީހުންގެ މަރުކަޒުގައި ބަލަހައްޓަމުންދާ މީހުންގެ މެދުގައި މި ރަމްޟާން މަހު ވަނީ ކެރަމް މުބާރަތެއް ކުރިޔަށް ގެންގޮސްފައެވެ. މި މިބުރާތް ކުރިޔަށް ގެންދެވުނީ4ދުވަހަށް ބަހާލައިގެން 21 އޭޕްރިލް 2022 – 24 އޭޕްރިލް 2022ގެ ނިޔަލަށެވެ. މި މުބާރާތުގައި 22 މީހުން ވާދަކޮށްފާވާއިރު މުބާރާތްކުރިޔަށް ގެންދެވުނީ2ކެޓެގަރީއަކަށް ބަހާލައިގެން އަންހެން ފިރިހެން ވަކިންނެވެ. އަންހެން ކެޓެގަރީގައި 10 އަންހެނުން ވާދަކޮށްފައިވާއިރު ފިރިހެން ކެޓެގަރީއިން 12 ފިރިހެނުން ވަނީ ވާދަކޮށްފައެވެ.\nމާރިޗު 2022ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމްލަ 266 މައްސަލަ ރިޕޯޓުކޮށް އެޓެންޑްކޮށްފައިވެއެވެ. ކުޑަކުދިންނަށް ކުރާ އެކި ބާވަތުގެ އަނިޔާ: ކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 126 މައްސަލަ މާރިޗު މަހު ވަނީ ރިޕޯޓުކޮށްފައެވެ. މި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ޖިންސީ ހާނިކައިގެ މައްސަލަތަކެވެ. އެ ގޮތުން މި ބާވަތުގެ 40 މައްސަލަ ރިޕޯޓުކޮށްފައިވެއެވެ. މި ބާވަތުގެ މައްސަލަތަކުގެ އިތުރުން ޖިސްމާނީ ހާނިކައިގެ


ނޫރު (އެކާޅީސްވަނަ ބައި) | Esfiya - Dhivehi Vaahaka Site\n“އޭނަ އެހާ ހިސާބަށް ދިޔަ ނުދޭނަން މަށެއް! އޭނައާ އޭނަގެ އަންހެނުން އެކީގަ ތިބީމަ މިހުރިހާ މައްސަލައެއް ޖެހެނީ. އެކަކު އަނެކަކަށް ޗުކުޗުކު ތަޅުވާފަ ކަންތައް އެބަހިންގާ. ކޮންމެވެސް އެއްގޮތަކަށް އެދެމީހުން ވަކިކުރަންވީ!” ވިޔާމް ދަތްކުނޑި ވިކަމުން ބުނެލިއެވެ.\nއަފާފްގެ ޙާލަތު ރަނގަޅުވުމުން އޭނަ އޭގެ އަނެއްދުވަހުގެ ހެނދުނު ހޮސްޕިޓަލުން ދޫކޮށްލެވުނެވެ. އެއާއެކު ޝަރަފް އެންމެ ފުރިހަމައަށް އަފާފަށް އަޅާލައި ކަންތައް ކޮށްދޭން ފެށިއެވެ. އަފާފްގެ އެއްއަތުގައި މުޅިންހެން ބޭސްގަނޑު އެޅިފައިވުމުން އޭނައަށް އަނެއްކާވެސް ގިނަ ކަންތައް އަމިއްލައަށް ނުކުރެވޭ ގޮތްވިއެވެ. އެކަމާހެދި އާއި އަނެއްކާވެސް އޭނަގެ ފޭސްބުކް ޕޯސްޓްތަކަށް މެދުކެނޑުމެއް އައުމުން އަފާފް މާޔޫސްވިއެވެ. އެހެނަސް ޝަރަފް އެކަމާއި ގުޅިގެން ވެސް އަފާފަށް ހިތްވަރު ލައިދިނެވެ.\n“އަފޫ ބުނަމެއްނު އެވަގުތަކު އަހަރުމެންވާ ޙާލަތަކީ އެވަގުތަކު އަހަރުމެންނަށް އެންމެ ރަނގަޅު ޙާލަތޭ؟ ކޮންމެ ޙާލަތެއްގައި ވެސް އަހަރުމެންނަށް ހެވެއްވާނެއޭ؟ ސޯ ޗިއާރ އަޕް! އެހެންނޫނަސް އެ ޕޯސްޓްތައް ލިޔަން އަހަރެން އަފޫއަށް ހެލްޕްވާނަމޭ.” އެދުވަހު ހަވީރު އަފާފްގެ ބޮލުގައި ފުނާ އަޅައިދީފައި ކުޑަ ކަކޫމައްޗަށް ތިރިވެ ރީތިވާ މޭޒުދޮށުގައި އިން އަފާފްގެ މޫނަށް ބަލަން ހުރެ ޝަރަފް ވާހަކަ ދެއްކިއެވެ. އެ ވާހަކައަށް އަފާފް ހިނިތުންވެލިއެއްކަމަކު އެ ހިނިތުންވުން ފަނޑުވެ އެ މޫނުމަތިން އަފާފަށް އުނދަގުލެއްވެގެން އުޅޭ ކަހަލަ އަސަރެއް ފެނުނެވެ.\n“ކިހިނެއްވީތަ ލޯބި؟” ޝަރަފް އަފާފްގެ ނިއުޅާލެވިފައިވާ އިސްތަށިގަނޑު އޭނަގެ ކަންފަތް ދަށަށް ލައްވައިދެމުން އަހާލިއެވެ.\n“ނޭނގެ ޝަރަފް….އަހަންނަށް މި ދުވަސްކޮޅު ހީވަނީ އަހަރެންގެ އެއްވެސް ޕޯސްޓަކުން އެއްވެސް މީހަކަށް ފައިދާއެއް ނުކުރާހެން. މަންމަ ކުރީ ދުވަހު ޕޭޖަށް ވަދެފަ ބުނީ އަނެއްކާވެސް ވަރަށް އެއްޗެހި ކިޔާފަ އެބަހުއްޓޭ. މަރުގެ އިންޒާރު ވެސް ދީފަ އެބަހުއްޓޭ. އަދި މަންމަ ބުނި މީގެ ކުރިން ތިމަންނަ ތައުބާވާން ބޭނުންވެއޭ ކިޔާފަ މެސެޖުކޮށްފަ ހުރި އުޚްތެއްވެސް އަނެއްކާ އަހަންނަށް ބަދުބަސް ބުނެފަ ހުރި ވާހަކަ. ވަރަށް ވަރަށް ދެރަވޭ އެހެންވީމަ. މި ކުރެވެނީ މުޅިންވެސް ބޭކާރު ކަމެއްހެން ހީވޭ ބައެއްފަހަރު.” އަފާފް އެހެން ބުނިއިރު އޭނަ ލޮލުން ކަރުނަ ހިލުނެވެ. އޭނަގެ ވާހަކައިގެ މެދު ތެރެއިން ވިސްނުމެއްގެ ތެރެއަށް ގެއްލުނު ޝަރަފަށް ހަމަހޭވެރިކަމެއް ލިބުނީ އެ މަންޒަރު ފެނުމުންނެވެ.\n“ހޭއި….ތިހެން ނުބުނޭ އަފޫ. އަހަރުމެން ހެޔޮ ނިޔަތެއްގަ ކުރާ އެއްވެސް ހެޔޮ ކަމަކީ ބޭކާރު ގޮތެއްގަ ދާ އެއްޗެއްނޫން. އަފޫ ހެޔޮ ނިޔަތެއްގަ ޢިލްމެއް ޙިއްޞާކޮށްފިނަމަ އޭގެ ސަބަބުން މީހަކު ތަޢުރީފެއް ކުރިޔަސް ނުކުރިޔަސް، އަދި މީހަކަށް ފައިދާއެއް ކުރިޔަސް ނުކުރިޔަސް، އަފޫއަށްވީ އެންމެ ފުރިހަމައަށް އެކަން ކުރި ނަމަ އަފޫއަށް އޭގެ ހެޔޮ ޖަޒާ ލިބޭނެއެއްނު؟ އެހެންވީމަ އެއީ ދެރަވާ ކަންތައްތަކެއްނޫން.” ޝަރަފް އަފާފަށް ހިތްވަރު ލައިދިނެވެ. ދެންވެސް އަފާފްގެ މޫނުމަތިން މާޔޫސްކަމެއް ފެނުމުން ޝަރަފް، މުއްދައްޘިރް ސޫރަތުގެ އާޔަތެއް ކިޔާލިއެވެ. އެ އާޔަތަކީ މީގެ ދެދުވަހެއްހާ ދުވަސްކުރިން ފޯނު ކޯލެއްގެ ތެރެއިން އަފާފް ޝަރަފަށް ހިތްވަރު ދިނުމުގެ ގޮތުން ޙިއްޞާކޮށް، ބުނެދިން އާޔަތެކެވެ. މިއަދު އޭގެ ބަދަލުގައި ޝަރަފް އޭނައަށް އެ އާޔަތް ކިޔައިދިނުމުން އަފާފަށް ބޭއިޚްތިޔާރުގައި ހިނިތުންވެލެވުނެވެ. އެއާއެކު ޝަރަފްގެ މޫނުމައްޗަށް ވެސް ހިނިތުންވުމެއް ވެރިވިއެވެ. އޭނަ އަފާފްގެ އަތަށް ބޮސްދީފައި ތެދުވެލަން އުޅުނު ވަގުތު އަނެއްކާވެސް އަފާފް ދެންމެ ދެއްކި ވާހަކަތަކެއްގެ ތެރެއިން އޭނަގެ ސިކުނޑިއަށް ވެރިވި ސުވާލުތަކެއްގެ މަތިން ހަނދާންވިއެވެ. އަފާފަށް ބަޔަކު މީހުން މަރުގެ އިންޒާރު ދޭ ވާހަކަ އިވުމުން އެ އިންޒާރާއި އިއްޔެ ދިމާވި އެ ޙާދިސާއާމެދު އެއްވެސް ގުޅުމެއް އޮތްތޯ ޝަރަފްގެ ސިކުނޑި ސުވާލުކުރިއެވެ. އެކަމާމެދު އިތުރަށް ހޯދުމަށްޓަކައި ޝަރަފް އަފާފާއި ސުވާލުކުރިއެވެ.\n“އަފޫ….އަސްލު ކިހިނެއްތަ އިއްޔެ އެ ސޭފް ރޫމްގަ ހުޅުޖެހުނީ؟” ޝަރަފް އަހާލިއެވެ. އަފާފަށް އެ ސުވާލާއިމެދު ވިސްނާލެވުނުތަނާހެން އޭނަގެ ހަނދާނަށް އައީ އެދުވަހު އޭނަ އެ ރޫމުގެ ތެރޭގައި ހުއްޓާ އިވުނު އަޑުތަކެވެ. އަލިފާން ފޮށްޓަކުން އަލިފާން ކަނޑާލެވުނު އަޑަށްފަހު އިވިގެން ދިޔަ ކޮންމެވެސް އަންހެން ކުއްޖެއްގެ އުސް ފައިވާނުގެ އަޑެވެ. ހަމަ މިއާއެކު އެދުވަހު ޝަބާ އޮފީސްތެރޭގައި ހިނގި ކަމެއްގެ ތުޚުމަތު އެޅުވި ކުއްޖާގެ ނަން ވެސް އަފާފްގެ ހަނދާނަށް އައެވެ. އެހެނަސް އެއީ ކަނޑައެޅިގެން އެ ކުއްޖަކު ކުރި ކަމެއްކަން ޔަޤީން ނުވާ ޙާލެއްގައި އަފާފް އެ ވާހަކަ ޙިއްޞާ ކުރާހިތެއްނުވިއެވެ.\n“އަސްލު އަހަންނަކަށް ނޭނގޭ ވީގޮތެއް. އަނދާކަން އަހަންނަށް އެނގުނީވެސް ހޫނުވާން ފެށީމަ.” އަފާފް ތެދުތެދަށް ޖަވާބުދިނީ މަޞްލަޙަތަށްޓަކައި އެއްބައި ވައްޓާލާފައެވެ. އޭނަގެ އެ ޖަވާބުން ޝަރަފްގެ ދެބުމަ ކައިރިވިއެވެ. އޭނަ މިކަމާމެދު އިތުރަށް ހޯދަންޖެހޭކަން އޭނައަށް އެނގުންވިއެވެ.\nއަފާފަށް ދީފައިވި ބޭހެއްގެ ސަބަބުން އެދުވަހު ހަވީރު އަފާފަށް ނިދުނެވެ. އަފާފް ނިދުމުން ޝަރަފް ވަގުތުން މިޞްރާބު ޖެހީ ދޮންތައާއި ބައްޕަ ކައިރިއަށް ދިޔުމަށެވެ. އެގެއަށް ގޮސް އެދެމީހުންނާއި އެކީގައި އަފާފްގެ ވާހަކަ ޙިއްޞާކޮށް އެކިއެކި ވާހަކަތަކެއްގައި އޭނަ މިނެޓްތަކެއް ހޭދަކުރިއެވެ. އެންމެ ފަހުން އެގެއިން ދާން ދިމާކުރި ވަގުތު ޝަރަފަށް ދޮންތައާއި ވަކިން ވާހަކަ ދައްކާނެ ފުރުޞަތެއް ލިބުމުން އޭނަ އޭގެ އިރުކޮޅެއް ކުރިން އަފާފާއި ކުރި ސުވާލުކޮށްލިއެވެ.\n“ން….ނޭނގެ ދޮންތައަށް ވެސް ރަނގަޅަކަށް. އެކަން ތަޙުޤީޤު ކުރި މީހުން ބުނީ ކަރަންޓުގެ މައްސަލައެއް ހުރެގެން ދިމާވި ކަމެކޭ.” ޝަބާ އޭނައަށް އިވުނު ވާހަކައެއް ކިޔައިދިނެވެ. އޭނައަށާއި އެ އޮފީހުގައި ހުރި އެންމެ މީހެއް ފިޔަވައި އެހެން އެންމެންނަށް ވެސް ނޭނގުނު ކަމަކީ އެއީ ފައިސާގެ ބޭނުންކޮށްގެން އެމީހުންނަށް އިއްވާލެވުނު ވާހަކައެއް ކަމެވެ. ޝަބާ ހުރީ އޭރުވެސް އޭނަ ތުޚުމަތު ކުރަން ބޭނުންވި މީހާގެ ވާހަކަ ފަތުރަން ބޭނުންވެފައެވެ. އެހެނަސް އޭނަ ޔަޤީންނުކޮށް އެހެން މީހެއްގެ ބޮލުގައި އިލްޒާމް ނޭޅުވީ އެއީ ރަނގަޅު ގޮތަކަށް ނުވާނެތީވެއެވެ. އަދި އަފާފްވެސް އޭނަ އެގޮތަށް ކަންތައް ކުރުމުން ނުރުހުންވާނެކަން އެނގިގެންނެވެ. އެހެންކަމުން ޝަރަފް އޭނަގެ ދޮންތައާއި ވެސް ވަކިވާންޖެހުނީ ފުރިހަމަ ހިތްހަމަޖެހުމެއް ނުލިބިއެވެ. އެހެނަސް އެކަމާމެދު ވިސްނިވިސްނިހެން އެއީ ކަންބޮޑުވާންޖެހޭކަމެއް ނޫންކަމަށް ޝަރަފަށް އަމިއްލަ ނަފްސަށް ވިސްނައިދެވުނެވެ. އެ ޙާދިސާއަކީ ހަމަ ދިމާވި އެކްސިޑެންޓަކަށް ވެދާނެކަމަށް ހީކުރެވެން ފެށިއެވެ. ސޭފް ރޫމް ވަނީ އޭގެ ދުވަސްކޮޅެއްކުރިން މަރާމާތުކުރުމުގެ މަސައްކަތް ފަށާފައި ކަމަށް ދޮންތަ ބުނި ވާހަކައިން އެކަން އިތުރަށް ޔަޤީންވާގޮތްވިއެވެ. އެހެންކަމުން ޝަރަފް އެކަމާމެދު އިތުރަށް ނުވިސްނަން ނިންމިއެވެ. އެހެނަސް އޭނަ ނަބީހަށް ގުޅައި މި ވާހަކަތައް ޙިއްޞާ ކުރުމުން އޭނަ ކަންބޮޑުވުން ފާޅުކުރިއެވެ.\n“ތިއީ ކުޑަކަމަކަށް ނުވާނެ ޝަރަފް. އަހަރެން ބުނާނީ އަދި ދުވަސްކޮޅެއް ވަންދެން ޝަރަފް ތިކޮޅުގަ ހުންނާށޭ. ބިންތު ޢައްމާރުގެ ސަލާމަތްތެރިކަން ވަރަށް މުހިއްމު. ތަޙުޤީޤުގެ ނަތީޖާއިން ނުދެއްކިޔަސް އަހަންނަށް ހީވަނީ ތި އޮފީހުގެ ތެރެއިން މީހަކުހެން ތިކަމެއް ކުރާނީ. ޓްރާއި އެންޑް ފައިންޑް އައުޓް އިނގޭ. ވަރަށް މުހިއްމު މާ ލސްވުމުގެ ކުރިން ތި މީހަކު ހޯދުން…” ނަބީހް ބުންޏެވެ. ޝަރަފަށް އޭނަ އެ ދެއްކި ވާހަކަތަކާމެދު އެއްބަސްވެވުނެވެ. އޭނައަށް މިހާ ފަރުވާކުޑަ ގޮތަކަށް އެހާ ބޮޑުކަމެއް ދޫކޮށެއް ނުލެވޭނެއެވެ. މިއީ އަފާފްގެ ދިރިހުރުމާއި ގުޅުން ހުރި ކަމެކެވެ. ވީއިރު މި މައްސަލައިގެ އެންމެ ފުނަށް ގޮސް ނޫނީ އޭނަ ހުއްޓާލާކަށް ބޭނުމެއްނުވިއެވެ.\nއެހެންކަމުން ނަބީހްގެ ޚިޔާލާއި އެއްގޮތަށް ޝަރަފް4ދުވަހުގެ ބަދަލުގައި ހަފްތާއެއް ވަންދެން އަފާފްގެ ކައިރީގައި މަޑުކުރަން ނިންމިއެވެ. އެއަށްވުރެ ގިނަ ދުވަހަށް ވެސް މަޑުކުރަން ބޭނުންވިއެއްކަމަކު އެއަށްވުރެ ގިނަ ނުކުރީ އޭނަ ނެތުމުން ނަބީހްއަށް ދަތިވާނެ މިންވަރާއިމެދު ވިސްނާފައެވެ. އޭނައަށް މާލޭގައި ހޭދަކުރަން ލިބޭ ވަގުތުކޮޅުގެ މަދުކަމާމެދު ވިސްނާފައި ޝަރަފް އެންމެ ފަސޭހަ ގޮތަކަށް އަފާފްގެ އޮފީހުގައި އެއްވެސް ނުބައި ނިޔަތެއްގައި ހުންނަ މީހަކު އުޅޭތޯ ހޯދާލަން ބޭނުންވިއެވެ. އެކަމަށްޓަކައި އޭނަ އަފާފްގެ ގޮތް އެނގިހުރެ އަފާފާއި ސީދާ އެ ސުވާލުކުރީ އެދެވޭ ޖަވާބެއް ލިބޭނެކަމުގެ އުއްމީދުގައެއްނޫނެވެ. ކަންވީވެސް އޭނައަށް ހީކުރެވުނު ފަދައިންނެވެ.\n“ދެން ޝަރަފް! އަހަންނަށް ކިހިނެއް އެނގޭނީ މީހެއްގެ ހިތުތެރޭގައި އޮތް ނިޔަތެއް؟ އެކޮޅަށް ގޮއްސަ ހުސް ފިލްމު ބަލައި ދޯ ހަދަނީ. އެހެންވެ ތިގޮތަށް ތި ވާހަކަ ދެކެވެނީ. ދެން އެވާހަކަ ބާއްވަބަލަ ޝަރަފް. އެ ޙާދިސާގެ މަތިން ހަނދާން ނައްތާލަމާ ދޯ؟ އަހަރެން ބޭނުމެއްނޫން ލޯބިއާއެކީ ހޭދަކުރެވޭ މި މަދު ވަގުތުކޮޅުތައް ތިކަހަލަ ކަންކަމުގަ ވޭތުވެގެން ދާކަށް. ލޯބި ބޭނުންވޭތަ؟” އެދުވަހު އަފާފް، ޝަރަފްގެ ގައިގައި ބައްދާލަމުން ލޯތްބާއެކީ އެހިއެވެ. އެއާއެކު ޝަރަފަށް އެ ފަހު ސުވާލަށް ހިތާހިތުން އާނއެކޭ ބުނެލެވުނެއްކަމަކު އޭނަ އަފާފް ރައްކާތެރިކުރަންޖެހޭނެކަމަށް ވެސް ބުނެ އެ ހިތުތެރެއިން އަޑުއައެވެ. އެއަށްފަހު އަފާފާއި ޙިއްސާކުރާ ވަގުތުތަކުގައި އޭނަ ހޯދާހޯދުންތަކާގުޅޭ ސުވާލުތައް ނުކުރަން ޝަރަފް ނިންމިއެއްކަމަކު، ދެންވެސް ޝަރަފް އަމިއްލައަށް އަފާފްގެ އޮފީހަށް ގޮސް ހޯދުންތައް ހޯދަން ނިންމިއެވެ.\nޝަރަފް އެ ނިންމި ނިންމުމަށްފަހު އަފާފަށް އަނެއްކާވެސް ގިނަގިނައިން ޝަރަފްގެ ސަމާސާތަކާއި ހުނުމުގެ އަޑު އިވެންފެށިއެވެ. އޭނައަށް ވަގުތު ދެމުން ވެސް ޝަރަފް ކޮންމެ ދުވަހަކުހެން އޭނަގެ މަންމައާއި ބައްޕައާއި ބައްދަލުކުރަން ދެއެވެ. އަފާފް އެކަމާމެދު ޝަކުވާއެއް ނުކުރެއެވެ. އޭގެ ބަދަލުގައި ޝަރަފްގެ އެފަދަ ޢަމަލުތަކުން އޭނަގެ ހިތުގައި ޝަރަފަށްޓަކައި އޮންނަށް ޤަދަރު އިތުރުވަމުން ދިޔައެވެ. އެއްދުވަހު ޝަރަފް އޭނައާއި ޝަބާ ގޮވައިގެން ވެސް މަންމައާއި ބައްދަލުކުރަން ދިޔައެވެ. ވަރުދާއަށް ދިމާވެފައިވި ޙާލަތުގެ ވާހަކަ އިވުމުން މިއަދު ޝަބާއާއި ޢައްބާސްގެ ހިތުގައި ވެސް އޭނައަށްޓަކައި އުފެދިފައިވަނީ ޙަމްދަރުދީއެކެވެ. ޝަބާ މަންމައާއި ބައްދަލުކުރަން ދިޔައީ އެ ޙަމްދަރުދީގެ ސަބަބުންނާއި އޭނަގެ މައްޗަށް އޮތް ވާޖިބެއްގެ ސަބަބުންނެވެ. މަންމައާއި ބައްދަލުކުރުމުން ވޭތުވެ ދިޔަ އަހަރުތަކުގައި މަންމަގެ ހިތް ސާފުވެފައިވި މިންވަރު ތަޞައްވުރު ކުރެވުމުން ޝަބާގެ ހިތުގައިވެސް މަންމައަށްޓަކައި ލޯތްބެއް އުފެދުނެވެ. ޢައްބާސްއަށް އެ ވާހަކަތައް އިވުމުން ވަރުދާއަށް މަޢާފުކުރާނެހާ ހިތްވަރެއް ޢައްބާސްއަށް ލިބިގެން ދިޔައެވެ. ޢައްބާސް އޭނަގެ ހިތް ވަރުދާއަށް ސާފުކޮށް އޭނައަށްޓަކައި ހެޔޮ ދުޢާ ކުރިއެއްކަމަކު ވަރުދާ ބަލާކަށް ނުދެއެވެ. މި ޙާލަތުގައި ވަރުދާއަށް ވެސް އެންމެ ރަނގަޅުވާނީ އެގޮތް ކަމަށް ނިންމަމުންނެވެ.\nޝަރަފް އޭނަގެ ޢާއިލާއަށް އެކަށީގެންވާ ވަރަށް ވަގުތު ދިނެއްކަމަކު އަފާފަށް ހީވަމުން ދިޔައީ ޝަރަފް އެންމެ ގިނަ ވަގުތު ދެމުން ދިޔައީ އޭނައަށް ހެންނެވެ. އެހެނަސް އޭނަ އޭގެ ފައިދާ ނާޖާއިޒު ގޮތުގައި ނުނަގައެވެ. ޝަރަފް ކިތަންމެ މުހިއްމު ކަމެއް އޮތަސް އޭނަ ވާހަކަ ދައްކަން ފަށައިފިނަމަ އެ މަސައްކަތް ހުއްޓާލާފައި އޭނައަށް ހުރިހާ ސަމާލުކަމެއް ދޭނެކަން އަފާފަށް އެނގެއެވެ. އެހެންކަމުން އަފާފް ވީހާވެސް ވަރަކުން ވިސްނައިގެން ޝަރަފަށް ބުރަ ނުވާނެގޮތަކަށް ކަންތައް ކުރެވޭތޯ މަސައްކަތް ކުރެއެވެ. މިގޮތުން އެއްދުވަހުގެ ހަވީރު ވަގުތު ޝަރަފް އިނީ އޭނަގެ އެނދުމަތީގައި އަފާފްގެ ލެޕްޓޮޕުން ރިސޯޓުގެ ކޮންމެވެސް ހިސާބުގެ މަސައްކަތެއް ކުރާށެވެ. އަފާފް އޭނަގެ ކައިރީގައި އިނދެ ފޮތެއް ކިޔަމުން އެވަގުތު ޝަރަފްގެ ހިސާބުތަކަށް ދިނުމަށެވެ. ކިޔަމުން ދިޔަ ފޮތުން ޝައުޤުވެރި ތަންކޮޅެއް އައުމުން ވެސް އެ ވާހަކަތައް ޙިއްޞާކުރަން ހިތަށްއެރި ކޮންމެ ފަހަރަކު އަމިއްލަ ނަފްސުގާތު ނޫނެކޭ ބުނެ އެ ވާހަކަ ފަހަށް ބާއްވަމުން ދިޔައެވެ. އެހެނަސް އެ ވިއްސާރަ ދުވަހުގެ ހަވީރު ވަކި ހިސާބަކުން ވާރޭ ވެހެން ފެށުމުން އަފާފަށް ބޭއިޚްތިޔާރުގެ ކޮޓަރީގެ ކުޑަދޮރު ހުންނަ ދިމާލަށް އޭނަގެ ލޯ އަމާޒުކޮށްލެވުނެވެ. އޭގެ ދެވަނަ ސިކުންތުގައި އޭނައަށް ޝަރަފަށް ގޮވާލެވުނެވެ.\n“ޝަރަފް!…..” ޝަރަފާއިވީ ފަރާތަށް އެނބުރި އެނަމުން ގޮވައި އޭނަ އެތައް ވާހަކައެއް ދައްކަން އުޅުނެވެ. އެހެނަސް ޝަރަފް ލެޕްޓޮޕުން ޓައިޕްކުރާ އަޑު އިވިފައި އަފާފްގެ ހިނިތުންވުން ފަނޑުވެ އޭނައަށް އިސްޖަހާލެވުނެވެ. އެވަގުތު އޭނަގެ މަސައްކަތް މެދުކަނޑައި، އަފާފަށް ބަލާލި ޝަރަފަށް އެ މަންޒަރު ފެނުނެވެ.\n“ކިހިނެއްތަވީ އަފޫ؟” ޝަރަފަށް ހިސާބެއްގެ ކަންބޮޑުވުމަކާއެކީ އަހާލެވުނެވެ.\n“ކަމެއްނުވޭ.” އަފާފް ހިސާބެއްގެ ހިތްދަތިކަމާއެކީ ބުނެލިއެވެ. އޭނަ ބޭނުންވީ ވާރެއާއި ތެމިލާށެވެ. އެހެނަސް ޝަރަފް އެހާ ބުރަ މަސައްކަތެއްގައި ވަނިކޮށް އޭނަ ބޭރަށް ގެންގޮސްދިނުމަށް އެދެން އަފާފް ޖެހިލުންވީއެވެ. އޭނަ ކަމެއްނުވެއޭ ބުނުމުން ޝަރަފް އަނެއްކާވެސް ޓައިޕްކުރަން ފެށި އަޑ އިވުމުން އަފާފް އިތުރަށް ހިތްދަތިވާ ގޮތްވިއެވެ. އެއީ ނުވާނެކަމެއްކަން އެނގޭއިރު ވެސް ޝަރަފަށް އޭނަގެ ހިތުތެރޭގައިވި އިޙްޞާޞްތައް ނަގައިގަންނަން ނޭނގުމުން އޭނަ ދެރަވީއެވެ. އޭނައަށް ނޭނގުނު ކަމަކީ އޭނަ ޝަރަފްގެ ނަމުން ގޮވާލި ފަހުން ޝަރަފަށް އޭނަގެ މަސައްކަތަށް ފުރިހަމަ ސަމާލުކަމެއް ނުދެވޭކަމެވެ. އޭނައަށް ދޭތެރެދޭތެރެއިން އަފާފަށް ބެލެމުން ދިޔަކަމެވެ. އެ ބެލި ބެލުމުން އަފާފް ކުޑަދޮރުން ބޭރަށް ބަލައިގެން ހުރިކަން ފާހަގަވުމުން އިރުކޮޅެއްގެ ތެރޭގައި ޝަރަފަށް އެ ވީގޮތް ނަގައިގަނެވުނެވެ. އަފާފް ޢާއްމުގޮތެއްގައި ވާރޭ ވެހެން ފެށުމުން ބަލާނީ އެދިމާލަށްކަން އޭނައަށް އެނގެއެވެ. އެއީ ކޮން އެދުމަކާއެކީގައި ކަންވެސް އޭނައަށް އެނގެއެވެ. އެކަން އެނގުންވީ ހިނދު ޝަރަފަށް ޓައިޕްކުރުން ހުއްޓާލެވުނެވެ. އޭނަ ލެޕްޓޮޕް ސްކްރީނަށް ބަލާލި ވަގުތު އޭނަ ބޭނުންވީ ހަމަ އެ ވަގުތުން ވަގުތަށް ވެސް އެންމެ ފުރަތަމަ ކަމަކަށް އެ މަސައްކަތް ނިންމާލާށެވެ. އެހެނަސް އޭނަ އޭގެ ބަދަލުގައި އޭނަގެ ލެޕްޓޮޕް ލައްޕާލީ ހަމައެކަނި އަފާފަށް ވަގުތު ދިނުމަށެވެ. އޭނަ ލެޕްޓޮޕް ލައްޕާލި އަޑަށް އަފާފް އޭނައާއި ދިމާލަށް މޫނު އަނބުރައި އޭނައަށް ގޮވާލިއެއްކަމަކު ޝަރަފް ޖަވާބެއް ނުދެއެވެ. އަފާފް ހީލަމުން ދެން ތި މޮޔަ ސަމާސާ ކުރިޔަސް ތިމަންނައަށް ނުހެވޭނެއޭ ބުނި ވަގުތު އޭނަގެ ފިޔަވަޅުތަކުގެ އަޑުވެސް ނުއިވޭނެ ޒާތެއްގެ ހިނގުމެއްގައި ގޮސް އަފާފްގެ ކައިރީގައި މަޑުކޮށްލިއެވެ. އެއަށްފަހު ކުއްލިއަކަށް އަފާފް އޭނަގެ ކޮނޑުމައްޗަށް ލައިގެން ގޮސް ބެލްކަނިން ނިކުމެވޭ ދޮރު ކަހައި ވާރޭގެ ތެރެއަށް ނިކުތެވެ. އަފާފް ނެގި ވަގުތު އޭނަގެ އަނގައިން ތޫލި އަޑެއް ލެއްވިއެއްކަމަކު ޝަރަފް ގޮސް ވާރޭ ތެރޭގައި އަފާފް ބެހެއްޓި ވަގުތު އަފާފަށް ހެވެމުން ދިޔައެވެ. އެ ބޯ ވާރޭގެ ތެރޭގައި މަޑުކުރިތާ މާ ގިނައިރެއްނުވެ ދެމީހުންވެސް ފޯވިއެވެ.\n“އޯ ނޯ ދެން ބުރުގާވެސް ހުންނާނީ މޫނާއި ބޮލުގަ ތަތްލަވާފަ.” އަފާފް ނުހޭން މަސައްކަތް ކުރަމުން ‘ޝަކުވާ’އެއް ކޮށްލިއެވެ.\n“ހޫނ ދެން ހެދޭނެ ކަމެއްނެތޭ. އަހަރުމެން އެންމެންނަށް ވެސް އެބައިނގޭ ތިމީހާ ބޭނުންވި ތަނަށްކަން އާދެވިފަ މިހިރީ.” ޝަރަފް ބުންޏެވެ. އަފާފް ހީލަމުން އިތުރު އެއްޗެކޭ ނުބުނެ ދެލޯ މަރައި ދެއަތް މައްޗަށް އުފުލައި ކުޑަކޮށް އެނބުރިލަމުން އެ ވާރޭގެ އިޙްޞާޞް ކުރިއެވެ. އެ މަންޒަރު ފެނިފައި ޝަރަފް އާޝޯޚުވާގޮތްވިއެވެ.\n“ބިއުޓިފުލް!” ޝަރަފް ދެއަތް އުރައިގެން ހުވަފެނީ ގޮތަކަށް އަފާފަށް ބަލަން ހުރެ ބުނެލިއެވެ. އެ އަޑު އިވިފައި އަފާފް ތަންކޮޅެއް ދުރުގައި ހުރެ ލަދުރަކި ގޮތަކަށް ހިނިތުންވެލިއެވެ. ޝަރަފް ލަސް ހިނގުމެއްގައި ގޮސް އޭނަގެ ދެއަތުން އަފާފްގެ އުނަގަނޑުގައި ވަށާލިއެވެ. އަދި އޭނަގެ ނިތް އަފާފްގެ ނިތުގައި ޖައްސާލިއެވެ.\n“އަހަރެން އެކޮޅުގަ ހުރެގެން ދެއްކި ވާހަކައިގެ މަތިން ހަނދާން އެބަހުރިތަ؟” ޝަރަފް ހުރިގޮތަށް ހުރެ އަހާލިއެވެ.\n“ކޮން ވާހަކައެއް؟” އަފާފަށް އަހާލެވުނެވެ.\n“ކުޑަކުޑަ އަފާފްއެއް ހޯދާ ވާހަކަ.” ޝަރަފް ހިނިތުންވުމަކާއެކީ ބުންޏެވެ. އެއާއެކު އަފާފަށް ރަތްވެގެން ދިޔަ މޫނަކާއެކީ ލުއި ގޮތަކަށް ހީލެވުނެވެ.\n“ތިހާ ބިޒީކޮށް އުޅޭ މީހުންނަށް ކުޑަ މީހުން ހޯދޭތަ؟” އަފާފް އަހާލިއެވެ. އެއާއެކު ޝަރަފް އަފާފް އޭނައާއި އިތުރަށް ގާތްކޮށްލިއެވެ. ދެމީހުންގެ ހިތުގެ ތެޅުން އެއްވަރަކަށް އަވަސްވެގެން ދިޔަ ވަގުތު އެމީހުންނަށް ނޭނގުނު ކަމަކީ އެ ޢިމާރާތާއި ދިމާ ކުރިމަތީގައި ހުރި ޢިމާރާތެއްގައި ހުރި އަންހެން ކުއްޖެއްގެ ރުޅިވެރި ނަޒަރު އެދެމީހުންނަށް ވެސް އަމާޒުވެފައިވި ކަމެވެ. ޝަރަފް އަފާފް އޭނަގެ އަތްދަނޑިމައްޗަށް އުފުލައިގެން ގޮސް ކޮޓަރިއަށް ވަތް މަންޒަރުވެސް އެ އަންހެން ކުއްޖާ ބަލަހައްޓައިގެން ހުއްޓެވެ. އެއަށްފަހު އެ އަންހެން ކުއްޖާ އެ ހިޔާ ކޮށްފައިވި ބެލްކަނީއިން، އޭނަގެ ތަނަވަސް ކޮޓަރިއަށްވަނެވެ. އަދި އެތާހުރި ސީޑީ ރެކެއްގެ ތެރެއިން ކޮންމެވެސް އާދައިގެ ސީޑީއެއް ނަގައިގެން ގޮސް ޑީވީޑީ ޕްލޭޔަރަށް ލައްވައި ޓީވީ ޖައްސާލިއެވެ. އެއާއެކު އޭގެއިން ފެންނަން ފެށީ ކޮންމެވެސް އަންހެނަކު ކްލަބެއްގެ ތެރެއިން ގޮސް ފިރިހެނެއްގެ މޫނުގައި ހިފަހައްޓާލި މަންޒަރެވެ. އޭގެ އިރުކޮޅެއްނުވެ އެ ފިރިހެން މީހާ އަންހެންކުއްޖާގެ ގައިގައި ބައްދާލަމުން ވާހަކަ ދެއްކިއެވެ.\n“އައި ލަވް ޔޫ…..އައި ލަވް ޔޫ ސޯ މަޗް!” އެ ބަސްތައް އިވިގެން ދިޔައީ ޝަރަފްގެ އަޑުނޫން އެހެން އަޑަކުންނެއް ނޫނެވެ. އެ ބަސްތައް އިވިފައި ޓީވީ ބަލަން އިން އަންހެން ކުއްޖާގެ މޫނުމައްޗަށް ވެރިވީ ނުލަފާ ހިނިތުންވުމެކެވެ.\nAssalaam’alaikum. dhen oiy bai aadhihtha dhuvahu In Sha Allah 🙂\nSounds like upcoming ofadisaster to their relationship ??\nMaa sha Allah v nice mi bai ves..\njana ge vaahaka thah vv kiyaa hithun abadhuves kiyany\nMay Allah bless u with success dear ❤\nAharumen miadhu kuraa kanthah thakaki ahrumenge musthagubalu ge ujaalakan gelley kanthah thakeh… Sharaf ah dhimaavani mikanthakey dho….\nOh noo. Hana is gonna ruin sharaf and afoo’s relationship?. BTW story is getting better day by day?. Thanks for this beautiful story jana sis??\nv furihama story eh\nalhe sharaf and afaaf dhuru nukurahchey…\nAwesome story..like it..???keep it up dear\nMA SHA ALLAH story v salhi.,ekam alhey anekka wes dhuru kurany tha afu men?no jana plsssssssss\nHey jana, how are you?\nMaashaa Allah varah furihama story eh!?\nMi part vx v v v reethi ❤❤❤… V furihama Maasha Allah ???… V interesting ???… V reethi koh hurihaa manzareh vx sifavegen dhey ???… I think hana is going to ruin their relationship ???… V foohivey mi hana dheke ???… Curiously waiting for the next part… Keep up the good work jana ???… N thankyou soooooo much jana mihaa iburaitheri reethi story eh genesdheythy ?????????\n?Um,I want to tell u shinaaz men ulhey gotheh nugennan tha , Dhen assu Jana ge sababun dheenee mauloomaath libeythy ufaa kuran , adhivx inthizaaruga mihunna. ny ithuru post eh libeythw,Jazaakah allah khairaa\nބަދު ނަސީބުގެ ހިޔަނި އެޅުމުން (15)\nހިތާމަ ބިރުވެރި ލޯބި March 10, 2021\nހިތާމަ އުފެއްދުންތެރި ލިޔުން އެހެނިހެން މަޖާ ލޯބި September 8, 2021


130 kg ge drug etherekuri Shaheeb shareeai nimendhen bandhu kohfi\n130 ކިލޯގެ ޑުރަގް އެތެރެކުރި ޝަހީބު ޝަރީއަތް ނިމެންދެން ބަންދުކޮށްފި\nޝަހީބު އިބްރާހިމް: އޭނާ ޝަރީއަތް ނިމެންދެން ބަންދު ކުރަން ހުކުމް ކޮށްފި---\nހުޅުމާލޭ ފަޅުގައި އޮތް ދޯންޏަކުން ފެނުނު 130 ކިލޯގެ މަސްތުވާތަކެއްޗާއެކު ހައްޔަރުކުރި މީހުންގެ ތެރެއިން އެކަމުގައި އިސްކޮށް ހުރި ގއ. ވިލިނގިލީ، ލައިޓްހައުސް، ޝަހީބް އިބްރާހިމް 42، ޝަރީއަތް ނިމެން ދެން ބަންދު ކުރަން އެދެފި އެވެ.\nކަންނެލި ދޯންޏެއްގައި މިދިޔަ މަހު ރާއްޖެ އެތެރެކުރި 130 ކިލޯގެ މަސްތުވާތަކެތީގެ މައްސަލާގައި ހައްޔަރުކުރި މީހުންގެ ތެރޭގައި ހިިމެނޭ ޝަހީބް ބަންދުގައި ބެހެއްޓުމަށް ފަހު ކްރިމިނަލް ކޯޓުން ޝަރުތުތަކާ އެކު ބަންދުން ދޫކޮށްލީ މިދިޔަ މަހުގެ ފަހުކޮޅު އެވެ. އެކަމަކު ޕްރޮސެކިއުޓާ ޖެނެރަލްގެ އޮފީހުން ވަނީ މި މައްސަލަ ހައިކޯޓުގައި އިސްތިއުނާފް ކޮށްފަ އެވެ.\nހައި ކޯޓުން މިއަދު ކުރި ހުކުމުގައި ބުނެފައިވަނީ ޝަހީބް އިބްރާހީމް ގެ މައްޗަށް ތުހުމަތުކުރެވޭ ކުށަކީ ޖިނާއީ ބޮޑު ކުށެއްކަމަށް ކަނޑައެޅިފައި އޮތްއޮތުމުގެ މައްޗަށާއި، މި މައްސަލާގައި އޭނާގެ މައްޗަށް ތުހުމަތުކުރުމަށް ލިބިފައިވާ ހެކި ގަރީނާގެ މައްޗަށާއި އަދި މިފަދަ ކުށްތަކުގައި ތުހުމަތުކުރެވޭ ފަރާތްތައް ބަންދުގައި ބޭތިއްބުމަށް ކަނޑައެޅިފައިވާ އުސޫލުތަކަށް ބަލާއިރު، އޭނާގެ މައްޗަށް ކުރެވޭ ތުހުމަތު އެ ގޮތުގައި އޮއްވާ އޭނާ ބަންދުން ދޫވުމަކީ މުޖުތަމައުގެ ސަލާމަތަށް އޮތް ނުރައްކަލެއްކަން އެނގޭ ކަމަށެވެ. އެހެން ކަމުން މި މައްސަލަ ބެއްލެވި ހަތަރު ފަނޑިޔާރުންގެ އިއްތިފާގިުން ވަނީ ޝަރީއަތް ނިމެންދެން ޝަހީބު ބަންދުގައި ބެހެއްޓުމަށް ހުކުމް ކޮށްފަ އެވެ.\nއިދިކޮޅު ޕީއެންސީގެ ކައުންސިލް މެމްބަރަކަށްހުރި ޝަހީބުގެ މި ޑްރަގް ނެޓްވޯކުގައި އިތުރު ބަޔަކު ވެސް ހިމެނެ އެވެ. ރާއްޖެ އަށް ކަނޑުމަގުން ގިނަ އަދަދެއްގެ މަސްތުވާތަކެތި އެތެރެކުރަން އުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާއި ގުޅިގެން ކަނޑުމަތީގައި ހިންގި އޮޕަރޭޝަންގައި ހަތް މީހަކު ހައްޔަރު ކުރި އެވެ. މި ހަތް މީހުންގެ ތެރޭގައި ހިމެނޭ ހަ މީހުންނަކީ 25 އަހަރާއި 48 އަހަރާ ދެމެދުގެ ފިރިހެނުންނެވެ. ދެން ހިމެނެނީ 18 އަހަރުން ދަށުގެ ކުޑަކުއްޖެކެވެ.\nމޯލްޑިވްސް ޕޮލިސް ސާވިސް މަސްތުވާތަކެތި ކްރިމިނަލް ކޯޓް + ހައިކޯޓް\nމަލް، ބަންދުން ދޫކުރި އަމުރު ހައިކޯޓުން ބާތިލްކޮށްފި


ކޯވިޑް-19 ފަދަ ބަލިމަޑުކަމެއް ފެތުރެމުންދާއިރު ނަފްސާނީ ދުޅަހެޔޮކަން ބެލެހެއްޓޭނެ ގޮތްތައް - GOV.MV\nޚަބަރު ކޯވިޑް-19 ފަދަ ބަލިމަޑުކަމެއް ފެތުރެމުންދާއިރު ނަފްސާނީ ދުޅަހެޔޮކަން ބެލެހެއްޓޭނެ ގޮތްތައް\nތިމާ މީހާގެ ނަފްސާނީ ދުޅަހެޔޮކަން ދެމެހެއްޓުމަށް ކުރެވޭނެ އެތައް ކަމެއް ހުރޭ. ކޯވިޑް-19 ގެ މި ބަލިމަޑުކަން ފެތުރެމުންދާ މި ދަނޑިވަޅުގައި މުޖުތަމަޢުގެ އެންމެންގެ ދިރިއުޅުމަށްވެސް އެކި ވަރުގެ އަސަރުކުރަމުން ދާއިރު މިކަމާއި ކުރިމަތިލުމުގައި ވިސްނުންތެރިކަމާއެކު އެމީހެއްގެ ނަފްސާނީ ދުޅަހެޔޮކަން ދެމެހެއްޓުމަށް މަސައްކަތްކުރާނެ ގޮތްތަކެއް ޚިޔާރުކުރުން މުހިންމު.\nމި ޙާލަތުގައި ދެކޭ ގޮތް މެދު މިނެއްގައި ހިފެހެއްޓުން\nކޯވިޑް-19 ޖަމާޢަތުގައި ފެތުރުން ޢާންމުވެފައިވާއިރު މިކަމާ އިންތިހާއަށް ކަންބޮޑުވުން އެއީ ވެދާނެ ކަމެއް. ނަމަވެސް ދުނިޔޭގެ އެކި ކަންކޮޅުތަކުގައި ޞިއްޙީ އަދި ކަމާގުޅޭ މާހިރުން އެދަނީ ކެނޑިނޭޅި މި ވައިރަސް ފެތުރުން ހުއްޓުވުމަށާއި، މި ބަލިމަޑުކަމަށް ޝިފާ ލިބޭނެފަދަ ވެކްސިނެއް ތައްޔާރުކުރުމަށް މަސައްކަތް ކުރަމުންކަން ހަނދާނުގައި ބެހެއްޓުން މިވަގުތު މުހިންމު.\nމީޑިއާ ކަވަރޭޖް މެދުމިންވަރެއްގައި ހިފެހެއްޓުން\nކޯވިޑް-19 ނޭދެވޭ އަސަރުތަކާ ބެހޭ ވަރަށް ބައިވަރު މަޢުލޫމާތު އެއްފަހަރާ ނުވަތަ ގާތްގާތުގައި ލިބުމަކީ ތިމާމީހާ އެކަމާ ހާސްވެ ބިރުގަނެ ފިކުރުކުރެވިދާނެ ކަމެއް. މިކަމުގެ އެންމެ ފަހުގެ މަޢުލޫމާތު އެނގުމަކީ މުހިންމު ކަމެއް ނަމަވެސް މަޢުލޫމާތު ހޯދުމުގައި މެދުމިންވަރެއް ގެންގުޅުމަކީ ތިމާއަށާއި ތިމާގެ ގާތުގައި އުޅޭ މީހުންގެ ނަފްސާނީ ދުޅަހެޔޮކަން ދެމެހެއްޓުމަށް ކުރުން ރަނގަޅު ކަމެއް.\nމަޑުމައިތިރިކަމާއެކު ވިސްނުންތެރި ގޮތްތަށް ޚިޔާރުކުރުން\nކަންކަމާއި މާ ބޮޑަށް ވިސްނާ ފިކުރުބޮޑުވުމުގެ ސަބަބުން ހާސްކަން ޢާންމުވެއްޖެ ނަމަ މިފަދަ ބަލިމަޑުކަމެއް އެންމެ އެކަށީގެންވާ ގޮތަށް ހުއްޓުވުން ނުވަތަ ފެތުރުން މަޑުޖެއްސުމަށް ހުރަސްތަކެއް އެޅިދާނެ. އެހެންކަމުން ވީވަރަކުން މަޑުމައިތިރިކަމާއެކު ހުރެވޭތޯ ބަލާ، ސާފުތާހިރުކަން ދެމެހެއްޓުމުގައި ކަމާގުޅޭ މާހިރުން ދެމުންގެންދާ އިރުޝާދުތަކާ އެއްގޮތައް ޢަމަލުކުރުން މުހިންމު.\nޔަޤީންނުވާ ކަންކަން އަމިއްލައަށް ނުނިންމާ\nމުޖުތަމަޢުގެ އެންމެންގެ ދުޅަހެޔޮކަން ކަށަވަރުކުރުމަށް، ކޯވިޑް-19 ޖެހުމުގައި ވަކި ޤައުމެއް އަދި ވަކި ނަސްލެއް ނޯންނަކަން ހަނދާނުގައި ބެހެއްޓުން މުހިންމު. އަދި ބަލި ޖެހޭ މީހުންނަށް ބަލި ޖެހުމަކީ އެމީހުން ކުރާނެކަމެއް ނޫންކަމާއި އަދި ބަލި ޖެހުމަކީ ކުށެއް ނޫންކަންވެސް ހަނދާނުގައި ބެހެއްޓުން މުހިންމު.\nކޯވިޑް-19 ގެ ބަލިމަޑުކަން ފެތުރުމަކީ ފިކުރުބޮޑުވުމާއި ހާސްކަމާއި ބިރުވެރިކަމުގެ ތެރެޔަށް ވެއްޓިދާނެ ފަދަ ކަމެއް. މިކަމުގެ ކުރިންވެސް ނަފްސާނީ ބަލިތަކަށް ފަރުވާ ހޯދާފައިވާ މީހުން ތިރީގައިވާ ކަންކަންކުރުން މުހިންމު.\nތިމާއަށް އެހީތެރިވެ އެއްބާރުލުންދޭ މީހުންނާ ވާހަކަ ދެއްކުން.\nހާސްކަމުގެ ތެރެޔަށް ވެއްޓޭނަމަ އެކަން ޤަބޫލުކުރުން.\nއުނދަގޫތަކާއި ބަލީގެ ޢަލާމަތް ފެންނަ ނަމަ ކަމާގުޅޭ މާހިރުންގެ ލަފައާއި އެހީތެރިކަން ހޯދުން. މިހާރުވެސް ނަފްސާނީ ގޮތުން ދިމާވާ މައްސަލަތަކާއި ކުރިމަތިލަމުންދާ މީހުން ޓްރީޓްމަންޓް ޕްލޭނާ އެއްގޮތައް ޢަމަލުކުރަމުން ދިޔުން މުހިންމު. އަދި އާ ޢަލާމާތްތައް އުފެދޭތޯ ސަމާލުކަންދިނުން ވެސް އެދެވިގެންވޭ. އިޖްތިމާޢީ ގުޅުން ބަދަހިކުރުމާއި ޤަވާއިދުން ކަންކަން ކުރުމަކީ ނަފްސާނީ ދުޅަހެޔޮކަން ދެމެހެއްޓުމަށް ލިބޭ އިތުރު ބާރެއް. އަދި މިކަން މިފަދައިން ނުވާ ނަމަ އަދި ނަފްސާނީ ގޮތުން އުނދަގޫތަކާއި ތަކުރާރުކޮށް ކުރިމަތިލާން ޖެހޭ ނަމަ ކަމާބެހޭ ފަރާތްތަކުގެ އެހީތެރިކަން ހޯދުން މުހިންމު.


Anna aharu Male school thakah vanumah 2230 kudhin\nއަންނަ އަހަރު މާލޭ ސްކޫލުތަކަށް ވަނުމަށް 2230 ކުދިން\nއަންނަ އަހަރު މާލޭގެ ސްކޫލްތަކަށް ކުދިން ވެއްދުމުގެ ތަފުސީލް ދައްކައިދޭ ގްރެފިކްސް އެއް -- އަވަސް އިންފޯގްރެފިކްސް\nއަންނަ އަހަރު މާލޭ ސްކޫލުތަކަށް ވަނުމަށް 2230 ދަރިވަރުން އެދިފައިވާ ކަމަށް އެޑިއުކޭޝަން މިނިސްޓްރީ އިން ހާމަކޮށްފި އެވެ.\nއެޑިއުކޭޝަން މިނިސްޓްރީ އިން ބުނީ 2016 ވަނަ އަހަރަށް މާލޭ ސްކޫލުތަކަށް ވަނުމަށް އެދޭކުދިން ވެއްދުމަށް ޖާގަހުރިތޯ ބަލައި އެމަސައްކަތް މިއަހަރު ޖުލައި މަހުން ފެށިގެން ކުރާ ކަމަށާއި އެމަސައްކަތް މިދިޔަމަހު ފަހުކޮޅު ނިމްމާފައި ވާނެ ކަމަށެވެ. އެގޮތުން މިހާތަނަށް މާލޭ ސްކޫލުތަކަށް ވަނުމަށް 2230 ކުދިން އެދިފައިވާ ކަމަށާއި އަދި އެކުދިންނަށް އެސްކޫލުތަކަށް ވަނުމަށް ޖާގަ ހަމަޖެހިފައި ވާނެ ކަމަށް އެޑިއުކޭޝަން މިނިސްޓްރީ އިން ބުންޏެވެ.\nމީގެ އިތުރުން މާލޭ ސަރުކާރު ސްކޫލު ތަކުތެރެއިން ގްރޭޑް އަށަކަށް ކުދިން ބަލު ކުރުމުގެ މަސައްކަތް އެހެން އަހަރުތަކު ސްކޫލު ނިމޭ ދުވަސްކޮޅު ކުރާނަމަވެސް މިއަހަރު މެދުތެރޭ އެމަސައްކަތް ފަށަފައިވާ ކަމަށް އެޑިއުކޭޝަން މިނިސްޓްރީ އިން ބުންޏެވެ. އެގޮތުން ގްރޭޑު ސަރުކާރު ސްކޫލު ތަކުތެރެއިން ގްރޭޑު އަށަކަށް ބަދަލުވާ 1855 ދަރުވަރުން ހިމެނޭ ކަމަށާއި އަންނަ ބުރާސްފަތި ދުވަހުގެ ނިޔަލަށް އެކުދިން ބަދަލުވާ ސްކޫލު އިއުލާން ކުރާނެ ކަމަށް އެމިނިސްޓްރީ އިން ބުންޏެވެ.\nއެޑިއުކޭޝަން މިނިސްޓްރީ އިން ބުނި ގޮތުގައި މާލޭގެ ސްކޫލުތަކުގެ ޖާގަ ދިނުމުގައި ބަލަނީ ދަރިވަރު ދިރިއުޅޭ ގެއަކާ އެންމެ ކައިރި ސްކޫލަކުން ދެވޭނެ ގޮތަކަށެވެ. ނަމަވެސް ބައެއް ފަހަރު ޖާގައިގެ ދަތިކަމާ ހުރެ، ދުރު ސްކޫލުތަކުން ވެސް ބައެއް ދަރިވަރުންނަށް ފުރުސަތު ދެން ޖެހޭކަމަށް އެމިނިސްޓްރީ އިން ބުންޏެވެ.\nމިދިޔަ އަހަރު ވެސް މާލޭގެ ސްކޫލުތަކުން 2،000 އަށް ވުރެ ގިނަ ދަރިވަރުން ޖާގަދީ ބަދަލުވެފައިވެއެވެ.


Nasru ge dhuvahu ge drill Male' aai Hulhumale' gai\nނަސްރު ދުވަހުގެ ޑްރިލް މާލެއާ ހުޅުމާލޭގައި\nއެމްއެންޑީއެފްއިން މީގެ ކުރިން ބޭއްވި ސައިލެންޓް ޑްރިލްއެއް: ނަސްރުގެ ދުވަހުގެ މުނާސަބަތުގައި މާލެއާއި ހުޅުމާލޭގައި އެމްއެންޑީއެފްގެ ޑްރިލްތައް އޮންނާނެ -- ފޮޓޯ: އަވަސް އާކައިވް\nމި އަހަރުގެ ނޮވެމްބަރު ތިނެއް، ނަސްރުގެ ދުވަހުގެ މުނާސަބަތުގައި ސިފައިން ބާއްވާ ޑްރިލް ޑިސްޕްލޭއާއި ބޭންޑްގެ ހަރަކާތްތައް މާލެ އާއި ހުޅުމާލޭގައި ބާއްވާ ގޮތަށް ހަމަޖައްސައިފި އެވެ.\nއެމްއެންޑީއެފުން ބުނީ ނަސްރުގެ ދުވަހުގެ މުނާސަބަތާ ގުޅުވައި މާދަމާ ހަވީރު 4:30 ގައި ހުޅުމާލޭ ސެންޓްރަލް ޕާކް ސަރަހައްދުގައި އެމްއެންޑީއެފް މިއުޒިކަލް ޑްރިލް ޑިސްޕްލޭ އާއި ބޭންޑްގެ ހަރަކާތްތަކެއް ބާއްވާނެ ކަމަށެވެ.\nއެ ހަރަކާތްތައް ބަލާލުމުގެ ފުރުސަތު އާންމުކޮށް ހުޅުވާލެފައިވާއިރު، ޑްރިލް ސްކޮޑާއި ބޭންޑް އެންޑް މިއުޒިކް ވިންގްގެ ސިފައިންނާއެކު ފޮޓޯ ނެގުމުގެ ފުރުސަތު ވެސް ހުޅުވާލާނެ އެވެ. އަދި އަންނަ ހޮނިހިރު ދުވަހު ހަވީރު 4:30 ގައި ވެސް މާލޭގެ ޖުމްހޫރީ މައިދާނު ސަރަހައްދުގައި ވެސް އެމްއެންޑީއެފް މިއުޒިކަލް ޑްރިލް ޑިސްޕްލޭ އާއި ބޭންޑްގެ ހަރަކާތްތައް ބާއްވާނެ އެވެ.\nނަސްރުގެ ދުވަސް ފާހަގަ ކުރަނީ ކޮންމެ އަހަރެއްގެ ނޮވެމްބަރު މަހުގެ ތިންވަނަ ދުވަހެވެ. އެ ދުވަސް ފާހަގަ ކުރަނީ 1988 ވަނަ އަހަރުގައި ރާއްޖެއަށް ދިން އުދުވާނީ ހަމަލާގައި 19 ދިވެހިން ޝަހީދުކޮށްލި ދުވަހުގެ ހަނދާނާއި ޒިކުރާތައް އާ ކުރުމަށެވެ. އެ ދުވަހު ޝަހީކޮށްލީ ސިފައިންގެ އަށް މީހަކާއި އާންމުންގެ 11 މީހެކެވެ.\nއެ ދުވަހުގެ ދިން ހަމަލާގައި އިސްކޮށް ހަރަކާތްތެރިވި ބާޣީ އަބްދުﷲ ލުތުފީ ފިލައިގެން އުޅެނިކޮށް މިހާރު ވަނީ ރާއްޖެ ގެނެސް ޖަލުގައި ބަންދުކޮށްފަ އެވެ.\nއެމްއެންޑީއެފް ނަސްރުގެ ދުވަސް މާލޭ ސިޓީ\nމާލެއިން ހަރުފައެއް ފެނިއްޖެ\nމީހަކު ހޮސްޕިޓަލަށް ގެންދަން ސިފައިން އެހީވެއްޖެ\nމޯނިންވިއުގެ އެއް އިމާރާތް ދެން ބޭނުން ނުކުރެވޭނެ


Aniyaaverinnah Maafu Dhinumahvure Adhabu Dhnun Maa Maslahathu Bodu - Sheikh Zaid - Vaguthu\nއަނިޔާވެރިންނަށް މަޢާފު ދިނުމަށްވުރެ އަދަބު ދިނުން މާ މަސްލަހަތު ބޮޑު - ޝެއިޚް ޒައިދު\nބައެއް ހާލަތްތަކުގައި އަނިޔާވެރިންނަށް މަޢާފު ދިނުމަށްވުރެ، ހައްޤު އަދަބު ދިނުން މާ މަސްލަޙަތު ބޮޑު ކަމަށް ރާއްޖޭގެ ދީނީ އިލްމުވެރިޔާ ޝައިޚް އަލީ ޒައިދު ވިދާޅުވެއްޖެއެވެ.\nޝައިޚް ޒައިދު މިގޮތަށް ވިދާޅުވެފައި ވަނީ މިއަދު އޭނާ ކުރެއްވި ޓްވީޓުގައެވެ. އެ ޓްވީޓުގައި ޝައިޚް ޒައިދު ވިދާޅުވީ، އަނިޔާވެރިންނަށް މަޢާފު ދިނުމަށްވުރެ ހައްޤު އަދަބު ދިނުން މާ މަސްލަޙަތު ބޮޑުކަމަށާއި، އަދި މިފަދަ އެއްވެސް މީހަކު ފިލައިގެން ދިއުމުގެ ފުރުސަތު ނުދިނުމަށް އެމްއެންޑީއެފް އާއި ފުލުހުންނަށް އިލްތިމާސްކުރާ ކަމަށެވެ.\n"ޒުލްޤަރނައިން ރަސްގެފާނުވެސް ވަޑައިގެން އަނިޔާވެރި ޤައުމުގެ މީހުންނަށް އަދަބު ދެއްވި! ބައެއް ފަހަރު ބައެއް ހާލަތްތަކުގައި އަނިޔާވެރިންނަށް މަޢާފު ދިނުމަށްވުރެ ހައްޤު އަދަބު ދިނުން މާ މަސްލަޙަތު ބޮޑު! އަދި މިފަދަ މީހަކު ފިލައިގެން ދިއުމުގެ ފުރުސަތު ނުދިނުމަށް އެމްއެނޑީއެފް އާއި ފުލުހުންނަށް އިލްތިމާސްކުރަން،" ޝައިޚް ޒައިދުގެ ޓްވީޓުގައި ވެއެވެ.\nZulqarnain Rasgefaanu ves vadaigen aniyaaveri Qaumuge meehunnah adab dhehvi! baeh faharu baeh haalai thakugai Aniyaaverinnah maaf dhinumah vure HAGGU ADAB dhinun maa MASLAHATH bodu! adhi mifadha ehves meehaku filaigen dhiyumuge furusath nudinumah MNDF & Police ah ilthimaas kuran!\n— Ali Zaid (@alizaid1000) October 17, 2018\nޝައިޚް ޒައިދު މިގޮތަށް ޓްވީޓު ކުރައްވާފައި މިވަނީ، ރާއްޖޭގައި ނިމިދިޔަ ރިޔާސީ އިންތީޚާބަށްފަހު އިދިކޮޅު ކެންޑިޑޭޓް، އިބްރާހީމް މުޙައްމަދު ސޯލިހު (އިބޫ) ރައީސް އަބްދުﷲ ޔާމީންގެ މައްޗަށް ކުރި ހޯއްދެވުމާއި ގުޅިގެން ރައީސް ރާއްޖެއިން ފިއްލަވަން އުޅުއްވާ ކަމަށް ބުނެ އިދިކޮޅު ފަރާތްތަކަށް ތާއީދުކުރާ މީހުން މީސް މީޑިއާގައި އެފަދަ ތަފާތު އެކި ވާހަކަތައް ދައްކަމުންދާ ދަނޑިވަޅެއްގައެވެ.\nމި ވާހަކަތައް ވެރިކަން ކުރާ ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) އިން ދޮގުކޮށްފައިވާއިރު، މިއަދު ޤައުމާއި މުޚާތަބު ކުރައްވާ ދެއްކެވި ވާހަކަފުޅުގައި ރައީސް ޔާމީން ވިދާޅުވީ، ސިޔާސީ މަސައްކަތްތަކުގައި ރާއްޖޭގެ ރައްޔިތުންނާއި އެކު ހުންނަވާނެ ކަމަށެވެ. އަދި އެމަނިކުފާނު އަދިވެސް ހުންނަވާނީ ޤައުމަށް ހެޔޮއެދޭ، ޤައުމަށް ވަފާދާރު ރައްޔިތެއްގެ ގޮތުގައި ކުރިޔަށް ދިއުމަށް ކަމަށްވެސް ވިދާޅުވިއެވެ.\nޓުވީޓްތަކާއި ގުޅިގެން ޝައިހް ޒައިދަށް ވެސް އެމްއެންޔޫއިން ފިޔަވަޅު އަޅައިފި\nއިސްލާމީ ޤައުމެއްގެ ވެެރިއަކަށް ވުމަށް ނަޝީދު ކުފޫހަމައެއް ނުވޭ - ޒައިދު\nކޮންމެ ފުރާނައެއް ސަލާމަތް ކުރަން ވެސް ފަހުވަގުތާއި ހަމައަށް މަސައްކަތް ކުރަން ޖެހޭނެ - ޒައިދު\nއޮކްޓޯބަރ 17, 2018 19:38\nމިއީ ހާދަ ފޫހިވާ މީހެކޭ! ޝެއިޚެކޭ ބުނާވަރެއްވެސް ނުވޭ\nއޮކްޓޯބަރ 17, 2018 19:40\nތީ ނަމުގަ ޝޭހެއް. ޤައުމު ފަސާދަކުރަން އުޅޭމީހެއް\nއޮކްޓޯބަރ 17, 2018 19:46\nޔާމިން އައްވުރެކުރިން ކަލެޔައް އަދަބު ދިނުމައް ގޮވާލަން.. ރައްޔިތުން ފަސާދަ ކުރާ ޓުވީޓް ނެރެ މި މުޖުތަމައު ހަލަާކު ކުރީ ތިކަހަލަ މީހުން... އިލްމުވެރިންގެ ތާޖު އަޅައިގެން ތިބި މިކަހަލަ ޚާއިނުން ބަލިކުރައްވައި އަޅަމެންގެތެރެއިން ނެތިކުރައްވާންދޭވެ.. މިހާރު ކަލެއައްވެސް އިނގޭނެ ކަލޭ ނެތިކުރައްވަން އެދޭ ބަޔަކު މިގައުމުގަ ވާކަން...\nއޮކްޓޯބަރ 17, 2018 19:55\nކަލޯ ކިހާވަރެއްދީގެން ރީލޯޑުކޮށްފަ ތިހިރީ، ފަހުޒަމާނުގެ އަލާމާއި.\nޒާތީ ނުވެ ތިފަދަ ޢިލްމުވެރިޔަކު ބުނެނަލަ އިސްލާމް ދީނުގައި އެކަން އޮތްގޮތް\nކަލެއަށް ދޯ އެނގެނީ ޙައްޤު އަދަބު ދޭންވި އިރާ މަޢާފް ކުރަންވި އިރާ\nއޮކްޓޯބަރ 17, 2018 20:09\nޒައިދު ކަލޭވެސް އިސްކޮޅަށްވުރެ ބޮޑެތި ބަސް ބުނަން ފެށީތަ. މިހާރުވެސް ޒުވާން އ.ކ ދީބަލަ ނުބަލާނެ އެއްވެސް ދަލީލަކަށް.\nގާޒީ ވަގައްނެގީމަ އަހަރެމެން މިރާއްޖޭގެ އެންމެން ނިދާފަ ތިއްބަ ވަގައް.ނަގާފާނެތީވެ ބިރުނ އަންނި އައް މައާފުނުދީ އަދަބުދިނީ. ދެން ކަލޭ ދެފަޔާ އަނގަޔައް ހަރުފައެއް ވަދެގެން އުޅެހެން ހީވީ . ތިކަހަލަ ދީނީ އިލްމުވެރިންނައް ހަލާކު ހުރި.\nއޮކްޓޯބަރ 17, 2018 20:15\nހަލޯ ޒައިދޫ ކަލެއަށް އިންގޭތަ އަނިޔާވެިން ވަކިކުރަން ބަލާތި ކަލޯމެން އަދި ތި އިބުލަށް ވޯޓު ދެވުނީތީ ފަރުގަބޯތަޅާ ރޯދުވަސް އަންނާނެ ލަހެއްނުވެ މާތް ﷲ އިރާދަކުރެއްވިޔާ\nއޮކްޓޯބަރ 17, 2018 20:24\nއެއްމެބޮޑެތި އަނިޔާވެރިންނަކީ ދީނީ ޢިލްމް އުގެނިތިބެ ފިތުނަ އުފައްދާ މީހުންނެވެ\nއޮކްޓޯބަރ 17, 2018 20:27\nއަނިޔާވެރިންގެ ތެރެއިން އިންސާނުންނަށް އަދަބުދޭން ނޭގޭ ވައްތަރެއް އުޅެއެވެ. އެއީ ޙައްޤުބަސް ވަންހަނާކޮށް ދުނިޔަވީ މަންފާއަށް ނަފްސް ވިއްކާލާ މީހުން މަގުފުރައްދަމުން ދުވާ ޝައިޚުންނެވެ. މިކަން ސެއިޚް އަލީ ޒައިދަށް އެނގިލައްވާނެއެވެ.\nކަލޯ ނަޝީދު ގާޒީއަކު ވަގަށްނަގާ އަނިޔާވެރިވެ، ޖަލު ހުކުމް އިއްވީމަ ފިލައިގެން ދިޔައިރު ކަލޭ ނުކުރެ ޓްވީޓެއް...ކީއްވެތޭ ކަލޯ؟\nއޮކްޓޯބަރ 17, 2018 20:29\nކަލެއަށް ކިޔަންވީ ޝެއިހެއް ނޫން. އަހަރެމެން އެންމެ ކުޑައިރުން ފެށިގެންވެސް އަހަރެމެން އަޑުއަހަނީ އބަދުވެސް މަޢާފް ކޮށްދޭށޭ ބުނާއަޑު. ކިތައްމެ ބޮޑު ދެރައެއް ދިނަސް އެމީހަކު ކުރި ކަމެއް އެމީހަކަށޭ. އެހެންވީމަ ކަލޭ ތިބުނާ އެއްޗެއް ނުވިަސްނުނު. ކަލެއަށް ކިޔާ ނމެއް ގޫގުލް އިން ސަރޗް އެބަކުރަން. ﷲ ތިޔަކަހަލަ ޝެއިހުން އަހަރެމެންގެ މައްޗަށް ނުލައްވާނދޭ!\nއޮކްޓޯބަރ 17, 2018 20:39\nކަލޭ މައުމޫނު އަނިޔާވެރިއެއްް ކަމަށް ބުނި.\nޢެކަމަކު އޭނަ ކޯލިށަންއަށްލައިގެން ތިއުޅެނީ.\nއޮކްޓޯބަރ 17, 2018 20:59\nކަލޭ ގަބޫލްކުރަންތަ ޝައިހް އިމްރާންއަށް ލިބެނީ ހައްގު އަދަބުކަން. އޭނާގެ ސަބަބުން އަނިޔާލިބުނު މީހުން ޖަލުގަޔާއި އެކި ތަންތަންތަނުގައި އެބަތިބި. އަނިޔާވެރިވުމަށް ދޮގު ހެކި ހިފައިގެން ނިކުމެ ހުރެ ގޮވާލާނީ އަނިޔާވެރިން.\nއޮކްޓޯބަރ 17, 2018 21:01\nކަލޭ ތުނުޅިލައިގެން ހޭބަލި ނުވެބަލަ\nތުބުޅި ލީ ގައްދާރު\nއޮކްޓޯބަރ 17, 2018 21:04\nފުރަތަމަ އަނގަހައްދެއް ޖަހަންޖެހޭނީ މިކަލޭގެ ދެން ޔަހޫދީންނާއި އިންޑިޔާއިން ރިސްފަތު ހިފި ގައްދާރުންނަަސް މިކަހަލަ ދީނީ ތާކިހާ އަޅާތިބި ލާދީނީ އިލްމުވެރިން ދީނުދެނަމުގަ މީހާގެ ނަފުސާ ހަށިވިގަނޑުވިއްކާގެން އުޅޭ ގައްދާރުން\nއޮކްޓޯބަރ 17, 2018 21:06\nމީ ދީނީ އިލްމުވެރިޔެއްނޫން.މީ ދީނުގެނަމުގަ ނިކުމެގެންއުޅޭ ރަންޑިޔެއް ކައިބޮއި އުޅެނީ މިގޮތަށް ފިތުނަފަސާދަ އުފައްދާގެން\nއޮކްޓޯބަރ 17, 2018 21:59\nމީގެ ކުރިން ކީއްވެބާ އަނިޔާވެރިންގެ ވާހަކަ ނުދެއްކީ؟ އަނިޔާވެރިން ވަކިކުރަން އެނގޭބާ؟ ހާދަފޫއްސެއް ވެޔޭ،\nއޮކްޓޯބަރ 18, 2018 02:07\nފިލާކަށް ނޫޅެޔޭ ބުނީމަވެސް މިގޮލާވެސް ކޯޅޭޝަންގެ ދޮގު ވާހަކަތައް ޤަބޫލުކޮށްގެން ޓްވީޓް ކުރަނީ. މިދެން ދެރަވެއްޖެ ކަމެއްނު؟ ކޮންކަހަލަ ސޭކެއްތަ މީ! ކިތައްފަހަރު ތަ ބުންނަވީ ރައީސް ފިއްލަވާކަށް ނޫޅެޔޭ ނޫޅެޔޭ ނޫޅެޔޭ ނޫޅެޔޭ! ފިލި މީހުން ގޮސް ފިލާފަ ޑިއު ޑޭޓް ހަމާވީމަ އެނބުރި އައިސް އެ އުޅެނީ. އެމީހުން ފިލުން އޯކޭ؟ އެމީހުންނާ މެދު އެއްޗެއް ނުބުނެވޭ ދޯ؟ އެކަމްވެސް ޙައްޤު ބަސް ބުނުމުގަ އޯ ދެމި ތި ހުންނަނީ. ވަރަށް ރީއްޗެއްނު. ތިކަހަލަ މީހުންނާ ހެދި އަހަރެމެންގެ ދުލަށް ފާފަވަނީ. އެއްޗެއް ނުބުނެ ހުރެވޭތޯ ވަރަށް މަސައްކަތް ކޮށްފިން. އެކަމަކު ދެން ނުހުރެވޭނެ.\nއޮކްޓޯބަރ 18, 2018 06:25\nތީ ސުކޫލުގަ އުޅުނުއިރު އަންހެން ކުއްޖަކާއެކީ ފާހާނަގޮޅިޔަށް ވަދެ ބަދުއަހުލާގީ އަމަލެއް ހިންގައިގެން ޕްރިފެކްޓް ކަމުން ވަކިކުރި މީހެކޭ\nއޮކްޓޯބަރ 18, 2018 09:55\nއަސްލުވެސް............. އަލަގަހަކުން ކެޔޮނިރެއް ނުފަޅާނެ! ކޮންމެ ކަންވާރަކުން ތިކިޖަހާނީ އޭގެ އެތެރޭގައިވާ އެއްޗަކުން! އެހެންވެ މިކަލޭގެއަށް ވާ ގޮތް ތިއީ!\nއޮކްޓޯބަރ 18, 2018 06:30\nނަޝީދު އަނިޔާވެރިކޮއް ރޭގަނޑު ދަންވަރު މީހުން ވަގައްނަގާ ރަހީނުުރީމަ ޖެހެނީ ދޫކޮއްލަން މީ މިމީހުން ގެންގުޅޭ ދީނީކާޑުތަކުގަ އިންނަ ހަމަޔާ އިންސާފަކީ\nއޮކްޓޯބަރ 18, 2018 08:28\nދީނީ އިލްމު އުގެނެގެން ހުރި ޖާހިލެއްތީ! ޒައިދަށް އިގޭތޯ އަނިޔާކުރީ ކޮންބައެއްކަން/ ބަލަގަ އަގަބަހުން ނަމަވެސް މީހަކަށް އަނިޔާއެއް ލިބޭފަދަ ބަހެއް ބުނުމަކީވެސް އަނިޔާ/ ވެރިކަން ދޫކޮށްލާފައި މުޅިގައުމު ހުޅުޖެހިމީހާ އެކުރީ ކިހާ ވަރެއްގެ އަނިޔާއެއްކަން ދެނަހުރީމުތޯ އެއިރު ކީއްވެތޯ ތިޔަކަހަ ޓޤއިޓްތައް ނުކުރީ މިވެސް އަދުލަށް ކުރެވޭ އަނިޔާއެއް ނޫންތޯ! ބަލަ ރައީސް ޔާމީނުގެ ވެރިކަމުގައި ފުލުހުންނަށް އަނިޔާކުރި، ދައިލަތުގެ މާލިއްޔާއަށް އަނިޔާދިން ދައުލަތުގެ އެންމެ މަތީ މުއައްސަސާ ސްޕުރީން ކޯޓްގައިތިބި ފަޑިޔާރުންނަށް ރިސްވަތުދީގެން އަނިޔާވެރިކަން ހިންގި މިއީވެސް ހައްތާވެސް އަނިޔާ! ރައީސް ޔާމީނު މި މީހުން އިންސާފުގެ ކުރިމައްޗަށް ގެނެސް ދައުލަތުގެ ޝަރުޢީ ނިޒާމުގެ ތެރެއިން އަދަބުނީމައި މިއީ އަނިޔާތޯ ހިއްވަރުހުރިއްޔާ ޒައިދު ބުނެބަލަ!\nއޮކްޓޯބަރ 18, 2018 09:02\nއުންމަތުގެ ތެރޭގައި ފިތުނަ އުފައްދާ ޢިލްމުވެރިން ޤަތުލު ކުރުމަކީ ވެރިމީހާގެ މައްޗަށް ލާޒިމު ކުރައްވާފައިވާ ކަމެއް! އެއީ ޢިލްމީ ފަތުވާގެ ތެރެއިން ފިތުނަ އުފަން ކުރުވާތީ! އެމީހުންނަކީ ހަމަ ޝައިތޯނުންނެވެ.\nއޮކްޓޯބަރ 18, 2018 10:40\nޝޭޚް ކަލޭވެސް ލިބުން ފައިސާމަދުވީތޯ


ލޯމަރާލައިގެން ނުހުންނާނަން، އެމްޑީޕީ އަނިޔާވެރިވެއްޖެނަމަ ހުންނަވާނީ ޕާޓީއާއި އިދިކޮޅަށް: ފައްޔާޒު – DhiDaily\nލޯމަރާލައިގެން ނުހުންނާނަން، އެމްޑީޕީ އަނިޔާވެރިވެއްޖެނަމަ ހުންނަވާނީ ޕާޓީއާއި އިދިކޮޅަށް: ފައްޔާޒު\nއިކޮނޮމިކް މިނިސްޓަރު ފައްޔާޒު\nވަކި ނަމަކަށް ބައްލަވައިގެން ވަކި ބޭފުޅެއްގެ ފަހަތުގައި ލޯމަރާލައިގެން ނުހުންނަވާނެކަމަށާއި އަބަދުވެސް ހުންނަވާނީ ޤަބޫލުކުރައްވާ ކަންކަތްތަކުގެ ފަހަތުގައިކަމަށް އިކޮނޮމިކް މިނިސްޓަރު ފައްޔާޒު ވިދާޅުވެއްޖެއެވެ.\nމިނިސްޓަރު ފައްޔާޒު މިހެން ވިދާޅުވީ ދިވެހިރާއްޖޭގެ އަޑުން ރޭ ގެނެސްދިން ”އަހާށޭ ބުނާނަން“ ޕްރޮގްރާމުގެ ބައިވެރިންގެ ސުވާލުތަކަށް ޖަވާބުދެއްވަމުންނެވެ. އެ ޕްރޮގްރާމުގެ ބައިވެރިން މިނިސްޓަރު ފައްޔާޒާއި މައިގަނޑުގޮތެއްގައި ކޮށްފައިވަނީ އެ ބޭފުޅާ މަޤާމުން ވަކިކުރެއްވުމަށްޓަކައި ކުރީގެ ރައީސް އަދި ރައްޔިތުން މަޖިލީހުގެ ރައީސް މުޙައްމަދު ނަޝީދު ކުރައްވަމުން ގެންދަވާ މަސައްކަތްޕުޅުތަކާއި ގުޅޭ ސުވާލުތަކެވެ.\nމި ގޮތުން މިނިސްޓަރު ފައްޔާޒު ވިދާޅުވީ އިތުބާރު ނެތްކަމުގެ ވޯޓަކަށް ދާންޖެހޭ އެއްވެސް ސަބަބެއް ނޯންނާނެކަމަާއި އެފަދަ ކަމަކުން މަޤާމުން ވަކިވެވަޑައިގަންނަވަން ޖެހިވަޑައިގަތަސް ސިއްހަތު ތަންދޭކަމަށްވާނަމަ ސިޔާސީ މަސައްކަތުގައި ދެމިހުންނަވާނެކަމަށެވެ. އަދި ވިސްނުންފުޅު ހުންނެވީ އެ މަސައްކަތުން ޤައުމަށް ހެޔޮ ގޮތްތަކެއް ހޯއްދަވައި ދެއްވަން މަސައްކަތްކަތްކުރެއްވުންކަމަށް ވެސް މިނިސްޓަރު ފައްޔާޒު ވިދާޅުވިއެވެ.\nއޭގެ އިތުރުން މިނިސްޓަރު ފައްޔާޒު ވިދާޅުވީ ސިޔާސީ މަސައްކަތްތައް ކުރައްވާނީ އެމްޑީޕީގެ މެންބަރެއްގެގޮތުގައި ހުންނަވައިގެން ކަމަށެވެ. އަދި ޑިމްކްރެޓިކާއި ޢަދުލުވެރިކަމާއި އިންސާފުގެ ހަމަތަކަށް އެމްޑީޕީން ޢަމަލުކުރާހައި ހިނދަކު ފިކުރު ބަދަލު ނުކުރައްވާނެކަމަށް ވެސް މިނިސްޓަރު ފައްޔާޒު ވިދާޅުވިއެވެ.\nހަމައެއާއެކު ވަކި ނަމަކަށް ބައްލަވައިގެން ވަކި ބޭފުޅެއްގެ ފަހަތުގައި ލޯމަރާލައިގެން ނުހުންނަވާނެކަމަށާއި އަބަދުވެސް ހުންނަވާނީ ޤަބޫލުކުރައްވާ ކަންކަތްތަކުގެ ފަހަތުގައިކަމަށް ވެސް މިނިސްޓަރު ފައްޔާޒު ވިދާޅުވިއެވެ. އަދި އެމްޑީޕީއަކީ އަނިޔާވެރި ޕާޓީއަކަށްވެއްޖެނަމަ ހުންނަވާނީ އެ ޕާޓީއާއި އިދިކޮޅަށް ވެސް ކަމަށް މިނިސްޓަރު ފައްޔާޒު ވިދާޅުވިއެވެ.\nމިނިސްޓަރު ފައްޔާޒު ވިދާޅުވީ މަޤާމުން ވަކިކުރަން ބަޔަކު މަސައްކަތްކުރައްވާ ވާހަކަ މިހާތަނަށް އަޑުއިވިވަޑައިގެންފައިވަނީ މީޑިއާއިންކަމަށެވެ. އަދި އިތުބާރު ނެތްކަމުގެ ވޯޓުނަގައިގެން މަޤާމުން ވަކިކުރަން އެމްޑީޕީގެ މެންބަރުންތަކެއް ސޮއިކުރެއްވިކަން އެނގިވަޑައިގެންފައިނުވާކަމަށް ވެސް މިނިސްޓަރު ފައްޔާޒު ވިދާޅުވިއެވެ.\nމިނިސްޓަރު ފައްޔާޒު ވަނީ ”ބްރޯ“ ހެދިގެން އުޅުއްވާކަމަށް ރައީސް ނަޝީދު ވިދާޅުވާ ސަބަބެއް އެނގިވަޑައެއްނުގަންނަވާ ކަމަށާއި އެ ވާހަކަ އެހާ ބޮޑަށް ދައްކަވަން ބޭނުންނުވާކަމަށް ވެސް ވިދާޅުވިއެވެ.\nމިނިސްޓަރު ފައްޔާޒު މިހެން ވިދާޅުވިނަމަވެސް ދާދިފަހުން ރައީސް ނަޝީދު ވަނީ މަޤާމުން އެކަހެރިވަޑައިގެން ތަންކޮޅެއް ދުރަށް ވަޑއިގަތުމަށް ފައްޔާޒަށް ދަންނަވާފައެވެ. އަދި މަޖިލީހުގެތެރޭގައި އިތުބާރުނެތްކަމުގެ ވޯޓުނެގުމަށްޓަކައި އެއްވެސްކަމެއް ކުރިއަށްނުދާކަމަށާއި ނަމަވެސް އެމްޑީޕީތެރޭގައި ބައެއްކަންކަން ކުރިއަށްދާކަމަށް ވެސް ރައީސް ނަޝީދު ވަނީ ވިދާޅުވެފައެވެ.\nއެމް.ޑީ.ޕީ. އަކީ ޑިމޮކްރެޓިކްޕާޓީ އެއް#


Ehen ministry thakuge baaruthah Fayyaz nangavaa kamah thuhumathu koffi!\nއެހެން މިނިސްޓްރީތަކުގެ ބާރުތައް ފައްޔާޒް ނަންގަވާކަމަށް ތުހުމަތުކޮށްފި\nއިކޮނޮމިކް މިނިސްޓްރީގެ ބަޖެޓް 300 ގުނަ އިތުރު: އަލީ އާޒިމް\nމިއީ ރިއަލިސްޓިކް ބަޖެޓެއް ނޫން: އަލީ އާޒިމް\n18 ނޮވެންބަރ 2020 - 11:46:13\nކުރިއަށް އޮތް 2021 ވަނަ އަހަރަށް ލަފާކޮށް ހުށަހަޅާފައިވާ ބަޖެޓުގައި އިކޮނޮމިކް މިނިސްޓްރީގެ ބަޖެޓް ބޮޑުވެފައިވާތީ މަޖިލީހުގެ މެޖޯރިޓީ ލީޑަރު އަލީ އާޒިމް ކަންބޮޑުވުން ފާޅުކުރައްވައިފި އެވެ.\n2021 ވަނަ އަހަރުގެ ބަޖެޓަށް ވާހަކަ ދައްކަވަމުން އަލީ އާޒިމް ވިދާޅުވީ، ބަޖެޓްގެ ވާހަކަ ދައްކާއިރު ގައުމުއޮތް ހާލަތާއި މެދު ވިސްނަން ޖެހޭކަމަށާއި، ނުދެއްކޭވަރަށް ދަރަނިވެސް ބޮޑުވެފައިވާކަމަށެވެ. އަދި މިހާތަނަށް ގައުމު ވައްޓާލީ ކުރީ ސަރުކާރުން ކަމަށް އަލީ އާޒިމް ވިދާޅުވި އެވެ.\nއަލީ އާޒިމް ވިދާޅުވީ މިބަޖެޓަކީ "ރިއަލިސްޓިކް" ބަޖެޓެއްކަމަށް އެއްވެސް މީހަކު ނުބުނާނެ ކަމަށާއި، ބަޖެޓުގެ 50 އިންސައްތަ އޮތީ ދަރަނީގައި ކަމަށެވެ. އަލީ އާޒިމް ވިދާޅުވީ މަޖިލިސް އޮތީ ސަރުކާރާއި ގުޅިގެން އެއްކޮށް މަސައްކަތްކުރުމަށް ކަމަށާއި، އެހެން ކަމުން ގުޅިގެން މި ބަޖެޓަކީ ރިއަލިސްޓިކް ބަޖެޓަކަށް ހެދުމަށް މަސައްކަތްކުރަންޖެހޭ ކަމަށެވެ.\n"ނުވާން އޮތްކަމެއް ވެވެން ނެތްކަމެއްގެ ވާހަކަ ދައްކައިގެން ލިސްޓް ބޮޑު ކޮށްގެން އުންމީދުތައް މީހުނަށް ދެމުން ނުހިނގާށޭ. އަޅުގަނޑުމެން ތެދަށް ވާހަަކަ ދައްކަން ޖެހޭނީ." އަލީ އާޒިމް ވިދާޅުވި އެވެ.\nމެޖޯރިޓީ ލީޑަރު އަލީ އާޒިމް ވަނީ ބަޖެޓަށް ވާހަަކަ ދައްކަވަމުން ނުސީދާ ގޮތެއްގައި މިނިސްޓަރު ފައްޔާޒަށް ފާޑުވިދާޅުވެފަ އެވެ. އެގޮތުން ސަރުކާރުން އެކި ކުންފުނިތައް ހަދާފައިވާކަން ފާހަގަކޮށް އަލީ އާޒިމް ވިދާޅުވީ އޭގެން އެއްވެސް ކުންފުންޏަކުން ކުރި މަސައްކަތެއް ފެންނަން ނެތް ކަމަށެވެ.\nއެކުންފުނިތަކަށް އިކޮނޮމިކް މިނިސްޓްރީގެ މުވައްޒަފުން ލައިގެން ބޮޑެތި މުސާރަތައް ދެމުން ދާކަމަށްވެސް އަލީ އާޒިމް ވިދާޅުވި އެވެ. އަދި ފެނުނީ އެހެން މިނިސްޓްރީތަކުގެ ބާރު ތަކާއި އެހެން އެސްއޯއީ ތަކުގެ ބާރުތައް "އަމިއްލަ މިނިސްޓްރީ ތެރެއަށް ބޮޑު މިނިސްޓަރު ހެދިގެން ވައްދައިގެން އިނުން" ކަމަށް އަލީ އާޒިމް ވިދާޅުވި އެވެ.\n"ތިމަންނަ އަކީ އެންމެ ބޮޑު މިނިސްޓަރޭ، އެހެންމަ ތިމަންނައަށް ނޭންގި އެއްވެސް ކަމެއް ނުކުރެވޭނޭ އެހެންމީހަކަށް، އެގޮތަށް އެއްޗެހި ބައްކުރުން އެ ވިސްނުމުގައި އެފިކުރުގައި މަސައްކަތްކުރަމުންދާ ދިއުން މިއީ އަޅުގަނޑުމެން ގަބޫލުކުރާ ކަމެއް ނޫން." އަލީ އާޒިމް ވިދާޅުވި އެވެ.\nއިކޮނޮމިކް މިނިސްޓްރީގެ ބަޖެޓާއި ގުޅޭގޮތުން ވާހަކަ ދައްކަވަމުން އަލީ އާޒިމް ވިދާޅުވީ އެ މިނިސްޓްރީގެ ބަޖެޓަށް ބަލާލުމުން "އަޖައިބުވެ އަންތަރީސް"ވި ކަމަށެވެ.\nއެގޮތުން 2019 ވަނަ އަހަރު އިކޮނޮމިކް މިނިސްޓްރީގެ ބަޖެޓަކީ 58 މިލިއަން ކަމަށާއި، 2020 ވަނަ އަހަރު އެމިނިސްޓްރީގެ ބަޖެޓަކީ 105 މިލިއަން ރުފިޔާ ކަމަށެވެ. އެހެން ނަމަވެސް 2021 ވަނަ އަހަރަށް ލަފާކޮށްފައިވާ ބަޖެޓްގައި އިކޮނޮމިކް މިނިސްޓްރީއަށް 304 މިލިއަން ރުފިޔާ ކަނޑައަޅާފައިވާ ކަމަށް އަލީ އާޒިމް ވިދާޅުވި އެވެ.\n"އިކޮނޮމިކް މިނިސްޓްރީގެ ބަޖެޓް 300 ގުނަ އިތުރުވެފަ." އަލީ އާޒިމް ވިދާޅުވި އެވެ.\nބަޖެޓްގައި ހިމަނާފައިވާ ޕީއެސްއައިޕީ މަޝްރޫއުތަކާއި ގުޅޭގޮތުން ވާހަކަ ދައްކަވަމުން އަލީ އާޒިމް ވިދާޅުވީ "ގާތް ރައްޓެހިން" ހިތްހަމަ ޖައްސައި ދިނުމަށްޓަކައި، "ގަބޫލުކުރަން ދަތި ވަރަށް ލިސްޓް ދިގުވެފައި އެބަ އޮތް" ކަމަށެވެ.\nއަލީ އާޒިމް ވިދާޅުވީ ބަޖެޓްގައިވާ ބައެއްކަންކަން މަޑުޖައްސާލުމަށްފަހު ފައިސާ ރަނގަޅަށް ލިބޭނެފަދަ މަޝްރޫއުތަކަށް އިސްކަންދޭންޖެހޭ ކަމަށެވެ.\nމަޖިލިސްމެންބަރު އަލީ އާޒިމްމިނިސްޓަރު ފައްޔާޒު


Naivaadhoo ge Reethi thundi, picnic island akah, zuvaanunge salhi massakaitheh!\nނައިވާދޫ ޒުވާނުން ތަރައްގީކުރި ރަސް ތުންޑި---ފޮޓޯ:ފަރުހާން\nހދ ނައިވާދޫ ޒުވާނުން އެރަށުގެ އުތުރުކޮޅު ތުނޑި ސަރަހައްދުގައި ތަރައްގީކުރި ބީޗް އޭރިޔާ ހުޅުވައި ކައުންސިލާ ހަވާލުކޮށްފި އެވެ. "ރަސް ތުނޑި" ނަމުގައި ހުޅުވި މި ހިތްގައިމު ބީޗް ހުޅުވައިދެއްވީ ގައުމީ ދުވަހު ހަވީރު އެ ދުވަހުގެ މުނާސަބަތުގައި އެކަމަށްޓަކާ އެސަރަހައްދުގައި ބޭއްވި ހާއްސަ ރަސްމިއްޔާތެއްގައި ނައިވާދޫ ސްކޫލްގެ ޕްރިންސިޕަލް އަލީ ޝަރީފެވެ.\nމި ތުނޑި ތަރައްގީކުރުމަށް އިސްކޮށް ހަރަކާތްތެރިވި ޒުވާނެއްކަމަށްވާ ފަރުހާން ކޭއޯއަށް ވާހަކަ ދައްކަމުން ބުނީ މިއީ ނައިވާދޫ ޒުވާނުންތަކެއް އިސްނަގައިގެން ރަށުގެ އުތުރު ކޮޅު ތުނޑި ސަރަހައްދުގައި ހެދި ޕިކްނިކް އޭރިޔާއެއް ކަމަށެވެ. އަދި މިއީ ރަށުގެ ރައްޔިތުން ދަތުރުދާންވެގެން ތައްޔާރުކޮއްލިތަނެއް ކަމަށްވެސް އޭނާ ބުންޏެވެ.\nފަރުހާން ބުނީ ތުނޑި ތަރައްގީ ކޮށްފައިވާނީ ޕިކްނިކް އޭރިއާއެއް ގޮތަށް ހަޓްތަކާއި ޖޯލިފަތި ތަކާއި ބާބަކިއު ގުރިލްއާއި ބަދިގެއާއެކުގައި ވަރަށް ހިތްގައިމު ގޮތަކަށް ކަމަށެވެ. އޭނާ ސިފަ ކުރިގޮތުގައި ޕިކްނިކް އައިލެންޑް އެއްފަދަ ހިތްގައިމުކަން މިތަނުން ލިބޭނެ އެވެ.\nއަދި ތަނުގެ ސާފުތާހިރު ކަމަށް އިސްކަންދީ، ގިނަ ދުވަހަށް ތަނުގައި ހުރި ތަކެތި ދެމެހެއްޓޭނެ ގޮތަކަށް ވިސްނައި ހަރުކުރެވިފައިވާ ބޯޑުތަކުގައިވާ މެސެޖް ތަކަށް ބޯލެނބުމަކީ މިތަން ތަރައްގީކުރި ފަރާތްތަކުގެ ވަރަށް ބޮޑު އެދުމެއްކަމަށް ފާހަގަކުރި އެވެ.\nއަދި ރަށުން ބޭރުން އެރަށަށް ދަތުރުދާ ފަރާތްތަކަށްވެސް ކައުންސިލްގެ ހުއްދަ ނަގައިގެން އެސަރަހައްދު ބޭނުން ކުރެވޭނެކަމަށާއި ނަމަވެސް ރަށު މީހުންނަށް ހުއްދައެއް ނުނަގާވެސް މި ސަރަހައްދު ބޭނުން ކުރެވޭނެ ކަމަށެވެ.\nމިތަން ތަރައްގީކުރުމަށް އެ ރަށުގެ ކައުންސިލްގެ ވަރަށް ފުރިހަމަ އެއްބާރުލުމަކާ އެހީތެރިކަމެއް ލިބުނު ކަމަށާއި ރައްޔިތުންނާއި ރަށުގައި މި ވަގުތު އުޅެމުންނުދާ ރަށުގެ ޒުވާނުންގެ އެހީތެރިކަންވެސް ވަރަށް ފުރިހަމައަށް ލިބުނު ކަމަށް ފަރުހާން ފާހަގަ ކުރިއެވެ. އަދި ތަން ތައްޔާރުކުރި އަމިއްލަ ފަރާތެއްގެ ގެއިން ބޭނުން މިންވަރަކަށް ބޭނުންކުރަން ކަރަންޓް ހިލޭ ލިބުނުކަން ފާހަގަކޮށް އެފަރާތްތައްވެސް އޭނާ ޝުކުރުއަދާކުރި އެވެ.\nގާތްގަނޑަކަށް3ހަފްތާގެ މި މަސައްކަތަކީ ރަށުގެ ހުރިހާ ޒުވާނުންގެ ބައިވެރިވުމާއެކު ތައްޔާރުކޮށްފައިވާ ތަނެކެވެ. ގައުމީ ދުވަހުގެ މުނާސަބަތުގައި ހުޅުވި މި ތުނޑި ސަރަހައްދަށް އެ ރަށުގެ ކުދި ބޮޑު އެންމެން ގައުމީ ހެދުމުގައި ޖަމާވެ އެ ރަސްމިއްޔާތުގައިވަނީ ބައިވެރިވެފަ އެވެ.\nނައިވާދޫއަކީ ވަރަށް ރީތި ބީޗެއް އޮންނަ އަދި ގިނަ ބަޔަކު އަބަދުވެސް ދަތުރު ގޮސް އުޅޭ ރަށެކެވެ. މިފަދަ ހިތްގައިމު ތަނެއް އެސަރަހައްދުގައި ތަރައްގީވެގެން ދިއުމަކީ ދަތުރުގޮސްއުޅޭ ފަރާތްތަކަށް އިތުރު ހިތްހަމަޖެހުމެއް ލިބިގެންދާނެ ކަމެކެވެ. ކުޅުދުއްފުށީ ރައްޔިތުން އެންމެން ގިނައިން ދަތުރުދާން އެ މަންޒިލަކީ ނައިވާދޫ އެވެ.


Olympiakos Defender Tsimikas Liverpool ah\nއޮލިމްޕިއާކޮސްގެ ޑިފެންޑަރު ސިމިކަސް ލިވަޕޫލަށް\nގުރީސްގެ ޗެމްޕިއަން އޮލިމްޕިއާކޮސްގެ ވާތު ބެކް ކޮސްޓަސް ސިމިކަސް އިނގިރޭސި ޗެމްޕިއަން ލިވަޕޫލަށް ބަދަލުވުމަށް ދެ ކުލަބުގެ ދެމެދުގައި އެއްބަސްވުމަކަށް އަތުވެއްޖެ އެވެ.\nއަންނަ ސީޒަނަށް ތައްޔާރު ވުމުގެ ގޮތުން، ލިވަޕޫލްގެ ކޯޗް ޔާގަން ކްލޮޕް ވަނީ ވަކި ޕޮޒިޝަންތަކެއް އޯވަހޯލް ކުރުމުގެ މަސައްކަތް ފަށާފަ އެވެ. ކްލޮޕް އެންމެ އިސްކަން ދިން މަގާމަކީ ވާތު ބެކެވެ. އެންޑީ ރޮބަޓްސަންގެ ބެކަޕެއްގެ ގޮތުގައި ވާތު ފައިން ކުޅޭ ޑިފެންޑަރަކު ހޯދުމަށް ކްލޮޕް ކުރި މަސައްކަތް އެންމެ ފުރަތަމަ އަމާޒު ކުރީ ނޯވިޗް ސިޓީ އަށެވެ. އެ ޓީމުގެ ލެފްޓްބެކް ޖަމާލް ލެވިސްގެ ޓްރާންސްފާއަށް ލިވަޕޫލުން ހުށަހެޅި 10 މިލިިއަން ޕައުންޑްގެ ބިޑް ނޯވިޗުން ވަނީ އަނބުރާ ރައްދު ކޮށްފަ އެވެ.\nބިޑް އަނބުރާ ރައްދު ކުރުމަށް ނޯވިޗުން ނިންމީ، އެ ޓީމުން ޑިމާންޑް ކުރާ އިތުރު 10 މިލިއަން ޔޫރޯއާއެކު ޖުމުލަ އަގު 20 މިލިއަން ޔޫރޯއަށް ހެދުމަށް ލިވަޕޫލުން ބޭނުން ނުވުމުންނެވެ. ލެވިސްގެ ބިޑް ނާކާމިޔާބު ވުމުން ލިވަޕޫލުން އަމާޒު ބަދަލު ކުރީ ގްރީސް އަށެވެ. ޔޫރޮޕާ ލީގްގެ ގަދަ 16 ގައި އިނގިރޭސި ވިލާތުގެ ވޯލްވްސް އާ ދެކޮޅަށް މިދިޔަ ހަފުތާގައި އޮލިމްޕިއާކޮސް ކުޅުނު މެޗުގައި ސިމިކަސް ވަނީ ކުޅެފަ އެވެ.\nސިމިކަސްގެ ޓްރާންސްފާއަށް ދެ ކުލަބުގެ ދެމެދުގައި އެއްބަސްވެފައި ވަނީ 11.75 މިލިއަން ޕައުންޑެވެ. އުމުރުން 24 އަހަރުގެ ޑިފެންޑަރު ލިވަޕޫލާއެކު ހަތަރު އަހަރު ދުވަހުގެ އެއްބަސް ވުމުގައި ސޮއި ކުރާ ގޮތަށް ވަނީ ވާހަކަ ދެކެވިފަ އެވެ. އެ އެއްބަސްވުމުގެ ދަށުން އޭނާ އަށް މުސާރައިގެ ގޮތުގައި ހަފުތާއަކު 50،000 ޕައުންޑް ދޭނެ އެވެ.\nސިމިކަސް އަކީ، ނިމިދިޔަ ސީޒަނަށް ފަހު އޮލިމްޕިއާކޮސް ދޫކޮށްލާ ދެ ވަނަ ޑިފެންޑަރެވެ. އެ ޓީމުގެ ކެޕްޓަން އުމަރު އަލްއަބްދަލީގެ ކޮންޓްރެކްޓް ހަމަވުމުން އޭނާ ވަނީ ޓީމާ ވަކިވެފަ އެވެ. ނޯވޭގެ ގައުމީ ޓީމުގެ ޑިފެންޑަރު ގެންދިއުމަށް ގަލަތަސާރާއީ އިން ވަނީ ޝައުގުވެރިކަން ފާޅު ކޮށްފަ އެވެ.\nލިވަޕޫލް ޓްރާންސްފާ މާކެޓް\nގިނަ ޓްރާންސްފާތަކެއް ހެދުމުގެ ބޭނުމެއް ނެތް\nއެލިސަން ލިވަޕޫލަށް ދޫކޮށްލަން ރޯމާ އެއްބަސްވެއްޖެ\nލިވަޕޫލުން އެލިސަންއަށް ރެކޯޑް އަގެއް ހުށަހަޅައިފި


އއ. އަތޮޅު ހޮސްޕިޓަލްގައި މަސައްކަތް ކުރައްވަން ބޭނުންވާ ފަރާތްތަކަށް މަރުޙަބާ ދަންނަވަމެވެ. މިވަޒީފާއަށް ބޭނުންވަނީ މަސައްކަތައް ޝައުގުވެރިކަން ހުރި މަސައްކަތަށް ޤާބިލު މުވައްޒަފުންނެވެ.\nބަލިހާލަތު ދެނެގަތުމަށް ބޭނުންވާ ތަޙްލީލުތައް ކުރުމަށް އެންގުމާއި އެ ތަޙްލީލުތަކުގެ ނަތީޖާ ބަލާ ފަރުވާ ކުރިއަށް ގެންދިއުން.\nބަލި މީހާއަށް ބޭސްލިޔެދިނުމާއި ފަރުވާ ކުރުމާއި ކައުންސިލިން ދިނުމާއި ބަލިތަކުން ރައްކާތެރިވުމަށް އިރުޝާދު ދިނުމާއި، ބަލިމީހާގެ ހާލަތު ޤަވާޢިދުން މޮނިޓަރ ކުރުން.\nޢާއްމު ޞިއްޙަތު ރައްކާތެރިކުރުމަށް ކުރެވޭ މަސައްކަތްތަކުގައި އާއްމުން ހޭލުންތެރި ކުރުމަށް ހިންގާ ޕްރޮގްރާމްތައް ރޭވުމުގައާއި ހިންގުމުގައި ބައިވެރިވުން.\nރިފަރ ކުރަންޖެހެ ހާލަތްތަކުގައި ފަރުވާއަށް ބޭބުންވާ ޙާއްސަ ސެންޓަރުތަކާއި ހޮސްޕިޓަލްތަކަށް ބަލިމީހާ ރިފަރ ކުރުން.\nމާބަނޑު ދުވަސްވަރާއި ވިހެއުމުގެ ތެރޭގައާއި ވިހެއުމުގެ ފަހުން ދިމާވެދާނެ ނުރައްކާތެރި ހާލަތްތައް ދެނެގަނެ ، ފަރުވާކޮށް އަދި ރިފަރ ކުރަންޖެހޭ ހާލަތްތަކުގައި ރިފަރ ކުރުން.\nބަލިމީހާގެ ޞިއްޚީމައުލޫމާތުލިޔެ ރެކޯޑްކޮށް މި މައުލޫމާތުގެ މައްޗަށް ބިނާކޮށް ސްޕެޝަލިސްޓް ޑޮކްޓަރުންގެ ލަފާގެ މަތިން މެދުނުކެނޑި ފަރުވާ ކުރިއަށްގެންދިއުމާއި، ޓީމުގެ އެހެން ޞިއްޚީ ޚިދުމަތްތެރިންނަށް ހިއްސާކުރުން.\nޤާނޫނީ އަދި ފަންނީ ވާޖިބު އަދާކުރުމުގެ ގޮތުން ފޯރުކޮށްދޭންޖެހޭ މަޢުލޫމާތާއި، ވިހާ މަރުވާ މީހުންގެ މަޢުލޫމާތާއި އަދި ނޯޓިފައި ކުރަންޖެހޭ ބަލިތަކުގެ މަޢުލޫމާތު ކަމާބެހޭ ދަޢުލަތުގެ އިދާރާތަކާ ހިއްސާކޮށް ދިރާސާތަކާއި ތަހުގީގުތަކުގައި އެހީތެރިވުން.\nއިންސާނުންނަށް ކުރިމަތިވާ ޙާއްޞަ ޞިއްޚީ ހާލަތްތަކާއި ބަލިތަކުގެ އަސްލު ދެނެގަތުމާއި ބެހޭ ދިރާސާތައްކޮށް އެބަލިތަކުގެ ފަރުވާއާއި ރައްކާތެރިވުމާ ބެހޭ ދިރާސާތައްކޮށް ސައިންޓިފިކް ރިޕޯޓްތަކުގައި ޝާއިރުކުރުން.\nއެކިއެކި ހާނިއްކަ ލިބިގެން ޞިއްޚީ ޚިދުމަތް ހޯދުމަށް އަންނަ ފަރާތްތަކަށް ފަރުވާ ދިނުމާއި، ތަހުޤީޤީ އިދަރާތަކަށް ބޭނުންވާ މަޢުލޫމާތު ފޯރުކޮށްދިނުން.\nމޯލްޑިވްސް މެޑިކަލް އެންޑް ޑެންޓަލް ކައުންސިލް ޤަބޫލުކުރާ ބޭސިކް މެޑިކަލް ޑިގްރިއެއް ހާސިލްކޮށްފައިވުމާއެކު، މޯލްޑިވްސް މެޑިކަލް އެންޑް ޑެންޓަލް ކައުންސިލް ޤަބޫލްކުރ ޓީޗިން ހޮސްޕިޓަލެއްގައި 1 އަހަރު ދުވަހުގެ އިންޓާންޝިޕް ފުރިހަމަކޮށްފައިވުމާއިއެކު، މޯލްޑިވްސް މެޑކަލް އެންޑް ޑންޓަލް ކައުންސިލްގައި ރަޖިސްޓްރީކޮށް ޕްރެކްޓިސް ކުރިމުގެ ހުއްދަ ލިބިފައިވުން.\nވަޒީފާއަށް އެދޭ ފޯމް އަތޮޅު ހޮސްޕިޓަލްގެކައުންޓަރުން ލިބެން ހުންނާނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 17 އޮކްޓޫބަރ 2019 ވާ ހޯމަ ދުވަހުގެ 10:00 ގެ ކުރިން، އއ.އަތޮޅު ހޮސްޕިޓަލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ.


ވިންދޭ ލޯބި ތީ އެދޭ5– Esfiya\nއަޝްރާގެ އެ ހިމޭންކަމުގެ ސަބަބުން އިއާންގެ ހިތުގައިވި ނުތަނަވަސްކަން ހިނދެއް ހިނދަކަށް ދިޔައީ އިތުރުވަމުންނެވެ. ” އަޝޫ… ދޮންބެއަށް މިހީވަނީ ހަމަ ރަނގަޅަށްތަ… ” އަޝްރާ އަދިވެސް އެެއްޗެކޭ ނުބުނެ ހުންނަން ފެށުމުން އިއާން މިފަހަރުވެސް ވާހަކަ ދެއްކިއެވެ. ” ނޫން.. އެދެމީހުން ދެމެދު އެކަހަލަ އެއްވެސް ގުޅުމެއް ނޯވޭ… އަޅުގަނޑަކަށް ފާހަގައެއްވެސް ނުވޭ ތިކަހަލަ އެއްވެސް ކަމެއް… ” އިއާން ދެވަނަ ފަހަރަށް ސުވާލުކުރުމުން އަޝްރާ ވިސްނާލުމަށްފަހު އޭނައަށް ވިސްނުނު އެންމެ ރަނގަޅު ޖަވާބެއް ދިނެވެ. އަމިއްލަ ދޮންބެއަށް ދޮގު ހަދަންވުމުން އޭނަގެ ހިތް ކޮންމެވެސް ވަރަކަށް ނުތަނަވަސްވިއެވެ. އެހެނަސް އެންމެ ގާތް އެކުވެރިޔާއަށްޓަކައި އެގޮތަށް ކަންތައްކުރަން އޭނަ ނިންމިއެވެ. އަޝްރާގެ ޖަވާބުން އިއާންގެ ހިތުގައިވި ނުތަނަވަސްކަން އިސާހިތަކު ފިލައިގެން ދިޔައެވެ. އަޝްރާއަށް ހިނިތުންވުމެއް ހަދިޔާކުރުމަށްފަހު ބާއްޖަވެރި ރޭގަނޑަކަށް އެދެމުން އިއާން އެ ކޮޓަރިން ނިކުމެ އޭނަގެ ކޮޓަރިއަށް ދިޔުމަށް މިސްރާބުޖެހިއެވެ.\nއިއާން ދިޔުމާއެކު އަޝްރާ އޭނަގެ މޭގައި އަތް އަޅާ ފުން ނޭވައެއް ފަޒާގެ ތެރެއަށް ދޫކޮށްލިއެވެ. އަދި ބެލްކަނިން ނިކުމެ ބެލްކަނީގެ ދޮރު ރަނގަޅަށް ލައްޕާލުމަށްފަހު ކޮޓަރި ދޮރުވެސް ލައްޕާ ތަޅުލިއެވެ. އެއަށްފަހު ފާޚާނާއަށް ވަދެ އެއްޗެހި ބަދަލުކޮށްލައިގެން އައިސް ނިދަން އޮށޯތެވެ.\nސުކޫލުން އައިސް މެންދުރުގެ ކެއުމަށްފަހު މިންހާ ކުޅޭތަން ބަލަންދާން ތައްޔާރުވާންފެށިއެވެ. ތައްޔާރުވެގެން ތިރިއަށް ފޭބިއިރު އަޝްރާ އެގެއަށް އައިސް ވަންނަނީއެވެ. ދެކުދިން އެކުގައި ގެއިން ނިކުމެ އަވަސް ހިނގުމެއްގައި ސުކޫލަށް މިސްރާބުޖެހިއެވެ. ސުކޫލަށް ވަދެގެން ދިޔަ މިންހާ އާއި އަޝްރާއަށް ޒުވާން ގިނަ ފިރިހެން ކުދިންގެ ނަޒަރުތައް ވަނީ އަމާޒުވެފައެވެ. ގަޔަށް ދޫ ކަޅު ހެދުމަކާއެކު ރަތް ކުލައިގެ ޝޯލްއެއް އަޅާފައިވާއިރު ދެކުދިންގެ މޫނުގައިވެސް ވަނީ ލުއިލުއި މޭކަޕެއް ކުރެވިފައެވެ. ކިތަންމެ ގިނަ ބައެއްގެ ނަޒަރުތައް އަމާޒުވެފައިވީ ނަމަވެސް އެކަމަށް ސަމާލުކަމެއް ނުދީ ދެކުދިންވެސް ގޮސް އެކުދިންގެ ހައުސްއަށް ޚާއްސަކުރެވިފައިވި ކުލާހަށް ވަނެވެ.\nކުލާހަށް ވަންއިރު ޓީމް ކުދިންނާއެކު ހައުސް މާސްޓަރުންގެ އިތުރުން ހައުސްގެ ބައެއް ކުދިންނާއި ޓީޗަރުން ތިއްބެވެ. މިންހާ އާއި އަޝްރާވެސް ކުލާހަށް ވަދެ ސަޕޯޓްކުރުމަށް އެމީހުން ހަދާފައިވި އެއްޗެހިތަށް ކައިރިއަށް ޖެހިލިއެވެ. މިންހާ އެންމެ ފުރަތަމަވެސް ނެގީ ”ހޮޕް ހޮޕް އަލޫފް ” ލިޔެފައިވި ރަތް ކުލައިގެ ދިދައެކެވެ. އަޝްރާ އޭނަގެ ދޮންބެގެ ނަން ލިޔެފައިވި ދިދައެއް ހޯދަ ހޯދައިގެން ނެނގިއިރު މިންހާވެސް އިއާންގެ ނަން ލިޔެފައިވި ދިދައެއް ފެނޭތޯ ބަލައިލިއެވެ. އެހެނަސް އޭނައަށް ނުފެނުމުން އަތުގައި އޮތް އަލޫފްގެ ނަން ލިޔެފައިވި ދިދަ ހިފައިގެން ކުރިއަށް ޖެހިލިއެވެ. އޭރު އެކި ކުދިން އެކި ވާހަކައިގައި ތިއްބެވެ.\n” މިންނު… ދިސް އީޒް ނޮޓް ފެއާ… އެހާ ކްލޯޒް އިރުވެސް އަހަރެންގެ ނަން ލިޔެފައިވި ދިދައެއް ނޫނެއްނު ތިހިރީ ހިފައިގެން… މިންނު ބުނީމެއްނު މަށަށް ސްޕެޝިއަލްކޮށް ސަޕޯޓްކޮށްދޭނަމޭ… ” މިންހާގެ އަތުގައި އޮތް އަލޫފްގެ ނަން ލިޔެފައިވި ދިދަ އިއާން ބުނެލިއެވެ. ” ނުފެނުނޭ އާންގެ ނަން ލިޔެފައިވި އެއްޗެއް… އިނގެއްނު ގިނަ އަންހެން ކުދިން އެންމެ ފުރަތަމަވެސް ބަލާނީ އާންގެ ނަން ލިޔެފައިވި އެއްޗެއް ފެނޭތޯކަން… ތަންކޮޅެއް ލަހުން އާދެވުނީމަ ނުފެނުނީ… ސޮރީ… ” އިއާންއަށް ބަލަހައްޓާއިގެން ހުރެ މިންހާ ބުނެލިއެވެ. ” ލެޓް މީ ސީ… ” މިހެން ބުނެ އިއާން ދިދަތަކާއި ބޭންޑްތައް ބަލަންފެށިއެވެ. އެހެން ބަލަމުން ދަނިކޮށް އޭނަގެ ނަން ލިޔެފައިވި ރަތް ކުލައިގެ ކަރުދާހުން ހަދާފައިވި ބޭންޑެއް ފެނުމާއެކު މިންހާއަށް އައުމަށް އަތުން އިޝާރާތްކުރިއެވެ. އިއާންގެ އެ އިޝާރާތާއެކު މިންހާ ގޮސް އިއާންގެ ގާތުގައި ހުއްޓިލިއެވެ. ”އައި ފައުންޑް ވަން… ” ހިނިތުންވެލަމުން އެހެން ބުނަމުން އިއާން އެ ބޭންޑު މިންހާގެ ބޮލުގައި އަޅުވާލަދިނެވެ. ” ތޭންކްސް… ” މިންހާވެސް ފުޅާ ހިނިތުންވުމަކާއެކު ބުނެލިއެވެ. އެވަގުތު ބޭރުގައި އެކުލާހުގެ ކުޑަ ދޮރުން އެ މަންޒަރު ބަލަން ހުރި އީލާފްގެ މޫނު މަތިން ރުޅިވެރިކަން ފެންނަމުން ދިޔައެވެ.\nގަޑި ޖެހުމުގެ ކުރިން ޓީމުގެ ކުދިންނާއެކު ސަޕޯޓްކުރާ ކުދިންވެސް ދަނޑަށް ހާޒިރުވިއެވެ. އަޝްރާއަށް އެވަގުތު އޭނައަށް ނަޒަރު ހުއްޓާލައިގެން ހުރި ޝާއިފް ފެނި ހިނިތުންވެލަމުން އަތުގެ އިޝާރާތުން އޯލް ދަ ބެސްޓް އޭ ބުނެލިއެވެ. އެވަގުތު ޝާއިފްވެސް އޭނައަށް ރީތި ހިނިތުންވުމެއް ހަދިޔާކޮށްލިއެވެ. މި މަންޒަރު މާ ދުރު ނޫން ހިސާބެއްގައި ހުރި ނާއިލްގެ ލޮލުގައި އަޅާއިގަތެވެ. އެވަގުތު އޭނަގެ ހިތަށް އާދަޔާ ޚިލާފު އިހުސާސެއް ކުރެވިގެން ދިޔައެވެ. ޝާއިފް އެހުރި ޖާގައިގައި އޭނައަށް ހުރެވުނު ނަމައޭ އެވަގުތު ހިތަށް އެރިއެވެ. އަދި އަޝްރާގެ އަމަލުތައް އޭނައާއި އެހާ ގާތްކޮށް ނުބަހައްޓާއިރު ޝާއިފްއާ ބެހެއްޓުމުން ނާއިލްގެ ހިތުގައި ސުވާލު އުފެދުނެވެ. އެކަމާ އިތުރަށް ވިސްނަން ނަހަދާ މެޗަށް ސަމާލުކަން ދެވޭތޯ ނާއިލް މަސައްކުރިއެވެ. އެހެނަސް އިރުއިރުކޮޅުން އަޝްރާއަށް ނަޒަރެއް ދެވެއެވެ. އެއިން އެންމެ ފަހަރަކުވެސް އަޝްރާ އޭނައަށް ބަލައެއްނުލައެވެ. އެކަމުން އޭނަގެ ހިތަށް ނޭނގޭ މާޔޫސްކަމެއް ވެރިވިއެވެ.\nވަރަށް ފޯރީގައި މެޗް ފެށިގެން ދިޔައެވެ. މެޗް ފެށުމާއެކު ދެހައުސްގެ ބައިވެރިންގެ ސަޕޯޓްކުރުމުގެ އަޑުން މުޅި ދަނޑު ގުގުމައިގެން ދިޔައެވެ. ފުރަތަމަ ހާފްގެ މެދެންހާ ހިސާބުން އިއާން ކާމިޔާބުކޮށްދިން ގޯލަކާއެކު އެވަގުތަށް ރެޑް ހައުސްއަށް ލީޑް ނެގުނެވެ. އެއާއެކު ސަޕޯޓަރުންގެ އަޑު ކުރިއަށްވުރެ ގަދަވެގެން ދިޔައެވެ. އިއާންގެ އެ ގޯލާއެކު ނާއިލްމެނަށް ކޮންމެވެސް ވަރެއްގެ މާޔޫސްކަމެއް ލިބިގެން ދިޔައެވެ. އެހެނަސް ހިތްވަރާއެކު ކުޅުމައިގެން ކުރިއަށް ދިޔައެވެ. އޭގެ ނަތީޖާއެއްގެ ގޮތުން ފުރަތަމަ ހާފް ނިމެން އުޅެނިކޮށް ލިބުނު ފުރުސަތުގެ ބޭނުން ހިފާ ނާއިލް އޭނަގެ ޓީމަށް ކުރި ހޯދައިދިނެވެ. އެގޮތުން ފުރަތަމަ ހާފް ނިމިގެން ދިޔައީ ދެޓީމު އެެއްވަރުވެގެންނެވެ. ދެވަނަ ހާފް ފެށިގެން ބްރޭކަކަށް ފަހުއެވެ. ދެވަނަ ހާފްގައި ދެޓީމުންވެސް އެމީހުންގެ ކުޅުން އިހުނަށްވުރެ ރަނގަޅު ކުރިއެވެ. އެހެނަސް ޝާއިފް ކުރި ފައުލަކާއެކު އިއާންމެނަށް ލިބިގެން ދިޔަ ހިލޭ ޖެހުން ޖަހާ އަލޫފް އޭނަގެ ހައުސްގެ ދެވަނަ ގޯލް ކާމިޔާބުކޮށްދިނެވެ. މެޗު ނިމިގެން ދިޔައީ ދޭއް އެކެއްގެ ނަތީޖާއިން އިއާން މެން ކުރި ހޯދައިގެންނެވެ.\nމެޗް ނިމުމާއެކު މިންހާމެން އެމީހުންގެ ޓީމުގެ ގާތަށް ގޮސް އެކުދިންނަށް ޝުކުރުގެ ބަސްތައް ރައްދުކޮށް ތައުރީފުކުރިއެވެ. ސަޕޯޓްކުރަން ގެންގުޅުނު އެއްޗެހިތައް ސުކޫލުގައި ބެހެއްޓުމަށްފަހު ދެކުދިންވެސް ގެއަށް ދިއުމުގެ ކުރިން އަތިރިމައްޗަށް ގޮސްލިއެވެ. މިންހާގެ ގެއާއި ކައިރި ދިމާލުގައިވި ޖެޓީގައި ވަގުތުކޮޅެއް ހޭދަކޮށްލުމަށްފަހު ދެއެކުވެރިން ގެއަށް ދިއުމަށް މިސްރާބުޖެހިއެވެ. ޖެޓީގެ ވަކި ހިސާބަކަށް ފޭބުނުތަނާ އެދިމާލަށް އަންނަމުން ދިޔަ ނާއިލް އަޝްރާގެ ލޮލުގައި އަޅާއިގަތެވެ. ” ޔޭ… ނާއިލްމެން ދައްވީއޯ… ވީ ވޮން… ހެހެހެހެ… ” ނާއިލް އާއި އަރާ ހަމަވުމާއެކު އަޝްރާ ވަރަށް ފޯރީގައި ބުނެލިއެވެ. އެހެނަސް އެއަށް ސަމާލުކަމެއް ނުދީ ނާއިލް ހިނގައިގަތެވެ. ނާއިލް އޭނަ އެހެން ބުނުމުން ރައްދުގައި އެއްޗެކޭ ނުބުނެ ދިޔުން އަޝްރާއަކަށް ކަމަކު ނުދިޔައެވެ. ” ވެދާނެ ތުއްތު އެހާ ޓްރައި ކުރިއިރުވެސް މޮޅު ނުވީމަ ކުޑަކޮށް ދެރަވީކަމަށް… ވަރަށް މޮޅަށް ކުޅުނެއްނު ތުއްތު… ” ނާއިލް ދިޔަ ދިމާލަށް ބަލަހައްޓާއިގެން ހުރެ މިންހާ އެހެން ބުނެލުމުން އޭނައަށް އެހެން ބުނެވުނީތީ އަޝްރާ އޭނަގެ އަމިއްލަ ނަފްސު ކުށްވެރިކުރިއެވެ. ” ހޭއި ނާއިލް… ޑޯންޓް ލޫޒް ހޯޕް އޯކޭ… ޔޫ ރިއަލީ ޕްލޭޑް ވެލް… ” ފަސްއެނބުރި ނާއިލަށް ބަލައިލުމަށްފަހު ރަނގަޅު ކަމަށް ބޮޑުވައި އިނގިލިން އިޝާރާތްކުރަމުން އޭނައަށް އަޑު އިވޭ ވަރަށް އަޝްރާ ބުނެލިއެވެ. އެއާއެކު ނާއިލްވެސް ފަސްއެނބުރި އަޝްރާއަށް ބަލައިލުމަށްފަހު ހިނިތުންވެލިއެވެ. ނާއިލް ހިނިތުންވެލުމުން އަޝްރާގެ ހިތަށްވެސް ހަމަޖެހުން ލިބިގެން ދިޔައެވެ.\nދެހަފްތާގެ ތެރޭގައި ކުޅިވަރު މުބާރާތްތައް ކުޅެ ވަނަތައް ހާސިލްކުރި ދަރިވަރުންނަށް އިނާމު ދިނެވެ. މިފަހަރުވެސް މިންހާ އާއި އަޝްރާ ބަށި މުބާރާތް ކުޅެ ނިންމާލީ ރަން ވަނަތަކެއް ހާސިލްކޮށްފައެވެ. ބަށި ރާނީގެ މަޤާމު މިންހާ ހާސިލްކުރިއިރު އެންމެ ގިނަ ބޯޅަ ހިފި ކުޅުންތެރިއަކަށް ހޮވުނީ އަޝްރާއެވެ. ދެކުދިންވެސް އެންމެ މޮޅު ފަސް ކުޅުންތެރިންގެ ތެރޭގައި ހިމެނުނުއިރު ޗެމްޕިއަންކަންވެސް ލިބުނީ އެކުދިންގެ ހައުސްއަށެވެ. އީލާފް އާއި ޝަމްހާވެސް އެންމެ މޮޅު ފަސް ކުޅުންތެރިންގެ ތެރޭގައި ހިމެނުނެވެ. އެހެނަސް އީލާފްއަށް އޭނަ ބޭނުންވާ މަޤާމު އޭނަށް ނުލިބި މިންހާއަށް ލިބުމުން އެހިތުގައި މިންހާއަށްޓަކައިވި ހަސަދައިގެ ހުޅުގަނޑު ރޯވެ ބޮޑުވެގެން ދިޔައެވެ.\nފުޓުބޯޅަ މުބާރާތުގެ ޖޫނިއާ ގުރޫޕުގެ ޗެމްޕިއަންކަން ނާއިލްމެންގެ ހައުސްއަށް ލިބުނުއިރު ސީނިއާ ގުރޫޕުން ޗެމްޕިއަންކަން ހޯދީ އިއާންމެންގެ ހައުސްއެވެ. އިއާން އާއި ނާއިލްގެ އިތުރުން އަލޫފް އާއި ޝާއިފް އެންމެ މޮޅު ފަސް ކުޅުންތެރިންގެ ތެރޭގައި ހިމެނުނުއިރު އެހެނިހެން މަޤާމުތައްވެސް އެކުދިންނަށް ލިބިގެން ދިޔައެވެ.\nއިޝާ ނަމާދަށްފަހު ޑްރެސިން ޓޭބަލް ކުރިމަތީގައި ހުއްޓިހުރެ މިންހާ ތައްޔާރުވާން ފެށިއެވެ. މިންހާ ތައްޔާރުވަމުން އެދަނީ ކުޅިވަރު މުބާރާތްތަކުން އެ ހައުސްއަށް ލިބުނު ކާމިޔާބީ ފާހަގަކުރުމަށް ސުކޫލުގައި އެހައުސްގެ ދަރިވަރުންނާއި ޓީޗަރުން ބާއްވާ ޕާޓީއަށް ދިއުމަށެވެ. ހިތްހަމަޖެހޭ ވަރަށް ތައްޔާރުވެވުމުން މިންހާ އޭނަގެ ކޮޓަރިން ނިކުމެ މަންމަ ގާތު ބުނެލާފައި އަޝްރާގެ ގާތަށް ދާން ނިކުތެވެ.\nއަޝްރާގެ ކޮޓަރީގެ ދޮރުގައި ޓަކި ޖަހާލުމާއެކު ވަންނާށޭ ބުނި އަޑުއިވުމާއެކު މިންހާ ދޮރު ހުޅުވާލުމަށްފަހު އެތެރެއަށް ވަނެވެ. އޭރު އަދި އަޝްރާ އުޅެނީ ޝޯލް އަޅާށެވެ. ” ސާބަސް… މި އަޝޫއަކަށް ދުވަހަކު އަވަހަކަށް ތައްޔާރެއްނުވެވޭނެ… ދައްކަބަލަ ޝޯލް އަޅާލަދޭނަން… ” މިންހާ މިހެން ބުނެ ވަރަށް ރީތި ގޮތަކަށް އަޝްރާއަށް ޝޯލް އޮޅާލަދިނެވެ. އަޝްރާ ތައްޔާރުވެ ނިމުމުން ދެއެކުވެރިން އަވަސް އަވަހަށް ގެއިން ނުކުމެ ސުކޫލަށް ދިޔައެވެ.\nޕާޓީގެ ތެރެއަށް ވަދެގެން އައި އިއާންއަށް ގިނަ އަންހެން ކުދިންގެ ލޯތައް އަމާޒުވެގެން ދިޔައެވެ. ރަތް ކުލައިގެ ގަމީހަކާއެކު ހުދު ކުލައިގެ ސްކިނީގައި ހުރި އިރު ގަމީހުގެ އަތް ވަނީ އޮޅަބޮއްޓާއި ހަމައަށް އޮޅާލެވިފައެވެ. ބޮލުގެ އިސްތަށިގަނޑު ރީތި ގޮތަކަށް ސްޓައިލް ކޮށްލާފައިވާއިރު އަރާފައިވަނީ ހުދާއި ކަޅު ކުލައިގެ ސްނީކާސް ބޫޓަކަށެވެ. އިއާންގެ އަސަރުގަދަ ދެލޮލުން ބަލައިލާ އެންމެ ބެލުމަކަށްވެސް ފިދާވާނެ އެތައް އަންހެން ކުދިންނެއް ތިބޭނެކަން ގައިމެވެ. އެކަން އިނގިހުރެވެސް އެކަމަކަށް އިއާންގެ އެއްވެސް ޝައުގުވެރިކަމެެއްނެތެވެ. އޭނަގެ ދެލޯ ހޯދަމުން ދަނީ ހަމަ އެންމެ ސޫރައެކެވެ. އެހިތް އެދި ގޮވަނީ ހަމައެކަނި މިންހާގެ މައުސޫމް ސޫރަ ދެކެލުމަށެވެ.\nއެކި ދިމަދިމާލަށް އޭނަގެ ނަޒަރު ހިންގަމުން ގޮސް އިއާން އޭނަގެ ރައްޓެހި ކުއްޖެއް ގާތު މަޑުކޮށްލިއެވެ. ރަހުމަތްތެރިޔާ އާ ވާހަކަ ދައްކަމުން ދިޔަނަމަވެސް އިއާންގެ ފުރިހަމަ ސަމާލުކަން އެކަމަކަށް ނުދެވެއެވެ. އޭރުވެސް އޭނަގެ ނަޒަރު ދިޔައީ އެކި ތަންތަނަށް ހުއްޓެމުންނެވެ. އެހެންހުރެ ހޯލު ތެރެއަށް ވަންނަ ދޮރާއި ދިމާލަށް އިއާންއަށް ބަލައިލެވުނު ވަގުތު އޭނަގެ ހިތުގެ ހިނގުން އަވަސްވެގެން ދިޔައެވެ. އެސްފިޔަޖަހާލަންވެސް ނޭނގިފައި މިންހާއަށް ބަލަހައްޓާއިގެން އިއާންއަށް ހުރެވުނެވެ. ކަޅު ކުލައިގެ ބަޓަފްލައި އަބާޔާއަކާއެކު ރަތް ކުލައިގެ ޝޯލްއެއްގައި ހުރި މިންހާގެ ރީތިކަން މިރޭ ސިފަކޮށްދޭންވެސް ދައްޗެވެ. އެހާވެސް ރީއްޗެވެ. ގަދަ މުށިކުލައިގެ ކަޅިއެއް ލިބިފައިވި އެބޮޑު ދެލޮލޮގައި އަދުން އަޅާ ދިގު އެސްފިޔަތަކުގައި މަސްކަރާ އަޅާފައިވުމުން އެ ހުދުކަން ގަދަ ދެލޮލުގެ ރީތިކަން ވަނީ އެތަށް ގުނައަކަށް އިތުރުކޮށްދީފައެވެ. ތުނި ތުންފަތުގައި ރަތް ކުލައިގެ ލިޕްސްޓިކް ޖައްސާފައިވުމުން އެދޮން އޮމާން މޫނާ ނުހަނު ގުޅެއެވެ.\nއިއާންގެ ނަޒަރު މިންހާއަށް ހުއްޓިފައިވީ ނަމަވެސް މިންހާގެ ތޫނު ނަޒަރު ހުއްޓިފައިވަނީ އޭނައަށް ބަލަހައްޓާއިގެން ހުރި އަލޫފްއަށެވެ. ކަޅު ކުލައިގެ ޓީޝާޓަކާއެކު ހަމައެކުލައިގެ ސްކިނީގައި ހުރި އަލޫފް ހުރީ ލައިގެން ހުރި ކަޅު ޓީޝާޓުގެ މަތިން ރަތް ކުލައިގެ ޖެކެޓެއް ލައިގެންނެވެ. ކަޅު ކުލައިގެ ސްނީކާސް ބޫޓަކަށް އަރައިގެން ހުރިއިރު ބޮލުގެ އިސްތަށިގަނޑު ވަނީ ޒަމާނީ ގޮތަށް ސްޓައިލް ކުރެވިފައެވެ. އަލޫފްގެ އެތޫނު ބެލުމުން މިންހާގެ ގައިން ހީބިހި ނަގައިގެން ދިޔައެވެ. އަލޫފް އޭނަގެ އެއްލޯ މަރާލުމަށް ލާނެއް ހިނިތުންވުމެއް ވެރިކުުރުވިއެވެ. އެއީ އާދައިގެ މަތިން އަލޫފް މިންހާއަށް ކޮށްލާ ސަމާސާއެކެވެ. އަލޫފްގެ އެ ސަމާސާއިން މިންހާ ކޮންމެ ފަހަރަކުވެސް ލަދުން އިސްޖަހާލައެވެ.\nމިންހާއަށް ބަލަހައްޓާއިގެން ހުރި އަލޫފްގެ ހިތުގެ ހިނގުން ވަނީ އަވަސްވެފައެވެ. އެ ލޯބި ނިޔަނެތި މޫނުގައި ފިރުމާލުމަށް އޭނަގެ ހިތް އެދެމުން ދެއެވެ. މިންހާ ފެނުމާއެކު އޭނަގެ ހިތުގައި އުފެދޭ ޖަޒުބާތުތައް މީހަކަށް ބުނެދޭންވެސް ދަތިވެއެވެ. އޭނާގެ ސަމާސާއިން މިންހާ ލަދުން އިސްޖަހާލާ ކޮންމެ ފަހަރަކު އެހިތުގައި މިންހާއަށްޓަކައިވާ ލޯބި އިތުރުވެގެންދެއެވެ.\nމިންހާގެ ނަޒަރު އަލޫފަށް ހުއްޓިފައިވިތަން ފެނި އިއާންގެ ހިތުގައި ރިއްސާލިއެވެ. ފާއިތުވެދިޔަ ދެހަފްތާގެ ތެރޭގައިވެސް އޭނައަށް މިފަދަ އެތައް މަންޒަރެއް ފެނިއްޖެއެވެ. އެއިން ކޮންމެ ފަހަރަކުވެސް އެދެމީހުންނާއިމެދު އޭނަގެ ހިތުގައި ޝައްކުތަކެއް އުފެދިގެން ދެއެވެ. އެހެނަސް އެކަން އެެއްފަރާތް ކޮށްލަނީ އަޝްރާ އޭނައަށް ދިން ޖަވާބު ހަނދާންކޮށްލަމުންނެވެ.\n” ވާއު… އިޓްސް ސޯ ބިއުޓިފުލް… ހާދަ ރީއްޗޭ މިތަން މިހާރު… ” އަލޫފްގެ ސަމާސާއިން ލަދުގަނެ އިސްޖެހިފައިހުރި މިންހާ ސިހުނީ ދާދި ގާތުގައި ހުރި އަޝްރާ ވާހަކަ ދެއްކުމުންނެވެ. އަޝްރާގެ އަޑަށް މިންހާ އިސްއުފުލާލަމުން އެތަނަށް ވަށާއިގެން ނަޒަރެއް ދިނެވެ. މުޅި އެތަން ވަނީ ވަރަށް ރީތިކޮށް ޒީނަތްތެރިކުރެވިފައެވެ. ރަތްކުލައިގެ ފުއްޕާހަން ފާރުގެ އެކިއެކި ތަންތަނުގައި ހަރުކުރެވިފައިވީއިރު އިތުރު ފުރިހަމަ ކަމެއް ގެނެސްދެނީ ރަތާއި ހުދު ކުލައިގެ ބޮކި ފަތިތަކުންނެވެ. މޭޒުތަކުގެ މަތީގައި ރަތް ކުލައިގެ ފޮތި އަޅާފައިވީއިރު ގޮނޑިތައް ޒީނަތްތެރިކުރެވިފައި ވަނީ ހުދުކުލައިންނެވެ. އެއްފަރާތެއްގައި ތަފާތު އެކި މީރު ކެއުންތަކާއި ބުއިންތައް ބެހެއްޓިފައި ހުއްޓެވެ. ” ޔެސް… އިޓްސް ބިއުޓިފުލް… ” އެތަނަށް ވަށާއިގެން ނަޒަރު ހިންގާލުމަށްފަހު މިންހާއަށްވެސް ބުނެލެވުނެވެ.\nގަޑި ނުޖެހޭތީ އަދި ހުރިހާ ކުދިންނާއި ޓީޗަރުން ހަމައެއްނުވެއެވެ. މިންހާ އާއި އަޝްރާ ގޮސް އެމީހުންގެ ރަހުމަތްތެރިންގެ ގާތުގައި މަޑުކޮށްލިއެވެ. ” އަޝްރާ… ކޭކު ގެނައިންތަ… ” ރަހުމަތްތެރިންނާ ވާހަކަ ދައްކަން ހުރި އަޝްރާގެ ކޮނޑުގައި އައިސް އަތް ބާއްވާލަމުން ހައުސްގެ ޓީޗަރަކު ބުނެލިއެވެ. ” އޯ ނޯ… އައިމް ސޯ ސޮރީ މިސް… އަޅުގަނޑު ހަނދާންނެތުނީ… އެބައަންނަން އިނގޭ ހިފައިގެން… ” އަޝްރާ އެހެން ބުނުމާއެކު ޓީޗަރު ހިނިތުންވެލަމުން ބޯ ޖަހާލިއެވެ. އެއާއެކު އަލޫފަށް ލޮލުން އިޝާރާތްކުރަމުން އަޝްރާ މިންހާގެ އަތުގައި ހިފައިގެން އެތަނުން ނިކުންނަން ހިނގައިގަތެވެ.\nމިންހާގެ އަތުގައި ހިފައިގެން އެތަނުން ނިކުން އަޝްރާ ހުރީ އެމީހުންގެ ޕްލޭން އާއި އެއްގޮތަށް ފުރަތަމަ ކަންތައްވުމުން ހިތްހަމަޖެހިފައެވެ. އޭނާ ހަމަ ގަސްތުގައި ކޭކު ނުގެނައީއެވެ. މިންހާއަށް ޝައްކުވެސް ނުވާނޭހެން އެކިއެކި ވާހަކަ ދައްކަމުން ގޮސް އަޝްރާ އޭނަގެ ގެއަށް ވަނެވެ. ސިޓިން ރޫމަށް ވަންއިރު އެކަކުވެސް ފެންނަން ނެތުމުން މަންމަ އާއި ބައްޕަ ވާނީ ކޮޓަރީގައިކަން އަޝްރާއަށް ވިސްނުނެވެ. އެއާއެކު އޭނައަށް ފުން ނޭވައެއް ދޫކޮށްލެވުނެވެ. ” މިންނު… މިންނު ދާން ވީނު ކޭކު ބަލައި… ކާކޮޓަރީގެ މޭޒު މަތީގައިވީ… އެބައަންނަން ފާޚާނާއަށް ވަދެލާފަ… ” އަޝްރާާ މިހެން ބުނުމާއެކު މިންހާ ބޯ ޖަހާލިއެވެ. އެއާއެކު އަޝްރާ ހިނިތުންވެލުމަށްފަހު ސިޑިން މައްޗަށް އަރަން ފެށިއެވެ.\n” ހޭއި އާން… ކޮބާ ކެމެރާ… ފޮޓޯ ނަގަން ވާނެއެއްނު… ” އިއާންގެ ގާތަށް އައިސް ހުއްޓެމުން އޭނަގެ އެކުވެރިއެއްކަމަށްވާ ފަރުހާން ބުނެލިއެވެ. ” އޭ މަ ހަނދާނެއްނުވި ގެންނާކަށް.. އެބައަންނަން އިނގޭ ހިފައިގެން… އަދި އެންމެނެއް ނުވެސް އާދެއެއްނު ދޯ ނަސީބަކުން… ” އިއާން ވަރަށް އަވަހަށް އަންނާނަން ކަމަށް ބުނެ ގެއަށް ދިއުމަށް އަވަސްވެގަތެވެ.\nމިންހާ ގޮސް ކާކޮޓަރިއަށް ވަދެ ސްވިޗް ޖައްސާލިއެވެ. ” މިންހާ… ” މޭޒާއި ގާތަށް ޖެހިލާ ކޭކު ބެހެއްޓިފައިވި ޓްރޭ ނަގަން އަތް ހަރަކާތްކޮށްލުމާއެކު ސިހިގެން ދިޔައީ އޭނަގެ ނަމުން މީހަކު ގޮވާލުމުންނެވެ. މިންހާއަށް އޭނަގެ ނަމުން އެގޮވާލީ އަލޫފްކަން ހަމަ ރަނގަޅަށްވެސް އެނގުނެވެ. އަލޫފްގެ ފިރިހެންވަންތަ އަޑެއް އޭނައަކަށް ނޯޅޭނެއެވެ. އަލޫފްކަން އެނގިހުރެވެސް މިންހާއަށް އެއްވެސް ހަރަކާތެއް ގެންނާކަށް ނޭނގުނެވެ. އޭނައަށް ހަރަކާތެއްނެތި ހުރެވުނީއެވެ. ” މިންހާ… ” ދެވަނަ ފަހަރަށް އަލޫފް އޭނައަށް ގޮވާލުމުން މިންހާ މަޑުމަޑުން ފަހަތަށް އެނބުރުނެވެ. އޭރު އަލޫފް އޭނަގެ ކުރިމަތީގައި ހުއްޓެވެ. ކޮޅަށްހުރި އަލޫފް މިންހާގެ ކުރިމަތީގައި އެއްފައި މައްޗަށް ތިރިވިއެވެ. ” އަލޫފް… ” އަލޫފްގެ އެ ހަރަކާތުން މިންހާއަށް މަޑުމަޑުން އަލޫފްގެ ނަން ކިޔާލެވުނެވެ.\nގެއަށް ވަދެގެން އައި އިއާންއަށް ކާކޮޓަރިން މީހަކު ވާހަކަ ދެއްކި އަޑު އިވުނުހެން ހީވުމުން މަޑު ފިޔަވަޅުތަކެއްގައި އެދިމާލަށް މިސްރާބުޖެހިއެވެ. ކާކޮޓަރިއަށް ވަންނަން އެޅި ފުރަތަމަ ފިޔަވަޅާއެކު އަވަހަށް ފަހަތަށް ޖެހި ދޮރާއި ނިވާވެލެވުނީ މިންހާގެ ކުރިމަތީގައި އެއްފައި މައްޗަށް ތިރިވެ އިން އަލޫފް ފެނުމުންނެވެ. ފެނުނު މަންޒަރުން އޭނައަށް ވަރަށް ބޮޑު ހައިރާންކަމެއް ލިބިގެން ދިޔައެވެ.\n” މިންހާ… އިނގޭ އަހަރެން މިހެން ފެނުމުން ތިހިރީ ވަރަށް ހައިރާންވެފަކަން… އެކަމަކު ކީއްކުރާނީ… އަހަރެންގެ މި ބަސްނާހާ ހިތް އަހަރެންގެ ހިތުގެ ހާލު މިންހާއަށް ނާންގާ ހުންނާކަށް އެއްބަހެެއްނުވި… ދުވަސްތަކެއްވެއްޖެ އަހަންނަށް މިންހާ ފެނުމުން ތަފާތު އިހުސާސެއް ކުރެވޭތާ… މިފަދަ ފޮނި އިހުސާސެއް އަހަރެންނަށް ކުރެވުނު މީ ފުރަތަމަ ފަހަރު… އަބަދުހެން ހިތުގައި ވަނީ ތި ރީތި ސޫރަ… މިންހާގެ ގާތުގައި ވުމަށް އަހަރެންގެ މިހިތް އަބަދުމެ އެދޭ… ދެން ނޭނގެ އިތުރަކަށް ތަފްސީލުކޮށް ކިޔައިދޭކަށް… ތިން ލަފުޒަކުން އަހަރެންގެ ހިތުގައިވި އިހުސާސްތައް ކުރުކޮށް ފޮނިކޮށް މި ބުނެލަނީ… އައި ލަވް ޔޫ… އައި ރިއަލީ ލަވް ޔޫ މިންހާ… އަހަރެންގެ ލޯބި މިންހާ ގަބޫލުކުރާނަންތަ… ” އަލޫފް ދެއްކި ވާހަކަތަކުން މިންހާގެ ހިތަށް ލިބުނު އުފާވެރިކަން ބަޔާންވެސް ނުުރެވޭނެއެވެ. އެކަން އޭނަގެ ލޮލަށް ޖަމާވެފައިވި އުފާވެރިކަމުގެ ކަރުނަތަކުން ސާބިތުވެއެވެ. ” ޔެސް… އަލޫފްގެ ތި ލޯބި އަހަރެންގެ މިހިތުގެ ވިންދު ގަބޫލުކޮށްފި… އައި ލަވް ޔޫ ޓޫ… ” އުފާވެރިކަމުގެ ކަރުނަތައް އޭނަގެ ކޯތާފަތުގައި ބޮސްދެމުން ދިޔައިރު އެކަމަށް ފަރުވާލެއްނެތި މިންހާވެސް އޭނަގެ ހިތުގެ ހާލަތު އަލޫފްގެ ކުރިމަތީގައި ހާމަކުރިއެވެ. އަދި އަލޫފް ދިއްކޮށްލައިގެން އިން ރަތްކުލައިގެ ނުފޮޅޭ ފިނިފެންމަލުގައި މަޑު ތުރުތުރެއް އެކުލެވުފައިވި އޭނަގެ ކަނާ އަތުން ހިފިއެވެ. މިންހާގެ ޖަވާބުން އަލޫފަށް އޭނަ ބޭނުންވި ހުރިހާ އުފަލެއް ލިބުނު ފަދައެވެ. ހިތަށް ލިބިގެން ދިޔައީ ބަޔާންނުކުރެވޭ ފަދަ ހިތްހަމަޖެހުމެކެވެ.\nއެއްބަޔަކަށް އެއިވުނު ވާހަކަތަކާއި ފެނުނު މަންޒަރުތަކަކީ އުފާވެރި އަޑު އަހާލަން ފަސޭހަ ވާހަކަތަކެއް ނަމަވެސް އެ މަންޒަރުތަކާއި ވާހަކަތައް ވެގެން ދިޔައީ އިއާންގެ ހިތް ކުދިކުދިވެގެންދިޔަ ވާހަކަތަކަކާއި މަންޒަރުތަކަކަށެވެ. އިއާން ހުރީ އިވުނު ވާހަކަތަކާއި ފެނުނު މަންޒަރުތައް ގަބޫލުކުރަން ދަތިވެފައެވެ. ގަބޫލުކުރަން ދަތިވުމަށްވުރެވެސް ބޮޑަށް އިއާން ގަބޫލުކުރަން ބޭނުންނުވަނީއެވެ. ސިކުނޑިއަށް ކުރަމުން ދިޔަ ބާރާއެކު ހިތަށް ކުރަމުން ދިޔަ އަސަރަކުން ފިރިހެނެކަށްވެހުރެވެސް އިއާންގެ ދެލޮލަށް ތާޒާ ކަރުނަތައް ޖަމާވިއެވެ. އެމީހަކު ލޯބިވާ ފަރާތް އެމީހެއްގެ ދުލުން އެހެން މީހަކުދެކެ ލޯބިވާކަން ހާމަކޮށް އެ ލޯބި ގަބޫލުކުރާ މަންޒަރު ފެންނަ މީހެއްގެ ހިތަށް ހަމަގައިމުވެސް ވަރަށް އަސަރުކުރާނެއެވެ. އެމީހެއްގެ ހިތް އެވަގުތު ކުދިކުދިވެގެންދާނެކަން ހަމަ ޔަގީނެވެ. މިންހާ އާއި އަލޫފްގެ ލޯބިވެތި ބަސްތައް ވެގެން ދިޔައީ އިއާންގެ ހިތަށް ހެރުނު ތޫނު ހަންޖަރުތަކަކަށެވެ. އިތުރަށް އެވާހަކަތައް އަޑުއަހާ މަންޒަރުތައް ބަލާނެހާ ހިތްވަރު ނެތުމާއެކު ކަރުނަވީ ދެލޮލާއެކު އެތަނުން ދިއުމަށް ފަސްއެނބުރި ހިނގައިގަތް އިއާންގެ ފުރަތަމަ ފިޔަވަޅާއެކު ހުއްޓުން އެރީ އޭނަ އެ ހާލުގައި ހުއްޓާ އިތުރު މީހަކަށް ފެނުމުންނެވެ.\nSurprise readers ???… Aslu maadhama up kuraa vaahaka bunefa innaanee bt liyevunyma mi up kohly ???… Hope all will like this part too n feel free to comment your views ???… Next part In Sha Allah Wednesday ga ???… Thankyou all for the support n love ❤❤❤??????…\nFasa ❤❤❤… Thankyou so much dear ❤❤❤??????… V v v ufaavehje story reethi v ma ???…\nOmg ??? Thank you sooo much Ifoo dear mihaa avahah next part up kohladhinythyve ???❤❤❤???… Asusual mi partvx v v v furihama ?????????… Alhey Ifoo noon plxxxxxx iaan ah ehn nuhadhaa efakyru moya vedhaane aslu najuvx beynun vany iaan n minnu gulhen bt dhn nengey dhw fahun vaane gotheh iaan ah hama minnu libivx dhaane ?????????… Masha Allah ur so talented ?????????… Keep up the hard work dear ???⭐⭐⭐???… Curiously waiting for the next ???❤❤❤???… Much n More loves from naju ????????????????????????❤❤❤??????????????????\nNaju ❤❤❤… Thankyou so much dear for the support ❤❤❤??????… As usual comment v v v loabi ❤❤❤???… Aan minnu dheke loabi viyas minnu nuveyey aan dheke loebeh ???… So they can’t be together… Right… Aloof n minnu loves each other… So2lovebirds gulhuvee ifoo… Let’s see what happens… Things might change… Heenukuraa gothakah vx haalathu badhalu vedhaane ???… Much loves from me dear ❤❤❤??????…\nYess…!! Finallly again… Surprised ❤❤❤…Speechless…!!! ❤❤❤ This part also awesome ❤❤❤….ItsaPleasure for me to read this wonderful story ❤❤❤….Waiting for next part…Thanx ifoo ifoo for the wonderful story….Much loves…❤❤❤\nAwwwwnn ❤❤❤??????… Suchalovely comment ???❤❤❤… Thankyou so much dear for the love n support n most welcome ❤❤❤??????… I’m soooooo happy to see ur comment in every part ❤❤❤???… Dear ge comment akee ifoo v v v inthizaaru kuraa comment eh now ???… I hope abadhuvx thigothugai ifoo ah support kuraane kamah ???… Surprise kamudhiyaima v v v ufaavehje ???… Much more loves from me dear ❤❤❤??????… Ur one of my best reader ???❤❤❤???…\nsoooooo cute so emotional\nvarah loabi but sadly aan\nfeel sad for him but insha allah he’ll get his love\nifoo missed hihi thanks for the lovely story\nUnique ❤❤❤… Ur so sweet ❤❤❤??????… Thankyou so much dear ❤❤❤??????… Let’s see whether aan get his love or not ???… Miss you too dear n much more loves from me ❤❤❤??????…\n“Vindhey loabi thee edhey” mi bunanee keekey tha alhe!?\nHithuge vindhu edhey loabakee thiey ???…\nMi part ves v reethi adhi ehaame furihama.???\nAlheyyy. ??? iaan ah ehn nahadhaa. ?? i really feel bad for him… loabi vaa meehaa ehn meehaka eky ulhey tan lolun fenunyma kihaa veyneh alhaane iaan ge hituga… ??☹ aslu neynge kihve kameh Naum beynunvany minnu and iaan gulhn but…\nhopefully fahunedhemeehun gulheyne. ??\nMi part ves v reethi..??\nAlheyy.??? iaan ah ehn nahadhaa.?? i really feel bad for him… aslu loabi vaa meehaa ehn meehaka rahttehiven ulhey tan fenunyma haadha dhera vaane ey.??? . Neyge kihve kameh Naum beynun vany minha and iaan gulhn? but…☹\nHopefully adhi fahun iaan ah minhaa ge loabi libeyne?\nNaum ❤❤❤… Thankyou so much for the love n support ???❤❤❤???… I also feel bad for aan… Let’s see what happens… Things might change ???… Keep waiting… Much loves from me dear ❤❤❤??????…\nNoooo ?????????????…..aan aa minnu aa gulhuva ….pls…pls.pls??????????????.\nBtw story varah reethi??????\naaff ❤❤❤… Thankyou so much dear ???❤❤❤???… V v v ufaavehje ???… Heheheh… Let’s see what happens…\nstory varah salhi love u ifoo\nSiyaa ❤❤❤… Thankyou so much dear ❤❤❤??????… Love you too ❤❤❤??????…\nThis is my first comment but feshunyhsuren mi story kiyan ❤❤? Wowwowow v v v v v rythi… Speechless ❤❤ Alhey ifoo ehn nuhadhaa minnu aa aaan gulhuvaba plssssss ??? story is very beautiful… Ifoo u r so talented Maasha Allah.. Curiously waiting for the next part❤❤❤❤❤❤❤Much loves\nAurora ❤❤❤… Suchabeautiful comment ??????❤❤❤… Thankyou so much dear ???❤❤❤???… V v v ufaavehje story reethi v ma dear ah n comment kohleema ❤❤❤??????… Hope to see ur comment more often ???… Now next part kiyaaleveyne ???… Much more loves from me dear ???❤❤❤???…\nAlheyy ehn nahadhaa aan ah


Column HALHA: Eh Maru, thin goas - One Online\nގއ. ވިލިނގިލީ ހަރުގެއެއްގައި މަރުވެފައި އޮއްވާ ފެނުނު ހުސެއިން ސިޔާދު ---\nކޮލަމް ހަޅަ: އެއް މަރު، ތިން ގޯސް!\nމިދިޔަ މަހުގެ މެދުތެރޭގައި ގއ. ވިލިނގިލީގައި ހިނގައިދިޔަ މަރުގެ ހާދިސާ އަކީ މި ގައުމަށް ނަގައިދިން ވަރަށް މުހިންމު ފިލާވަޅެކެވެ. މިއީ އެއް ގޯހަށް ވުރެ ގިނަ ގޯސްތައް ހިމެނޭ މަރުގެ ހާދިސާއަކަށް ވާތީ ގާނޫނުތައް ބައްޓަން ކުރުމަށާއި ޒިންމާ ނަގަން ޖެހޭ ކަމާ ބެހޭ ފަރާތްތަކުގެ މަސްއޫލިއްޔަތުތައް އޭގެ ފުރިހަމަ ގޮތުގައި އަދާކުރުމަށް ޓަކައި މި މަރުގެ މުހިންމުކަން ބޮޑެވެ. އަދި މި މަރުގައި އިހުމާލު ވާނީ، މަރުވި މީހާތޯ، ފުލުހުންތޯ، ނުވަތަ އެ މަރުގެ ހާދިސާ ހިނގި ހަރުގެ ބަލަހައްޓާ މީހާތޯ މިއީ ރަނގަޅަށް ކަނޑައަޅަން ޖެހޭ ކަމެކެވެ.\nގއ. ވިލިނގިލީގައި ހިނގި ހާދިސާގައި މަރުވި ހުސެއިން ސިޔާދު މަރުވީ ހަރުގޭގައި ހުރި ކަރަންޓް ދަންތުރައެއްގައި ޖެހިގެންނެވެ. (ފުލުހުންގެ ތަހުގީގަށް ފަހު ފުލުހުން ބުނެފައި ވަނީ މިހެންނެވެ.) އެ ދަންތުރަ ހެދީ އެ ހަރުގެއިން ވައްކަން ކުރާ ވަރުން އެކަމަށް އެއްވެސް ހައްލެއް ނުލިބިގެން ގޮސް، އެ ހަރުގެ ބަލަހައްޓާ އެ ރަށު ސައީދު ހަސަން އެވެ. އޭނާ އަކީ ތަޖުރިބާކާރު އިލެކްޓްރީޝަނެކެވެ. މި ދަންތުރަ ހެދުމުގެ ކުރިން އޭނާ ވަނީ އެ ހަރުގެއިން އެއްޗެހި ގެއްލޭ މައްސަލަ ފުލުހުންގެ ސަމާލު ކަމަށް ވެސް ގެންގޮސްފަ އެވެ. އެހެން ނަމަވެސް، އެ ރަށުން ވާހަކަ ދައްކާ މީހުން ބުނާ ގޮތުގައި ފުލުހުންނަކަށް އެކަން ކޮންޓްރޯލެއް ނުވެ އެވެ.\nއަނެއްކޮޅުން ސިމާދަކީ ކުށުގެ ރެކޯޑް އޮންނަ މީހެކެވެ. އެ ރަށުގައި ހިނގާފައިވާ ބައެއް ވައްކަންތަކުގެ ރެކޯޑު އޭނާގެ އޮވެ އެވެ. އެހެން ނަމަވެސް އޭނާ ދޫކޮށްލައިފައި ހުރީ ކީއްވެގެން ކަމެއް ނޭނގެ އެވެ. އެ ރަށުގައި ހިނގާ ވައްކަންތަކުގައި އޭނާގެ އަތް އޮންނަ ކަމަށް އެ ރަށުގެ މީހުން ބުނެ އެވެ. އަދި އެ މައްސަލަ ފުލުހުންގެ ސަމާލު ކަމަށް ވެސް ގެންގޮސްފައިވާ ކަމަށް އެ ރަށު މީހުން ބުނެ އެވެ.\nސިމާދު މަރުވުމާ އެކު މި ހުރިހާ މައްސަލައެެއް ފެންމަތިވެއްޖެ އެވެ. މިއާ އެކު މި މަރުގެ ބަހުސް ކަފިކަފިވެގެން ގޮސް، އެކި މީހުން ކުށްވެރިވެ ނިމިއްޖެ އެވެ. އިހުމާލުތައް ގިނަވެއްޖެ އެވެ. ބައެއް މީހުންގެ ނަޒަރުގައި ކުށްވެރިވަނީ ފުލުހުންނެވެ. ސަބަބަކީ ކުށްވެރިއަކު ރަށުތެރެއަށް ދޫވެފައި ހުރުމާއި، ހަރުގެއިން އެވަރަށް ވައްކަން ކުރާ އިރު ވެސް އެކަމާ ދެކޮޅަށް ފުލުހުންނަށް ފިޔަވަޅު އެޅިފައި ނުވުމެވެ. އޭނާ ހައްޔަރުކުރެވުނު ނަމަ، ނުވަތަ އޭނާގެ މައްސަލައިގައި ފުލުހުން ކުރިން ސީރިއަސްވި ނަމަ، މިއީ ނުހިނގާނެ މަރެއް ކަމަށް މީހުން ސިފަ ކުރެ އެވެ.\nއަނެއް ބަޔަކު ކުށްވެރި ކުރަނީ ދަންތުރަ ހެދި މީހާ އެވެ. އޭގައި ޖެހި މީހަކު މަރުވާނެކަން އެނގޭ އިރު އެވަރުގެ ކަމެއް ސައީދު ކޮށްގެން ނުވާނެ ކަމަށް އާންމު ބައެއް މީހުން ގަބޫލު ކުރެ އެވެ. ފުލުހުން ވެސް ބުނަނީ މިއީ ކޮށްގެން ވާނެ ކަމެއް ނޫން ކަމަށެވެ. އެކަމަކު އަނެއް ބަޔެއްގެ ނަޒަރުގައި ސައީދު އެކަމެއް ކުރީ، ވައްކަންތައް ހުއްޓުވެން އޭނާ އަށް އޮތް ހަމައެކަނި މަގަކީ އެއީ ކަމަށް ވާތީ އެވެ. ފުލުހުންނަށް ކުށްތައް ނުހުއްޓުވި، އާންމުންގެ މުދާ ފޭރުން އިންތިހާ އަށް ބޮޑުވާއިރު އެކަން ހުއްޓުވެން އޮތް ގޮތަކަށް އެކަން ހުއްޓުވަން އާންމުން ނުކުތުން މުހިންމު ކަމަށް ބައެއް މީހުން ދެކެ އެވެ.\nއަނެއް ބަޔަކު ކުށްވެރި ކުރަނީ ސިމާދު އެވެ. އޭނާ މަރުވެގެން އެ ދިޔައީ ވައްކަން ކުރަން އުޅުމުގެ ތެރޭގައި ކަމަށް އާންމު ބައެއް މީހުން ގަބޫލުކުރެ އެވެ. މީހުންގެ މުދަލަށް އަރައިގަތުމާއި ވައްކަން ކުރުމާއި ފޭރޭ މީހުންނަށް އެ ލިބުނީ ރަނގަޅު މެސެޖެއް ކަމަށް ގަބޫލު ކުރާ މީހުން މަދެއް ނޫނެވެ.\nދެން އޮތީ އަޅުގަނޑުގެ ޚިޔާލެވެ. އެ ހުރިހާ ވާހަކަތަކަށް ޖުމްލަ ގޮތެއްގައި އަޅުގަނޑު ތާއީދުކުރަމެވެ. ރާއްޖޭގައި ވައްކަން ކުރުން މި ވަނީ ހައްދުން ނައްޓައިފަ އެވެ. އާންމުން އެ މީހުން އަމިއްލައަށް ސަލާމަތްކަން ހޯދާ ހިސާބަށް ކަންކަން ހިނގައްޖެ އެވެ. ފުލުހުންނަކަށް ކަންކަން ހަގީގަތުގައި ކޮންޓްރޯލެއް ނުވެ އެވެ. ވަރަށް ކުރުކޮށް ދަންނަވާ ނަމަ، އަޅުގަނޑަށް މިހާރު ފުލުހުން ސިފަވަނީ މަގުމަތީގައި ބާރަށް ދުއްވާ މީހުން ނުހިފޭއްޓި، މަޑުން ދުއްވާ މީސްމީހުން ހުއްޓުވައި ޗެކްކުރާ ބައެއްގެ ގޮތުގަ އެވެ. އާންމުންނަށް ދޭން ޖެހޭ ރައްކާތެރިކަން މިއޮތީ ހަގީގަތުގައި ކަށަވަރު ނުވެފަ އެވެ.\nއެކަމަކު އަޅުގަނޑު ވެސް ގަބޫލު ނުކުރާ ކަމެއް މި ހާދިސާގައި އެބައޮތެވެެ. ރައްކާތެރިކަމުގެ ފިޔަވަޅުތައް އަޅަން ވާނީ އަނެކެއްގެ ފުރާނަ ދުއްވާލައިގެން ނޫން ކަމެވެ. މި މައްސަލައިގައި ދަންތުރަ ހެދި މީހާ އަޅުގަނޑަށް ގޯސްވާ ހިސާބަކީ މި އެވެ؛ ފުލުހުން އަޅާނުލިޔަސް، މީހަކު ކަރަންޓުގައި ޖައްސައި މަރާލުމުގެ ހުއްދަ އެއްވެސް ގާނޫނަކުން ސައީދަކަށް ނުލިބެ އެވެ. އަދި އެފަދަ ނުރައްކާތެރި އެއްވެސް އެއްޗެއް ހެދުމުގެ ހުއްދައެއް ވެސް އޭނާއަކަށް ލިބިގެނެއް ނުވެ އެވެ. އޭނާގެ ހަރުގެއިން މުދާތަކެއް ބަޔަކު ފޭރޭ ނަމަ، ކޮންމެ ހާލެއްގައި ވިޔަސް އޭނާއަށް ކުރެވެން އޮންނާނެ ކަމަކީ އެކަން ފުލުހުންނަށް ރިޕޯޓް ކުރުމެވެ. ފުލުހުން އެކަމަށް އަޅައިނުލައިފި ނަމަ ކަމާ ބެހޭ އެހެން މުއައްސަސާތަކަށް ދިއުމެވެ. އެނޫން އިޚުތިޔާރެއް އޭނާ އަށް ލިބިގެނެއް ނުވެ އެވެ.\nއަޅުގަނޑުގެ ނަޒަރުގައި މި މަރުން ފިލާވަޅުތަކެއް ލިބިގަންނަން އެބަ ޖެހެ އެވެ. މިއީ ވަރަށް ގިނަ އިބުރަތްތަކެއް އޮތް މަރެކެވެ. މިފަދަ ކަމެއް ދެން ތަކުރާރު ނުވާނީ އޭރުންނެވެ.\nގުޅޭ ޓެގު ޕޮލިސް މަރުގެ މައްސަލަތައް\nތ. ގުރައިދޫގައި ތޫނު އެއްޗަކުން ހަމަލާދީ ބިދޭސީއަކު މަރާލައިފި


Varugadhakan dhahkan firin kondah aruvaigen race jahaifi\nވަރުގަދަކަން ދައްކަން ފިރިން ކޮނޑަށް އަރުވައިގެން ރޭސް ޖަހައިފި\nނޭޕާލް އަންހެނުންތަކެއް ފިރިމީހާ ބުރަކަށިމައްޗަށް ލައިގެން ރޭސް ޖަހަނީ\nނޭޕާލު އަންހެންވެރިން ފިރިހެނުންނާ އެއްވަރަށް ވަރުގަދަކަން ދައްކަންވެގެން ވަރަށް ހެއްވާ ކަމެއް ކޮށްފި އެވެ. އަންހެނުންނާއި ފިރިހެނުންނަކީ ހުރިހާ ކަމެއްގައި ވެސް ހަމަހަމަ ބައެއްކަން ސާބިތުކޮށްދޭން މި މީހުން ވަނީ އެ މީހުންގެ ފިރިން ކޮނޑަށް ލައިގެން ރޭހެއް ޖަހާފަ އެވެ.\nމުޅިން އަލަށް ތައާރަފްކުރި މި ރޭސް އޮތީ ނޭޕާލުގެ ދޭވްގާޓު ވިލެޖު ކައުންސިލްގެ ސްކޫލެއްގައި މި ހިނގާ މާޗް މަހުގެ 8 ވަނަ ދުވަހު އެވެ. މި ރޭހަކީ ދުނިޔޭގެ އަންހެނުންގެ ދުވަސް ފާޙަގަ ކުރުމަށް އިންތިޒާމްކުރި ކަންތައްތަކުގެ ތެރޭގައި ހިމެނިގެން ބޭއްވި ރޭހެކެވެ.\nމި ރޭހުގައި 16 ދެމަފިރިއަކު ބައިވެރިވި އެވެ. މި އަންހެންވެރިން އެމީހުންގެ ފިރިން ކޮނޑަށް ލައިގެން 100 މީޓަރަށް ދުވެފައި ވެއެވެ. މި މެރަތަންގެ ވީޑިއޯ އާއި ފޮޓޯތައް މިހާރު ސޯޝަލް މީޑިއާގައި ދައުރުވަމުން އެބަ ދެއެވެ. އެ ވީޑިއޯތަކުން ފެންނަނީ ފިރިމީހާ ކޮނޑުމަތީ ބާއްވައިގެން އަންހެނުން ފުލް ސްޕީޑުގައި ރޭސް ނިންމަން ދުވާ ތަނެވެ.\nފިރިމީހާ ކޮނޑަށް ލައިގެން ނޭޕާލު އަންހެނުން ރޭސް ޖަހަނީ\nމި ރޭހުގައި ބައިވެރިވި ކޮންމެ ދެމަފިރިއަކަށް ވެސް ރޭސް ފުރިހަމަކުރިކަމުގެ ލިޔުމެއް ލިބުނެވެ.\nމި އިވެންޓު އިންތިޒާމުކުރީ ލޯކަލް ވިލެޖު ކައުންސިލުންނެވެ. މި ކައުންސިލުގެ ޗީފް ދުރުގާ ބަހާދުރު ތާޕާ ބުނި ގޮތުގައި މި ރޭހަކީ ފައިސާގެ އިނާމު ލިބޭ ރޭހެއް ނޫނެވެ. މިއީ އަންހެނުންގެ ބާރުގަދަކަން ހާމަކުރަން ބޭއްވި ރޭހެކެވެ. އަދި އަންހެނުންނަކީ ފިރިހެނުންނަށް ވުރެ ބާރާއި ފަންވަރުގެ ގޮތުން ވެސް ދެރަ ބައެއް ނޫންކަން މި ރޭހުން ސާބިތުކޮށް ދެވިއްޖެ ކަމަށެވެ.\nމި ރޭހުގައި ބައިވެރިވި ޕުޝްޕަތީ ޝްރެޝްތާ ބުނިގޮތުގައި މި ރޭސް އިންތިޒާމްކޮށްގެން އަންހެނުންނަށް އިސްކަންދީ އެމީހުންނަށް އިހުތިރާމް ކުރީތީ އުފާވެއްޖެ ކަމަށެވެ.\n"އަހަރެން މި ރޭހުގައި ދުވީ އަހަރެންގެ ފިރިމީހާ ބުރަކަށިމައްޗަށް ލައިގެން. އަދި މިކަންކުރީ ވަރަށް ހިތްވަރާއި ސާބިތުކަމާއެކު. އެންމެ ފުރަތަމަ ރޭސް ނިންމި މީހުންގެ ތެރޭގައި ނުހިމެނުނަސް މިރޭހުގައި ބައިވެރިވެވުނީތީ ވަރަށް އުފާވެއްޖެ ކަމަށް ޕުޝްޕަތީ ބުންޏެވެ.\nމި ރޭސް ޖަހާތަން ބަލާލަން ކައިރި އަވަށްތަކުން ވެސް ގިނަ އަދަދެއްގެ މީހުން އެ ރޭސް އޮތް ތަނަށް ޖަމާވެ ރޭހުގެ ބައިވެރިންނަށް ތަރުހީބުދީފައި ވެއެވެ.\nނޭޕާލުގެ ސަގާފަތުގައި އަންހެނުންގެ ދައުރު އޮންނަނީ ވަރަށް ހަނިކޮށެވެ. ވަރަށް ގިނަ ކަންތައްތައް އަންހެނުންނަށް ކުރުން މަނާކޮށްފައި އޮވެ އެވެ. މިސާލަކަށް މަރުވެފައި އޮތް މީހެއްގެ ގައިގައި އަތްލުން ވެސް އަންހެނުންނަށް މަނަލެވެ. މިފަދަ ވަރަށް ގިނަ ކަންކަން މަނާވެފައި އޮންނަތާ އެތައް ޒަމާނެއް ވެއްޖެ އެވެ. ނަމަވެސް ކޮރޯނާވައިރަހުގައި މަރުވާ މީހުންގެ ތެރެއިން ގިނަ ބަޔަކު އުފުލައި އެމީހުންގެ ޖަނާޒާގެ ކަންތައް ފުރިހަމަކުރުމުގައި ނޭޕާލު އަންހެން ފުލުހުން މިހާރު އަމަލީ ގޮތުން ބައިވެރިވެ އެވެ.


Feydhoo Ibbe ge hatrick aa eku TC3vana ah | Mihaaru\nވެލެންސިއާގެ މޫސާ ހަސަން ކައިރިން ޓީސީގެ ފޭދޫ އިއްބެ ބޯޅަ ހިފައިގެންދަނީ.--- ފޮޓޯ: ނިޝާން އަލީ/ މިހާރު\n22 މެއި 2018 - 01:356comments\nއެސްޓީއޯ މާލޭ ލީގުގައި މިރޭ އިބްރާހިމް މަހުދީ (ފޭދޫ އިއްބެ)ގެ ހެޓްރިކާ އެކު 4-0 އިން ކްލަބް ވެލެންސިއާ ބަލިކޮށް ޓީސީ ސްޕޯޓްސް ކްލަބް ލީގުގެ ތިން ވަނަ އަށް ޖެހިލައިފި އެވެ.\nޓީސީ ތިން ވަނަ އަށް އެރީ ކުޅުނު 10 މެޗުން 18 ޕޮއިންޓް ހަމަކޮށްގެންނެވެ. ދެ ވަނައިގައި އޮތް އީގަލްސް އަށް ވެސް 10 މެޗުން 18 ޕޮއިންޓް ލިބިފައިވާއިރު، އެ ޓީމަށް ކުރި ލިބެނީ ފައިދާ ލަނޑުންނެވެ. މިރޭގެ މެޗުގެ ނަތީޖާއާ އެކު މާޒިޔާ ވަނީ ލީގުގެ ހަތަރަކަށް ވެއްޓިފަ އެވެ. އެ ޓީމަށް 10 މެޗުން ލިބިފައިވަނީ 17 ޕޮއިންޓެވެ. އެއް ވަނައިގައި އޮތީ 22 ޕޮއިންޓާ އެކު ނިއު ރޭޑިއަންޓެވެ.\nމި ބައްޔާ އެކު ވެލެންސިއާ ލީގުގެ ފުލުގައި އޮތީ 10 މެޗުން އެއް ޕޮއިންޓާ އެކު އެވެ. ލީގުގެ ގަދަ ހަޔަކަށް ވަނުމުގެ ފުރުސަތު ވެލެންސިއާ އަށް އޮތީ ވަރަށް ބޮޑަށް ހަނިވެފަ އެވެ. އެ ޓީމަށް ކިރިޔާ ވެސް ފުރުސަތެއް އޮތީ ދެން ކުޅޭ ހުރިހާ މެޗަކުން މޮޅުވެ، އެހެން މެޗުތަކުގެ ނަތީޖާ ނުކުންނަ ގޮތަކުންނެވެ.\nމި މެޗަށް ނުކުތްއިރު ކާޑު ހަމަވުމުގެ ސަބަބުން ޓީސީގެ އަބްދުﷲ ހަނީފު (ބެންޖޯ) އާއި އަހުމަދު ރިލްވާން (ބެން) ތިބީ ސަސްޕެންޝަނުގަ އެވެ. އެ ޓީމުގެ ފުރަތަމަ އެގާރައިން ވަނީ ޒުވާން ތިން ކުޅުންތެރިން ކަމަށްވާ ނިޝާމް މުހައްމަދު ރަޝީދު އާއި މުހައްމަދު މާޒިން އަދި މުހައްމަދު އަޖުފާން އަށް ފުރުސަތު ދީފަ އެވެ. އަދި ލައިބީރިއާގެ ފޯވާޑް ޑިއޯ ވިލިއަމްސް ވެސް ފުރަތަމަ އެގާރައިގައި ކުޅުނެވެ.\nވެލެންސިއާގެ ފުރަތަމަ ފުރުސަތު ލިބުނީ އިބްރާހިމް އަފްލާހު އަށެވެ. މެޗުގެ 21 ވަނަ މިނިޓްގައި އޭރިއާ ތެރެއިން އަފްލާހަށް ލިބުނު ބޯޅަ އޭނަ ފޮނުވާލުމުން ދިޔައީ ދަނޑިކައިރިން ބޭރަށެވެ. އޭގެ ދެ މިނިޓް ފަހުން އެ ޓީމުގެ ރިޝިން ވަލޭރީ ފޮނުވާލި ބޯޅަ ޓީސީގެ ކީޕަރު އިބްރާހިމް ނަދީމް (ރިކޫ) ވަނީ މަތަކޮށްފަ އެވެ.\nއޭގެ ފަހުން މެޗުގެ 28 ވަނަ މިނިޓްގައި ޓީސީގެ އިޝާން އިބްރާހިމް (ސައްޓު) ފޮނުވާލި ބޯޅަ ވެލެންސިއާ ކީޕަރު ޖުން ކޮޗީ ވަނީ މަތަކޮށްފަ އެވެ.\nވެލެންސިއާ އިން ވަނީ މެޗުގެ 33 ވަނަ މިނިޓްގައި އަބްދުﷲ އިބްރާހިމް (ކްރެސްޕޯ) އަށް އަނިޔާވުމުން އޭނަގެ ބަދަލުގައި އަންސަރު އިބްރާހިމް (އަންކޮ) ކުޅެން އަރުވައިފަ އެވެ.\nފުރަތަމަ ހާފު އެއްކޮށް ކޮންޓްރޯލް ކޮށްގެން ކުޅުނު ޓީސީ އަށް މެޗުގެ މި ހާފުގެ ވަގުތުގައި ލަނޑު ޖަހަން ރަނުގެ ފުރުސަތެއް ލިބުނެވެ. އޭރިއާ ތެރެއިން އިބްރާހިމް މަހުދީ (ފޭދޫ އިއްބެ) ފޮނުވާލި ބޯޅަ ކީޕަރު ޖުން ވަނީ މަތަކޮށްފަ އެވެ.\nދެ ވަނަ ހާފު ފަށައިގެން ފުރަތަމަ ފުރުސަތު ލިބުނީ ވެސް ފޭދޫ އިއްބެ އަށެވެ. އޭނާ މި ފަހަރު ފޮނުވާލި ބޯޅައިގެ ހުރަހަކަށްވީ ވެސް ކީޕަރު ޖުން އެވެ.\nއެހެން ނަމަވެސް މެޗުގެ 56 ވަނަ މިނިޓްގައި ލިބުނު ފުރުސަތުގެ ބޭނުން ހިފައި ފޭދޫ އިއްބެ ވަނީ އެ ޓީމަށް ލީޑުނަގައިދީފަ އެވެ. ވެލެންސިއާގެ އޮފްސައިޑް މަޅިން ސަލާމަތްވެ އޭރިއާ ތެރެއަށް ވަދެ ފޭދޫ އިއްބެ ވަނީ ގޯލުގެ ދުރުކަނަށް ބޯޅަ އަމާޒުކޮށްލައިފަ އެވެ.\nޓީސީން ލީޑުނެގުމާ އެކު ވެލެންސިއާ އިން ކުރިއަށް ޖެހިގެން ކުޅެން ފެށި އެވެ. އަދި ރަނގަޅު ފުރުސަތުތަށް ތަނަވަސްކުރަން ފެށި އެވެ. އޭރިއާ ތެރެއިން އަންކޮ ފޮނުވާލި ބޯޅައެއް ކީޕަރު ރިކޫ ވަނީ މަތަކޮށްފަ އެވެ. އޭގެ ފަހުން އެ ޓީމުގެ ބިދޭސީ ކުޅުންތެރިއާ އައިދަރު އަށް ލިބުނު ބޯޅަ ފޮނުވާނުލެވުނީ ރަނގަޅަށް ފައިގައި ލައްވައިނުލުމުންނެވެ.\nޓީސީގެ ދެ ވަނަ ލަނޑު ޖެހީ މެޗުގެ 71 ވަނަ މިނިޓްގައި ފޭދޫ އިއްބެ އެވެ. ސާމިރު އަރިމަތިން ނަގައިދިން ހުރަހަކުން ފޭދޫ އިއްބެ މި ގޯލު ޖެހީ ބޮލުންނެވެ. އޭނާ ހުއްޓުވަން ވެލެންސިއާ ކުޅުންތެރިންނަށް މާ ބޮޑު ކަމެއް ނުކުރެވުނެވެ.\nއޭގެ ހަ މިނިޓް ފަހުން ލިބުނު ޕެނަލްޓީ އަކުން ފޭދޫ އިއްބެ ވަނީ އޭނާގެ ހެޓްރިކް ފުރިހަމަ ކޮށްފަ އެވެ. މިރޭގެ މެޗުގައި ޓީސީ ކެޕްޓަނަކަށް ކުޅުނު ޔާމީން އިބްރާހިމް (ޔާމްބެ) އަށް އޭރިއާ ތެރެއިން ވެލެންސިއާގެ ހައިދަރު ކުރި ފައުލަކަށް ދިން މި ޕެނަލްޓީ ޖަހަން ފުރަތަމަ ދިޔައީ ވިލިއަމްސް އެވެ. އެކަމު ޓީސީގެ ކޯޗު މުހައްމަދު ނިޒާމް (ނިޒާމްބެ) ވަނީ އެ ޕެނަލްޓީ ޖަހަން ފޭދޫ އިއްބެއާ ހަވާލުކުރަން ބުނެފަ އެވެ. އެއީ އޭނާގެ ހެޓްރިކް ހަދަން ފުރުސަތު ދޭށެވެ.\nޓީސީގެ ހަތަރު ވަނަ ލަނޑު މެޗުގެ 84 ވަނަ މިނިޓްގައި ވިލިއަމްސް ޖެހީ ކީޕަރު ކޮޗީ ކައިރިން ނައްޓާލުމަށް ފަހު އެވެ.\nމެޗުގެ ފަހު ކޮޅުގައި ވެލެންސިއާ އިން ލަނޑު ޖަހާނެ ފުރުސަތުތަކެއް ތަނަވަސްކުރި ނަމަވެސް އެންމެ ރަނގަޅަށް އޭގެ ބޭނުން ހިފޭ ގޮތެއްނުވި އެވެ.\nވެލެންސިއާގެ އެސިސްޓަންޓް ކޯޗު އާދަމް އަބްދުލް ލަތީފް (ލައްޗޭ) ބުނީ އެ ޓީމަށް އަނިޔާގެ މައްސަލަ ދިމާވެފައި ކަމަށާއި މި ލެވެލްގެ މެޗުތައް ކުޅެފައި ތިިބި ކުޅުންތެރިން މަދުވުމުން މެޗުތަކުގައި އެ މައްސަލަ ވެސް ދިމާވާ ކަމަށެވެ. އަދި އޭނާ ބުނީ ޕްރިމިއާ ލީގަށް ދިއުމަށް ކުރާ މަސައްކަތް ހުއްޓާނުލާ ކަމަށެވެ.\n"ކޮންމެ ދުވަހަކު ވެސް ވަރަށް ރަނގަޅަށް ކުޅެމުން އައިސްފައި ފަހު ވަގުތު ކޮންސަންޓްރޭޝަން މި ދަނީ. ޕްރިމިއާ ލީގަށް ކޮލިފައިވުމަށް ވުރެ ބޮޑަށް ވިސްނަންވީ ފުޓްބޯޅަ ކުޅެންޏާ މެޗަކުން މޮޅުވާން. މޮޅުވެގެން މީތި ރަނގަޅު ގޮތުގައި ދާނީ. ޕްރިމިއާ ލީގުގެ ޖާގަ މި އޮތީ ވަރަށް ހަނިކޮށް. އެކަމަކު ކިތަންމެ ކުޑަ ފުރުސަތެއް އޮތަސް އަޅުގަނޑުމެން މަސައްކަތް ކުރާނަން،" ލައްޗޭ ބުންޏެވެ.\nޓީސީގެ ކޯޗު ނިޒާމްބެ ބުނީ މެޗުން ހާސިލްކުރަން ބޭނުންވި ކަންތައް ހާސިލްކުރެވުމުން ހިތްހަމަ ޖެހޭ ކަމަށެވެ.\n"މިރޭ މުހިއްމީ މެޗުން މޮޅުވާން. ތިން ޕޮއިންޓް ހޯދަން ޓީމު ނުކުތީ. ދެން އަލަށް ޓީމަށް ލައިގެން ކުޅުނު ކުޅުންތެރިންގެ ފަރާތުން ފެނުނު ކުޅުމަކީ އެންމެ ބޮޑު ހިތްހަމަ ޖެހުން،" ނިޒާމްބެ ބުންޏެވެ.\nއޭނާ ބުނީ މި ލީގަކީ ކޮލިފިކޭޝަނެއް ކަމަށާއި އެހެންވެ މަސައްކަތް ކުރަނީ ވެސް ދިވެހި ޕްރިމިއާ ލީގުގެ ޖާގަ ހޯދުމަށް ކަމަށެވެ.


1 billion ah vure ithurah haradhu kudakuranee\nކެބިނެޓްގެ ބައްދަލުވުމެއްގައި ރައީސް އިބްރާހިމް މުހައްމަދު ސޯލިހު ބައިވެރިވެވަޑައިގަންނަވަނީ. -- ފައިލް ފޮޓޯ: ރައީސް އޮފީސް\nކޮވިޑް-19 އާ ގުޅިގެން ޓޫރިޒަމް ހުއްޓުމަކަށް އައިސް، އިގުތިސޯދަށް ކުރަމުންދާ ނޭދެވޭ އަސަރުތަކުން އަރައިގަތުމަށް ސަރުކާރުގެ ރިކަރަންޓް ހަރަދު އެއް ބިލިއަން ރުފިޔާ އަށް ވުރެ އިތުރަށް ކުޑަކުރަން މަސައްކަތް ކުރަމުންދާ ކަމަށް ސަރުކާރުން ބުނެފި އެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި ފިނޭންސް މިނިސްޓަރު އިބްރާހިމް އަމީރު ވިދާޅުވި ގޮތުގައި، މިހާރު ރާއްޖޭގެ އިތުރުން މުޅި ދުނިޔެއަށް ކުރިމަތިވެފައިވާ އިގުތިސޯދީ ހީނަރުކަމަކީ ކުރިން އެއްވެސް މިންވަރަކަށް އަންދާޒާ ކުރެވޭނެކަމެއް ނޫން ކަމަށެވެ.\nއެގޮތުން، ރާއްޖޭގެ އުފެއްދުންތެރިކަމާއި މިއަހަރު ދައުލަތަށް ލިބޭނެކަމަށް އަންދާޒާކުރި މިންވަރަށްވުރެ ވަރަށް ބޮޑުތަނުން ދަށްވެގެންދާނެ ކަމަށް އަމީރު ވިދާޅުވި އެވެ.\nމި ބަލާއާފާތާ ގުޅިގެން، މިހާރުވެސް ދައުލަތުގެ ބަޖެޓުގައި ހިމެނިފައިވާ ރިކަރަންޓް ހަރަދުތައް އެއް ބިލިއަން ރުފިޔާ ކުޑަކުރުމަށް ނިންމާފައިވީ ނަމަވެސް، ދައުލަތުގެ ހަރަދުތައް އިތުރަށް ކުޑަ ކުރަންޖެހިފައިވާ ކަމަށް އަމީރު ވިދާޅުވި އެވެ.\n"މިހާރުވެސް ސަރުކާރުގެ އިދާރާތަކުގެ ހަރަދުތަކުގެ ތެރެއިން 35،000 އަށް ވުރެ މަތިން ކުރާ ހަރަދުތައް ސީދާ ފިނޭންސް މިނިސްޓްރީގެ ހުއްދަ ހޯދަން ވާނީ ސާކިއުލާއެއް ނެރެފައި. އެއީ ދައުލަތުގެ ހަރަދުތައް ކޮންޓްރޯލް ކުރުމަށް ކުރާ ކަންތައްތަކެއް،" މިނިސްޓަރު ވިދާޅުވި އެވެ.\nމިނިސްޓަރު އިތުރަށް ވިދާޅުވީ މިއަހަރު ރާއްޖޭގެ ޓޫރިޒަމް 37 ޕަސެންޓާއި 50 ޕަސެންޓް ދަށަށް ދާނެ ކަމަށް މިހާރު ބެލެވޭ ކަމަށެވެ. އެއާއެކު، ބަޖެޓުގެ ދަރަނި 12 ބިލިއަން ރުފިޔާއަށް އިތުރުވާނެ ކަމަށް މިހާރު އަންދާޒާ ކުރެވޭކަމަށްވެސް އަމީރު ވިދާޅުވި އެވެ.\nނަމަވެސް، މިއަހަރަށް ކަނޑައަޅާފައިވާ އެއްވެސް ޕީއެސްއައިޕީ މަޝްރޫއުއެއް މަޑުޖައްސާނުލައި ކުރިއަށް ގެންދެވޭނެ ކަމަށް މިނިސްޓަރު މިރޭ ވެސް ތަކުރާރު ކުރެއްވި އެވެ.\nއޭގެ އިތުރުން، ޓޫރިޒަމަށް ރާއްޖޭގެ އިގުތިސޯދު ބަރޯސާވެފައި އޮންނަ އޮތުން ބަދަލުކުރުމަށްޓަކައި ސަރުކާރުގެ ރިޔާސީ މެނިފެސްޓޯގައި ދަނޑުވެރިކަމާއި މަސްވެރިކަން ފުޅާކުރަން ހިމަނާފައިހުރި ކަންކަން ތަންފީޒުކުރުން އަވަސް ކުރުމަށް ހާއްސަ މަސައްކަތްތަކެއް ކުރާނެކަމަށް އަމީރު ހާމަކުރެއްވި އެވެ.\nދައުލަތުގެ ބަޖެޓް ފިނޭންސް މިނިސްޓްރީ ދައުލަތުގެ އާމްދަނީ + އިގްތިސޯދު ފިނޭންސް މިނިސްޓަރު އިބްރާހިމް އަމީރު ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް\nހަރަދުން އެއް ބިލިއަން ރުފިޔާ ސަލާމަތް ކުރަނީ\nމުސާރަ ކުޑަ ކޮށްގެން 15 މިލިއަން ސަލާމަތް ވާނެ


Bodu ageh hushahelee Barca in, Real ge Plane maa rangalhu\nރެއާލް މެޑްރިޑަށް ވުރެ ބޮޑު އަގެއް ބާސެލޯނާއިން ހުށަހެޅި ކަމަށާއި، ނަމަވެސް އޭނާ ދާން ބޭނުންވީ، ރެއާލް މެޑްރިޑަށް ކަމަށް، ބްރެޒިލްގެ ޒުވާން ފޯވަޑް ވިނީސިއުސް ޖޫނިއާ ބުނެފި އެވެ.\nއޭނާ ބުނީ، ރެއާލްއަށް އޭނާ ބަދަލުވީ، އެ ޓީމުގައި އޮތް ރަނގަޅު ސްޕޯޓިން ޕްރޮޖެކްޓްގެ ސަބަބުން ކަމަށެވެ. ރެއާލް އާއި ބާސާއިން ހުށަހެޅުން އައުމުން، އޭނާ އާއި އޭނާގެ ބައްޕަ، ދެ ކުލަބަށް ވެސް ޒިޔާރަތްކޮށް ބެލި ކަމަށެވެ.\n"އަހަރެމެން ޒިޔާރަތް ކުރުމުން ދެ ކުލަބުގައި ހުރި ކަންކަމަށްވެސް އަހަރެން ޝައުގުވެރިވި،" ސްޕެއިންގެ ރޭޑިއޯ ޗެނަލަކަށް ދިން އިންޓަވިއުގައި ވިނީސިއުސް ބުންޏެވެ. "ބާސެލޯނާ އޮތީ ބޮޑު އަގެއް ދޭން ހުށަހަޅާފަ، ނަމަވެސް އަހަރެން ބޭނުންވީ ރަނގަޅު ސްޕޯޓިން ޕްރޮޖެކްޓެއް އޮތް ޓީމަކަށް ދާން، މާސެލޯ [ވިއޭރާ] އާއި [ކާލޯސް] ކަސެމީރޯ އަހަންނަށް އެހީވި ނިންމުން ނިންމަން."\nމި ސީޒަންގައި، ރެއާލްއާ ގުޅުނު ވިނީސިއުސް ފުރަތަމަ ފުރުސަތު ލިބުނީ ރެއާލްގެ ބީ ޓީމަށެވެ. ސީޒަންގައި ފުރަތަމަ ރެއާލްއަށް އިރުޝާދު ދިން ހުލެން ލޮޕެޓެގީ، ވިނީސިއުސްއަށް ފުރުސަތު ދިނީ މަދު ވަގުތު ކޮޅެއްގަ އެވެ. އޭރު ބީ ޓީމަށް ކޯޗު ކޮށްދެމުން ގެންދިޔައީ، މިދިޔަ ހަފުތާގައި ރެއާލްގެ ކޯޗް ކަމުން ދުރު ކުރި ސެންތިއާގޯ ސޮލާރީ އެވެ.\n"ސޮލާރީ އަހަރެން ކައިރީ ބުނީ ޖޫނިއާ ޓީމުގައި އަހަރެން ކުޅޭ ގޮތަށް ސީނިއާ ޓީމަށް ވެސް ކުޅެވޭނެޔޭ، ދެން ސޮލާރީ ސީނިއާ ޓީމާ ހަވާލުވެ، އޭނާ ގަވާއިދުން އަހަންނަށް ފުރުސަތު ދޭން ފެށީ." ވިނީސިއުސް ބުންޏެވެ.\nމި މަހު، އޭނާއަށް ލިބުނު އަނިޔާއާ ގުޅިގެން، މިހާރު އޭނާ ހުރީ ކުޅުމާ ދުރުގަ އެވެ. ރެއާލްގެ ސީނިއާ ޓީމަށް އޭނާ ކުޅުނު 33 މެޗުގައި، އޭނާ ވަނީ ހަތަރު ލަނޑު ޖަހާފަ އެވެ. އަދި ލަނޑު ޖަހާނެ 13 ފުރުސަތު ތަނަވަސްކޮށްދީފަ އެވެ.


Aa season ah Green Streat training fashaifi\nކުލަބް ގްރީން ސްޓްރީޓްސް\nއާ ސީޒަނަށް ގްރީން ސްޓްރީޓުން ޕްރެކްޓިސް ފަށައިފި\nގްރީން ސްޓްރީޓްގެ ޑިފެންޑަރު މުހައްމަދު ސާއިފް އެ ޓީމުގެ ޕްރެކްޓިހުގައި -- ފޮޓޯ: ޑީޕީއެލް\nޑިސެމްބަރު މަހު ފަށަން ތާވަލު ކޮށްފައިވާ ފުޓްބޯޅައިގެ އާ ސީޒަނަށް ތައްޔާރުވާން، ކުލަބު ގްރީން ސްޓްރީޓުން އިއްޔަ ޕްރެކްޓިސް ފަށައިފި އެވެ.\nދެ ވަނަ ޑިވިޝަން ފުޓްބޯޅަ މުބާރާތުގެ ޗެމްޕިއަންކަން 2016 ވަނަ އަހަރު ހޯދައި ދިވެހި ޕްރިމިއާ ލީގުން ޖާގަ ހޯދި، ގްރީން ސްޓްރީޓް، ކުރިމަތިލަނީ ރާއްޖޭގެ އެންމެ ޓޮޕް ޑިވިޝަންގައި އެ ޓީމުގެ ހަތަރު ވަނަ ސީޒަނަށެވެ. މިދިޔަ ސީޒަންގެ ލީގްގެ ގަދަ ހަތަރެއްގައި ހިމެނުނު ޓީމަށް ވަނީ ބަދަލުތަކެއް އައިސްފަ އެވެ.\nމިދިޔަ ސިޒަންގެ ބޮޑު ބައެއްގައި އެ ޓީމަށް ކުޅުނު އަލީ އަޝްފާގް (ދަގަނޑޭ) އޭއެފްސީ ކަޕަށް ޓީސީއަށް ބަދަލުވި އެވެ. އަދި ދިވެހި ޕްރިމިއާ ލީގަށް ފަހު އެ ޓީމަށް ކޯޗް ކޮށްދިން ރާއްޖޭގެ އެންމެ ކާމިޔާބު ކޯޗް އަލީ ސުޒޭން ވެސް ވަނީ އެ ޓީމުން ވަކިވެ ގައުމީ ޓީމުގެ އެސިސްޓެންޓް ކޯޗްގެ މަގާމާ ހަވާލުވެފަ އެވެ. ގާތް ގަނޑަކަށް ހަތް އަހަރުގެ މެދުކެނޑުމަކަށް ފަހު ސުޒޭން މިއަހަރު ކުލަބު ފުޓްބޯޅައިން ނުފެންނާނެ އެވެ.\nދިވެހޮ ޕްރިމިއާ ލީގަށް ފަހު އެ ޓީމުގެ ކޯޗް ކަމާ ހަވާލުވީ ށ. ފޯކައިދޫ އަދި އއ. މާޅޮސްގެ ކުރީގެ ކޯޗް އަލީ ނިޝްތާރު މުހައްމަދެވެ. އޭނާގެ ކޯޗް ކަމުގެ ދަށުން ކުރިމަތިލި ފުރަތަމަ މުބާރަތަކީ އެފްއޭ ކަޕެވެ. އެ މުބާރާތުގެ ކްއާޓާ ފައިނަލު މެޗުގައި މާޒިޔާއަށް ގްރީންގެ ކިބައިން ސަލާމަތް ވެވުނީ ކިރިޔާ އެވެ. ކޮރޮނާ ވައިރަސް އާ ގުޅިގެން ސީޒަން މެދުކަނޑަލުމަށް ފަހު ކުރިއަށް ނުގެންދަން އެފްއޭއެމުން ނިންމީ އެހާހިސާބުންނެވެ.\nއާ ސީޒަނާ ކުރިމަތިލާއިރު ގްރީންގެ ޓީމުން މަދުވަނީ އަޝްފާގް އެކަންޏެއް ނޫނެވެ. މިޑްފީލްޑާ މުހައްމަދު އާރިފް (ބަކާ) އަދި ފޯވަޑް މުހައްމަދު އުމޭރު ވެސް ވަނީ ގްރީން ދޫކޮށްލާފަ އެވެ. ބަކާ ބަދަލުވީ ޔުނައިޓެޑް ވިކްޓަރީ އަށެވެ. އުމޭރު ބަދަލުވީ މާޒިޔާ އަށެވެ. އާ ސީޒަނަށް ގްރީންއާ ގުޅުނީ ޒުވާން ފޯވަޑް މުހައްމަދު ޖައިލަމް (އޮގީ) ޕާކިސްތާންގެ ކީޕަރު ސާގިބް ހަނީފް އަދި އަންސަރު އިބްރާހިމް (އަންކޮ) އެވެ. އަނިޔާގެ ސަބަބުން މިދިޔަ ސީޒަންގެ ބޮޑު ބައެއް ގެއްލުނު ކީޕަރު ލަބާން ޝަރީފްވެސް ވަނީ އިއްޔަ ޕްރެކްޓިހަށް ނުކުމެފަ އެވެ.\nގްރީންގެ ޕްރެކްޓިހުގައި ކޯޗް ނިޝްތާރު ކުޅުންތެރިންނަށް އިރުޝާދު ދެނީ --- ފޮޓޯ: ޑީޕީއެލް\nއާ ސީޒަނަށް ޕްރެކްޓިސް ފެށި ތިން ވަނަ ޓީމަކީ ގްރީން އެވެ. މީގެ ކުރިން މާޒިޔާ އަދި ކުލަބު ވެލެންސިއާ ވަނީ ޕްރެކްޓިސް ފަށާފަ އެވެ. ކޮވިޑް-19 ގެ ހާލަތު ކަމަށް ވުމުން، ކުލަބުތަކުގެ ޕްރެކްޓިސް ފެށީ އެޗްޕީއޭއިން އެކަމަށް ހުއްދަ ދިނުމުންނެވެ.\nއެފްއޭއެމްގެ ޖެނަރަލް ސެކެޓްރީ ހުސައިން ޖަވާޒު ވިދާޅުވެފައި ވަނީ، ގައުމީ ފެންވަރުގެ ޕްރެކްޓިސް ވަކި ގައިޑްލައިނަކުން ގެންދާނެކަން ހާމަ ކޮށް އެފްއޭއެމުން ތައްޔާރު ކުރި ގައިޑްލައިންއާ ބެހޭގޮތުން އެޗްޕީއޭ އާ މަޝްވަރާ ކުރުމުން އެ ގައިޑްލައިނާ އެއްގޮތަށް ޕްރެކްޓިސް ކުރުމުގެ ހުއްދަ ދޭން އެޗްޕީއެޗްޕީއޭއިން ނިންމީ ކަމަށެވެ. އެޗްޕީއޭގެ އޮފިޝަލް ވިދާޅުވެފައި ވަނީ ގައުމީ ފެންވަރުގެ ޕްރެކްޓިސް ފެށުމުގެ ހުއްދަ އެ އެތޯރިޓީން ދީފައި ވާނެ ކަމަށެވެ. އެހެންނަމަވެސް އާންމުކޮށް ކުޅިވަރުގެ ހަރަކާތްތައް ކުރިއަށް ގެންދިއުން އަދިވެސް މަނާކޮށްފައި ވާނެކަން ފާހަގަ ކުރެއްވި އެވެ.\nއެޗްޕީއޭ އާއި އެފްއޭއެމުން ކުރި މަޝަވްރާތަކުގައި، ފުރަތަމަ ޑިވިޝަންގެ ކުލަބުތަކަށް ޕްރެކްޓިސް ކުރުމުގެ ހުއްދަ ދިނުމަށް ނިންމީ މިމަހު ކުރީ ކޮޅު އެވެ. އެފްއޭއެމުން ވަނީ ފުރަތަމަ ޑިވިޝަންގެ ކުލަބުތަކަށް ހުއްދަ ހޯދުމަށް އެޗްޕީއޭގެ އިތުރުން ފުލުހުންނާއި ޔޫތު ސްޕޯޓްސް މިނިސްޓްރީއާއެކު ގިނަ މަޝްވަރާތަކެއް ކޮށްފަ އެވެ. ކުލަބުތަކަށް ޕްރެކްޓިސް ފެށުމުގެ ހުއްދަ ދިނުމާ ބެހޭގޮތުން އެފްއޭއެމުން ވަނީ މިއަހަރު މިހާތަނަށް ދެ މަރުހަލާއެއްގައި މުއައްސަސާތަކާއެކު މަޝްވާރާ ކޮށްފަ އެވެ.\nއެންމެ ފުރަތަމަ މަރުހަލާއަކީ، އޭއެފްސީ ކަޕްގައި ރާއްޖެއިން ވާދަ ކުރާ ދެ ޓީމަށް ޕްރެކްޓިސް ފެށުމުގެ ހުއްދަ ދިނުމަށެވެ. އޭރުވެސް އެންމެ ފުރަތަމަ ޕްރެކްޓިސް ފެށީ މާޒިޔާއިންނެވެ. ކުރިން ހަމަޖެހިފައިއޮތީ، މި މަހު އޭއެފްސީ ކަޕް ފެށުމަށެވެ. އެހެންނަމަވެސް އޭއެފްސީ ކަޕް ކުޅޭ ގައުމުތަކުގެ ކޮވިޑް-19 ގެ ހާލަތު ގޯސްކޮށް އޮތުމުން އޭއެފްސީން މިދިޔަ މަހު ވަނީ އެ މުބާރާތް ކެންސަލް ކޮށްފަ އެވެ.\nސަސް ބަލިކޮށް ގުރީން ހަތަރަކަށް\nއީގަލްސް ބަލިކޮށް ގުރީން ތިން ވަނައަށް